
L. Augmenten els actes de protesta contra l’Ajuntament de 
Berga, després que l’alcalde multés a 23 persones (amb fins a 
34.500 euros) per fer jocs a la canalla, per recitar poesia i can¬ 
tar a la plaça de les Fonts el passat 30 de setembre. IPàg 3-8 


Citen a declarar el jove 
agredit i detingut durant 
la fira mediterrània /pàg 9 


El jove manresà agredit 
brutalment i detingut 
durant la fira Mediterrània 
va comparèixer davant del 
jutge per declarar el pas¬ 
sat dilluns 27 de novem¬ 
bre. El jove està acusat de 
resistència a l’autoritat. 

No tots patim pels 

Un senyor molt ric mata d’un tret a un membre 
d’una banda d’atracadors. Pobre senyor ric! Quina 
por i quina mala estona havia de passar el senyor 
ric. Si es que no hi ha dret! Una i altra vegada hem 
hagut d’aguantar membres de la família 
i advocats parlar 
a de la por que 

^— v han passat 

aquests dies, 
de la gran per¬ 
sona que és el membre de 
f seguretat privada i de la llàstima que 
senten pels fets ocorreguts. El cinisme 
pot arribar fins a límits insospitats. 

Totes juntes contra 
l’ordenança feixista 

El sistema de dominació polític i econòmic en el qual vivim s’oposa natu¬ 
ralment a qualsevol iniciativa autogestionària. A tots els poders els hi fa 
nosa la llibertat fins i tot aquells que un cop han buidat de tot contingut 
aquesta paraula la fan servir sistemàticament. Llei antiterrorista, refor¬ 
mes laborals, ordenances de civisme, reformes legals contra l’okupació i 
tota la resta de lleis que en nom de la seguretat, la propietat, la compe¬ 
titivitat i l’ordre suposen no només la eliminació dels drets fonamentals 
de les persones sinó també la criminalització i penalització de qualsevol 
mecanisme de defensa davant dels esmentats abusos. 0 jugues al nostre 
joc o preparat... De tot plegat l’alcalde de Berga Ramon Camps i el seu 
soci de govern Josep Xoy en saben tant com de viure del cuento. La 
diferència entre una dictadura política i una democràcia parlamentària 
capitalista, cada cop és menor. L’abús ha esdevingut norma i la violència, 
legal si l’exerceixen els Mossos d’Esquadra (per exemple), és el plat de 
cada dia i sinó que4 li preguntin al company manresà. Per uns mitjans o 
per uns altres, la que sempre rep és la llibertat de les persones. De la 
igualtat millor ni parlar-ne ja que el sistema econòmic que patim es fona¬ 
menta en l’explotació de la persona per la persona fet que suposa a més 
de la manca de llibertat, una desigualtat crònica i bàsica pel sistema. I els 
que lluiten per allò que és just cada dia són més escassos i mal vistos. 
Mentrestant, pel que fa al medi no importa gens i sinó mireu com quan, 
per exemple, han fet i fan el desdoblament de la cló hi ha hagut petites 
disputes sobre si calia que passés per aquí o per allà, però tanmateix sem¬ 
bla que ningú s’hagi plantejat si, simplement, calia que passés. Cap d’any 
s’apropa i això ens recorda que els presos segueixen tancats. Aquestes 
dates ens llencen a la cara el model de consum que tant rebutgem i el 
model de consum i d’oci que malgrat tot ens imposen. Una editorial tris¬ 
ta com la vida mateixa. Davant d’aquest panorama està clar que no tenim 
res per perdre, res bo per perdre, per tant no hi ha motius per no aug¬ 
mentar i accelerar la lluita. Visca l’anarquia! 


Es celebra a Sallent el segon concert 
pro-pèsol negre 



El passat dia 25 de novembre es va celebrar a Sallent el segon concert 
pro-pèsol negre. El concert era previst que se celebrés com l’any passat 
al local de l’Assemblea de Joves de Sallent però un incendi la mateixa set¬ 
mana va impedir que es celebrés on era previst i la festa va passar a cele¬ 
brar-se a l’envalat d’aquesta mateixa localitat de l’Alt Llobregat. Al con¬ 
cert hi van actuar Tupolev, Hormigón Armado, Los Manolitos, Atzavara, 
C02 i Dj. Falafel. Musicalment un èxit. El tracte personal entre totes les 
persones també i ot i que econòmicament no va anar com l’any anterior, 
no ens queixem massa. Volem agrair sobretot el suport i la col·laboració 
de totes les persones que d’alguna manera o altra van ajudar a tirar enda¬ 
vant el concert: des dels músics i tècnics fins als darrers companys que 
van escombrar. Salut i fins la propera. 


Nou web de el pèsol negre 

Al web trobaràs en PDF els diversos 
números de la revista que han aparegut 
(tant de la primera com de la segona 
època) a part de les darreres notícies i 
informacions respecte aquesta publicació 
llibertària. 

www.berguedallibertari.org 


Pàgina 3-6: L’Ajuntament de Berga contra la llibertat de les persones 

Pàgina 7: 'Comentari sobre l’editorial “Complir i fer complir” Regió7, 5- 
12-2006 

• L’Ateneu Anarquista Columna Terra i Llibertat al poble de 
Berga 

Pàgina 8: ■ No tots patim pels “Tous” 

■Citen a declarar el jove agredit i detingut durant la fira 
mediterrània 

■Desallotgen el CSO “La impremta” deTerrassa 

Pàgina 9: -El Parc Natural de Sant Llorenç del Munt i Serra de l’Obac 
amenaçat pel projecte d’una carretera. 

Pàgina 10: El Berguedà plora 

■ La especulació urbanística al Port del Comte, una amenaça 
més pel futur del Prepirineu 

Pàgina I I: Algunes notes posteriors sobre l’acció del COAC-Delegació de 
l’Alt Llobregat i Cardener a Navarcles. 

■ El delicte de danys. 

Pàgina I 2: El regidor de cultura Josep Xoy fomenta la contractació 
il -legal. 

■ Pabajo el trabajo. 

Pàgina I 3-20: DOSSIER CENTRAL “ordenances de civisme”. 

Pàgina 21: - El tresor de la FAI. 

Pàgina 22: ■ La revolta de Oaxaca 

Pàgina 23: - Reportatge: Brasil 

Pàgina 24: ■ Inditex: la tèxtil esclavista. 

Pàgina 25: 'The Clash. 

Pàgina 26-27:-Tecnologías de vigilància. 

Pàgina 28: 'Consumir fins la mort. 

■Que es la llibertat? 

Pàgina 29: ■ Mijants de comunicació: al servei de qui? 

■No senyors, jo no vull pintar pedraforques. 

Pàgina 30: ■ El metrocentrisme o oblidant barna i la seva lògica. 

Pàgina 3 I: Poesies, agenda i ressenyes 

Pàgina 32: Entrevista. 


/ ■ Edita: Col • lectiu Pèsol Negre. El Pèsol Negre no és 

E*^^ E^fE el portaveu de cap associació ni entitat. El col ■ lec- 

■ • • • tiu pèsol Negre és obert i canviant i no representa 

a ningú, solament a qui en forma part a cada 
moment. D'altra banda, com a col·lectiu només intentem assumir l'editorial i les grans línies de la 
publicació, la resta de textos són responsabilitat dels irresponsables dels seus autors. A qui li piqui 
que es rasqui. 

Tancament d'aquesta edició: 21/1 2/2006 a les 22:00. 

En aquest Pèsol Negre han participat: Alarmada, Alertàrics, All i Oli (greatest hits), Ateneu Columna Terra i 
Llibertat, Barrikada, CGT correus Manresa, COAC, Columna Clitoriana, Comunitat de gallinàcies, G., Gbx, 
Hiram Cascoigne, Inconsumible, Klara and Co, La incívia, M burro, Machete en Mano, Mar, Mr Danys, Norinfo, 
Pep i tu, Poetisa, Ràtzia, Roger, Stop repressió, Un republicà federal. 


^ ^ "BERGA: Ateneu Llibertari del Berguedà: c/ Pinsania núm. 7 bxos, 

E j 0 E^^^k E^E ^ er 9 a 08600. Adreça electrònica: ateneullibertari@berguedalliber- 

E E ^^0 ^ E E tari.org Associació Cultural Columna Terra i Llibertat (col·lectiu 

difusor del pensament i la pràctica anarquistes): c/ del Balç núm. 4 
baixos, Berga. Adreça postal: apartat de correus 16 Berga 08600. Adreça electrònica: actll@berguedallibertari.org 
www.berguedallibertari.org (Portal llibertari del Berguedà on trobareu les pàgines web dels col·lectius llibertaris 
berguedans). Centre d'Estudis Josep Ester Borràs (centre de documentació, recerca i difusió de la història social 
de la comarca): c/ del Balç núm. 4 baixos, Berga. Adreça postal: apartat de correus 16 Berga 08600. Adreça elec¬ 
trònica: cejeb@berguedallibertari.org Pèsol Negre (publicació llibertària de l’Alt Llobregat i Cardener): pesolne- 
gre@hotmail.com *GIRONELLA: Associació Cultural La Fona. *MANRESA: CGT (anarcosindicat): c/ Circunvalació 
núm. 77, 2on, 08240 - Manresa (Barcelona). Telf. : 93 874 72 60 - Fax : 93 874 75 59. Adreça electrònica: 
manre@cgt.es La Tremenda (centre social okupat):cantonada entre el c/ St. Salvador i el c/ Hospital al n° 24-26, 
Manresa.CNT Manresa/CSO Valldaura, c/Jorbetes, 15. cnt_ait_manresa@yahoo.es *MONISTROL DE MONTSERRAT: 
CNT-AIT (anarcosindicat): c/ Sant Pere núm. 35, 08691 Monistrol de Montserrat. Adreça electrònica: 
cnt_ait_monistrol@yahoo.es. *NAVARCLES: Cal Carrasclet: carrasclet@gmail.com. Masia okupada Ca n'Escaiola: 
canescaiola@gmail.com. *0LVAN: Ateneu Popular Olvanès *SALLENT: Amics d'Agustín Rueda Adressa electrònica: 
amicsagustin@berguedallibertari.org, CGT (anarcosindicat): c/ Clos núm. 5, 08650 - Sallent (Barcelona). Telf. : 93 
837 07 24 - Fax : 93 820 63 61. Adreça electrònica: sallent@cgt.es. Pàgina Web: http://www.cgt.es/sallent *SÚRIA: 
L'Alternativa (col·lectiu polític): c/ Magí Fàbrega, 3, 2n, 08260 Súria. Telf. 93 869 64 26. Pàgina web: www.surial- 
ternat.tk Adreça electrònica: surialternat@latinmail.com 

l’Ajuntament de Berga contra la 
llibertat de les persones 


Tot i que ja se n’ha parlat molt d’aquest tema degut a que ha 
aparegut bastant als mitjans burgesos, volem contribuir al 
coneixement de la realitat dels fets explicant-los tal i com els 


hem viscut nosaltres, com a militants anarquistes des de ja fa 
anys a Berga, com a participants en l’acció del dia 30 i com a 
multats. 



Ajuntament de Berga 


PROCEDIMENT 


SANCIONADORS POLICIA LOCAL 2006/40 


I NTERESSAT 

DOMICILI 


| 08600 BERGA 
BARCELON A 


Tenint en compte els antecedents 
resolució de l'alcalde nüm 
butlleta de data 30/09/2006 
que se'n pot derivar, formulo 

Càrr ec primer - Ocupar la 
següent data: les 11.00 h. 

Persona responsable 


aquest expedient disciplinari 

.... ■ . .... --^ novembre de 2006 

que identifica els fets denunciats i la possible re 
aquest plec de càrrecs contra l'interessat 

de 3 n e lL eSP t a \ PÚblii:s "™ e ''«Utotoció corresp 
ae 30 de setembre de 2006 M 


Fonaments de dret 


Art. B7.2.2.1 i 99 3.2 3 de l'/la 
(BOPB núm. 181, 30/07/2005) 


Ordenança de 


convivència ciutadana i bon govern 


Conclusions 


Primer.- Comunicar a 

primer poden ser constitutius d’una h 


que els fets descrits al 


inconsistent erQ 
que pot suposar la 


r esponcni 


imposició a una multa 


:uros 


Segon - Comunicar 


p ° posl le$ proues que creaui conveniant 


Abans de l’Ordenança 
de Civisme i Bon 
Govern 

Berga, desembre 2006 
Barrikada i Pep i Tu 


reiem que s’han 
denunciat oportuna¬ 
ment —des d’aquest 
mitjà i des del web 
www.berguedallibertari.org — 
els impediments que l’ajunta¬ 
ment ha anat posant al llarg del 
temps a les associacions cultu¬ 
rals i sobretot a les de caràcter 
llibertari a l’hora de desenvolu¬ 
par la seva normal activitat. 

Els col·lectius llibertaris des 
del seu naixement a la dècada 
dels anys noranta han comptat 
amb l’oposició i la discrimina¬ 
ció per part de l'Ajuntament de 
Berga alhora d’accedir als 
recursos i infrastructures muni¬ 
cipals, sent gravats amb impos¬ 
tos, amb impediments burocrà¬ 
tics alhora de fer actes al carrer 
i un llarg i patètic etcètera. 
Primer va ser el consistori de 
CiU amb Jaume Farguell d’alcal¬ 


de i en Daniel Tristany a cultu¬ 
ra, després va ser el tàndem 
Badia (CiU) i Josep Xoy (ERC) els 
qui van gestionar aquesta dis¬ 
criminació mancada de tot 
caràcter democràtic i els 
darrers quatre anys han estat 
Ramon Camps (PSC) i Josep Xoy 
(ERC) els que més enllà de la 
discriminació han iniciat la 
repressió d’aquests associa¬ 
cions culturals de la ciutat. Des 
de Farguell a Camps, passant 
per Badia i amb la permanent 
col ■ laboració de l’addicte al 
poder el senyor Josep Xoy; tots 
han discriminat certs col·lec¬ 
tius, fent tractes de favor amb 
altres, saltant-se les seves prò¬ 
pies lleis o fent-ne de noves per 
tal de poder legalitzar l’abús al 
qual estan acostumats a recó¬ 
rrer davant els que no pensen 
ni actuen com ells. Només a tall 
d’exemple esmentarem alguns 
dels fets concrets més greus 
als quals ens referim: 

Negació de fer servir el 
Pavelló o el Pavelló de Suècia 
(Negació d’espais públics 
sol·licitats degudament, en 


favor d’altres entitats que ni 
tan sols els hi cal sol·licitar-ho 
pels canals establerts pel 
mateix consistori). Aquesta 
constant té algun fet memora¬ 
ble com la reiterada negativa a 
cedir el pavelló d'esports 
durant tot l’any 2003 amb l’ex¬ 
cusa de problemes de gestió, 
mentre el pavelló es cedia amb 
normalitat a altres entitats com 
per exemple per l’inici de la 
campanya electoral de CiU. 

El Centre d’Estudis 
Josep Ester Borràs des de finals 
de 1998 fins a finals de 1 999 va 
intentar que se li cedís 
momentàniament un local per 
tal de dipositar els arxius que 
estaven pendents de rebre, 
cedits per Odette Ester, compan¬ 
ya de Josep Ester Borràs. Tant 
Farguell-Tristany, com Badia- 
Xoy, van impedir-ho. Els resultat 
va ser que més de la meitat de 
l’arxiu finalment va anar a parar 
a l’Institut d’Història Social 
d'Amsterdam en comptes de a 
Berga, al Centre d’Estudis Josep 
Ester Borràs, al qual només hi va 
anar a parar la biblioteca i una 


petita part de l’arxiu, després 
que els seus llavors escassos 
socis lloguessin un local a mit¬ 
jans de 2001. 

Amenaces de tanca¬ 
ment al Centre d’Estudis Josep 
Ester Borràs (2001) i multes a 
l’Ateneu Columna Terra i 
Llibetat (2006). Multes al Casal 
Panxo (2003). Mentrestant les 
Joventuts d’Esquerra Republica¬ 
na de Catalunya a través del 
Casal Moragues (o sigui els 
nens del Xoy) i els seus conti¬ 
nuadors, van estar anys fent 
exclusivament tasca de Bar, 
creant molèsties objectives als 
veïns que automàticament 
sempre s’han adjudicat des de 
la premsa i el consistori a enti¬ 
tats llibertàries que no han fet 
mai de bar. 


Reiterades pèrdues 
dels papers per tal de legalitzar 
les seus socials de diverses 
entitats culturals de la ciutat. 
Fins poder aplicar una nova 
normativa més estricta. Des del 
2001 el Centre d’Estudis Josep 
Ester Borràs intenta legalitzar 
el seu local després de l’ame¬ 
naça per part de l'Ajuntament, 
a través de la Guàrdia Urbana, 
de ser tancats (els llibres i la 
cultura no interessen si no par¬ 
len de capelletes, mares de 
Deus i altres desgràcies que 
ens ha tocat patir). L’Ateneu 
Columna Terra i Llibertat tam¬ 
poc pot legalitzar la seva situa¬ 
ció després de diverses instàn¬ 
cies des de 2003. 

La “Plataforma Berga es 
Mou” ja des d'octubre de 2001 





demanava a l’Ajuntament de 
Berga entre altres coses la 
democratització de l’accés al 
recursos municipals i un major 
interès per la cultura, demana¬ 
va que no es posessin traves a 
la cultura, més infrastructures, 
locals polivalents, no impostos 
per les entitats culturals sense 
ànim de lucre, major horari a la 
biblioteca, etcètera. 
L’Ajuntament ens donava la raó 
però no va fer ni ha fet res. En 
un primer moment formaven 
part de la plataforma les 
següents entitats: Casal Panxo, 
Casal Moragues, Centre 
d'Estudis Josep Ester Borràs, 
Associació Columna Terra i 
Llibertat, Ateneu Llibertari del 
Berguedà, Berguedana de Jazz, 
el pèsol negre, Maulets, JERC, 
CEPC i Associació de Parats. 


El novembre de 2004 
l’alcalde i els Mossos d’Esqua¬ 
dra muntaven un dispositiu que 
amb la demostradament falsa 
excusa de fer una batuda anti- 
droga (gairebé cap acta per 
aquesta temàtica) va acabant 
sent una càrrega indiscrimina¬ 
da contra les persones que cir¬ 
culaven lliurement pel carrer 
aquella nit. L’Ajuntament 
(Camps i Xoy) lluny de fer auto¬ 
crítica tancaven files amb els 
mossos, malgrat una manifes¬ 
tació d’unes mil dues-centes 
persones pel centre de la ciu¬ 
tat. 

Pel cap d’any 2005 els 
diferents col·lectius van voler 
celebrar un cap d’any al pave¬ 
lló. En cap cas es va dir que no. 
Simplement es va demanar una 
fiança impossible, unes condi¬ 
cions de seguretat que feien 
econòmicament inviable el pro¬ 
jecte i per postres, calia que la 
festa s'acabés a les 3 de la 
matinada! Això és menys ele¬ 
gant que dir que no. Enguany 
l'Ajuntament fa muntar el cap 
d’any al pavelló, per tant el que 
li molesta és l’autogestió i l’as¬ 
sociacionisme crític i sense 
ànim de lucre de la ciutat. 


Els fets de Patum del 
2005 i l’invent de 
l’ordenança 


Aquesta publicació, com po¬ 
ques o cap, a informat al detall 
sobre els fets (veure especial¬ 
ment el número 22 i el 27). El 
paper de l’Ajuntament el conei¬ 
xem de sobres, no va fer res 
per evitar-ho i un cop passada 
la desgracia va carregar contra 
els col·lectius de joves junt 
amb la senyora Tura. 


La única voluntat de l’ajunta¬ 
ment, en tot moment, ha estat 
no tenir responsabilitats en 
l'assumpte, de fet aquesta és la 
tasca que fa l’advocat de 



l’Ajuntament en aquest procés, 
en comptes de fer d’acusació 
popular (que és el que hauria 
de ser) fa de defensa de l’ajun¬ 
tament. 

L’aprovació de l’Ordenança de 
Civisme i Bon Govern respon 
també això. A la voluntat de 
poder fer el que els hi doni la 
gana, com sempre, però amb 
cobertura legal. La normativa 
va ser aprovada al juliol de 
2005, sense al·legacions, clar 
tots estàvem treballant en mil 
fronts per afrontar la mort del 
company, la denúncia pública 
del que havia passat, la recolli¬ 
da de diners, l’atenció psicolò¬ 
gica de la resta de companys, 
els atacs de la Tura, etcètera. 
Malgrat tot, l’ordenança va ser 
oportunament criticada per 
l’assemblea de joves i col·lec¬ 
tius i denunciada també en 
aquesta publicació (el pèsol 
negre números 23, 24, 25 i 
27). Aquesta llei que regula l’ús 
de l’espai públic està encami¬ 


nada a impedir encara més la 
normal activitat d'aquells que 
son molestos pels diferents 
poders (com hem pogut veure). 
D’aquesta manera, tot i que 
intenti passar com a llei 
democràtica no es cap altre 
cosa que una normativa que 
permet la negació de les lliber¬ 
tats bàsiques dels ciutadans de 
manera totalment discriminatò¬ 
ria cap a persones i col·lectius 
que no són obedients ni estan 
d’acord amb el pensament 
dominant, deixant fer a les 
entitats submises (a les que no 
se’ls aplica la citada ordenança) 
i marginant a les contestatà¬ 
ries. És doncs una normativa 
feixista. 


Abans i després de la 
Patum de 2006 


Des de desembre de 2005 i 
malgrat l’actitud hostil de 
l'Ajuntament de Berga cap a les 
víctimes de l’agressió que va 
acabar amb la vida del nostre 


company i amb nombrosos 
ferits, els col·lectius culturals i 
juvenils de Berga van sol ■ licitar 
reunir-se amb l’ajuntament. El 
consistori va donar repetida¬ 
ment llargues als col·lectius 
que volien d’una banda prepa¬ 
rar amb antelació la Patum 
2006 i d’altra banda intentar 
arreglar per mitjà del diàleg els 
ja tradicionals greuges a que 
estan sotmesos i posar fi als 
dèficits democràtics i de recur¬ 
sos culturals mínims de la ciu¬ 
tat. L’actitud de l’ajuntament va 
propiciar que els col ■ lectius es 
plantessin (el pèsol negre 
número 27). Aleshores, just 
abans de patum de 2006, es va 
forçar una reunió entre col ■ lec¬ 
tius i el senyor Camps i Xoy 
amb els testimonis de la 
Plataforma de la Convivència. 
De la reunió va sortir un docu¬ 
ment signat per Camps i les 
associacions llibertàries i la 
independentista, aquest acord 
passava, entre altres coses, 
perquè l’ajuntament no posés 


impediments a les activitats 
que aquestes entitats pogues¬ 
sin desenvolupar a partir d’a¬ 
leshores. Doncs bé, corrobo¬ 
rant una vegada mes les tesis 
anarquistes de que un no pot 
confiar mai amb els polítics 
aquests acords no foren res 
mes que paper mullat (veure el 
pèsol negre número 29). Els 
primers incompliments es van 
patir la mateixa Patum de 2006 
quan l’alcalde va voler cobrar 
una nova fiança a part de les 
dels col ■ lectius, per al concert, 
de 1000 euros, sense haver-ho 
pactat i comunicant-ho dos 
dies abans de la festa. Les fian¬ 
ces no es van tornar quan s’ha¬ 
via pactat, sinó més de mig any 
després i havent d’insistir cons¬ 
tantment a les oficines de 
l'Ajuntament. En definitiva, que 
des de l’ajuntament i a partir 
de la firma de l’esmentat docu¬ 
ment s'ha fet el possible i l’im¬ 
possible per evitar que es por¬ 
tessin a terme segons quines 
activitats. Un exemple és que el 
concert anual que la comissió 
organitzadora de la Marxa 
Homenatge als Maquis porta 
fent a Berga des de fa anys 
s’hagués de fer, finalment, a 
Olvan pels impediments que va 
posar l’Ajuntament de Berga. 

30 de setembre: el 
carrer es de tothom 

Davant de tot això diferents 
individualitats formant part o 
no dels diferents col ■ lectius 
decidirem ser lliures per un dia 
i prendre allò que se’ns nega 
repetidament. Així doncs es va 
decidir ocupar la plaça de les 
Fonts. Es va plantejar com una 
denúncia a l’esmentada norma¬ 
tiva, tot reclamant l’espai 
públic per a ús de totes i no 
només de les empreses i asso¬ 
ciacions submises al poder. 

A les dotze del matí es va rea¬ 
litzar una cercavila durant la 
qual es dignificaren els carrers 
de Berga. Això va consistir en 
canviar els noms dels carrers 
catòlics per noms d’obrers 
molts dels quals van donar la 
vida per la Idea i que ara son 
sistemàticament oblidats pels 
poders i per la història oficial 
(cal recordar en aquest sentit 
que les entitats llibertàries de 
Berga van presentar una pro¬ 
posta perfectament documen¬ 
tada i justificada de noms per 
als nous carrers i demanant el 
canvi d’alguns dels actuals). La 
cercavila va acabar finalment a 
la plaça de les Fonts on van 
començar els actes que van 
durar tot el dia. 

Es va convidar a la gent del 
carrer a reclamar l’espai públic 
i a participar a l’acte, es va con- 



















vidar a tothom a una esplèndi¬ 
da xocolatada. Tot seguit 
començaren els jocs per nens, 
durant tot el que quedava de 
matí i fins ben entrat el migdia 
els nens gaudiren dels típics 
jocs de cucanya. Però sembla 
que les activitats que estàvem 
desenvolupant representaven 
un desafiament a l’alcalde i al 
senyor Josep Xoy i no va tardar 
en aparèixer la policia local. Es 
van identificar a més de 20 per¬ 
sones de totes les edats i ideo¬ 
logies. Menors, pares, mares, 
gent solidària que passava pel 
carrer que s'identificaven en 
senyal de protesta etcètera. 
Però després de l’improvisat i 
no programat “taller d’identifi¬ 
cació” poguérem desenvolupar 
amb normalitat les activitats 
programades. 

Ja ben entrat al migdia es rea¬ 
litzà un dinar popular bastant 
concorregut que va calmar la 
gana d'aliments dels assis¬ 
tents. La gana de cultura i lli¬ 
bertat no se’ns acaba mai. 

Després de dinar alguns amics 
amants del Jazz ens delectaren 
amb la seva musica mentre els 
assistents gaudien del solet. 
Tot seguit fou l’amic Coman- 
dante Rock el que amenitzà la 
tarda amb la seva musica anàr¬ 
quica i d’intensa critica social. 
Per concloure l’acte contarem 
amb la presència del famós 
poeta Enric Cassasses que va 
fer reflexionar a mes d’un amb 
la seva poesia critica i 
intel ■ ligent. 

I aquí s’acaba la famosa acció 
del dia 30 de setembre. Acció 
il·legal, incívica i pecadora. 
Apuntar que l’acció no va trans¬ 
cendir a cap mitjà de comuni¬ 
cació burgès, es va fer el buit 
mediatic total, sembla ser que 
pels mitjans oficials té més 
interès l’estat de l’ascensor de 
Queralt que la denúncia social 
d’una normativa injusta i feixis¬ 
ta. La noticia ha transcendit 
ara, que les més de 20 perso¬ 
nes identificades hem rebut a 
casa la particular multa firmada 
per l'alcalde. 

Novembre multes per 
tothom 

L’Ajuntament de Berga estava 
molest i preocupat per les reu¬ 
nions i contactes entre entitats 
veïnals i entitats culturals i 
juvenils i per dinamitar la pos¬ 
sible entesa van començar 
d’una banda a emetre multes, 
d’altra banda van convocar els 
veïns a diverses reunions i tot 
això sense menystenir la tasca 
destructiva del senyor Bella que 
en tot moment ha defensat els 
interessos de Xoy, ERC i 

L· La protesta es traslladà a l’entrada del Teatre municipal on s’in¬ 
tentà sense èxit donar un xec en concepte del pagament de les multes 
a l’alcalde. 




33000 € CONTRA LA CULTURA POPULAR 

El passat 30 de setembre, la Plaça de les Fonts de la ciutat de Berga va ser escenari d’una jornada festiva per 
reivindicar el carrer. Diversos veïns, entitats culturals i artistes, als quals se’ns deneguen de forma sistemàti¬ 
ca els permisos municipals per portar la cultura popular a l’espai públic vam organitzar un dia farcit d’activi¬ 
tats infantils, àpats populars, música i poesia. 

Malauradament, la policia local va decidir irrompre l’acte en els moments que els nens saltaven a corda, es 
pintaven la cara... jugaven. La cap de la policia de Berga amenaçava a una de les persones presents de con- 
siderar-la la principal responsable del que succeïa a la plaça. Davant l’abús d’autoritat que estàvem presen¬ 
ciant, la gran majoria de la gent que ens trobàvem a la plaça: pares, mares, joves i menors d’edat vàrem decidir 
demanar a la representant de l’ajuntament que ens identifiqués com a corresponsables d’un fet tant subver¬ 
siu com fer jugar la canalla al carrer. Poc després de la massiva identificació, la guàrdia urbana va desaparèix¬ 
er i les activitats van continuar amb total normalitat. La gran afluència de públic va ser una constant durant 
tot el dia fins al capvespre quan un dels nostres poetes més reconeguts, Enric Casasses, va cloure entre ver¬ 
sos la jornada. 

La sorpresa ha arribat dos mesos més tard. Casualment, dos dies després que les entitats de joves i les asso¬ 
ciacions de veïns comencessin a parlar sobre la veritable idoneïtat de l’Ordenança de Convivència ciutadana i 
Bon Govern de Berga. Així doncs, l’última setmana de novembre una trentena de berguedans han rebut a casa 
un expedient sancionador de la mà de l’II.lustre alcalde de la ciutat, Ramon Camps, que oscil·la entre els 
16500 eurus i els 33000 eurus. A més a més, d’un altre expedient sancionador obert a una reconeguda enti¬ 
tat cultural de la ciutat. L’Ajuntament respon així al qüestionament de les incoherències que comprèn la seva 
ordenança, des de l’arrogància del poder. 

Les persones sancionades, diverses entitats culturals, col ■ lectius socials i veïns de Berga exigim des del con¬ 
venciment de la raó, la derogació de l’esmentada ordenança i l’arxivament de totes les denúncies contra la cul¬ 
tura popular. 

LA CULTURA NO ES SANCIONA! 

EL CARRER ÉS DE TOTHOM! 


l'Ajuntament en comptes de 
defensar els dels veïns. Pel que 
fa a la tasca de la senyora Roser 
Farràs no cal entrar en detalls, 
en tot cas, com sempre defuig 
l'enfrontament directe i embo¬ 
lica la troca, tota la troca de fet, 
des de darrera. 

La primera multa, un despropò¬ 
sit totalment polític i repressiu: 
una multa de circulació sobre 
una infracció inventada, que en 
cap cas mai es va produir al 
vehicle que va descarregar els 
pocs trastos utilitzats a la plaça 
de les Fonts. 

La segona multa, a l’Ateneu 
Anarquista Columna Terra i 
Llibertat, denunciant en fals i 
d’ofici sobre unes molèsties 
inexistents i ben poc clares a 
no sabem qui. 

La tercera tongada de multes: 
22 multes sota l’acusació d’o¬ 
cupar la via pública sense per¬ 
mís. Més enllà de la il·legalitat 
que l’ajuntament comet, es 
posa de manifest la voluntat 
repressora cap a qualsevol 
expressió cultural no controla¬ 
da directament pel consistori. 

Això que fa l’ajuntament què 
és? Com es pot anomenar? El 
nom de la cosa és clar i en 
aquest país el tenim ben pre¬ 
sent, és diu FEIXISME. Negació 
de la llibertat d’expressió, 
associació, circulació, de fer 
cultura lliure, arbitrarietat i per¬ 
secució ideològica. Camps i 
Xoy ho teniu tot. Quina legisla¬ 
tura. Això sí que és omplir-se 
de merda. Felicitats. 

Accions contra 
l’Urdenança, les multes 
i el feixisme 
consistorial 

Més enllà de les al·legacions 
contra les multes a 22 veïns de 
Berga (multen que oscil·len 
entre 16.500 als 33.000 euros) 
que han estat presentades a 
l'Ajuntament de Berga, s'està 
realitzant una recollida de sig¬ 
natures per a la derogació de 
l’esmentada ordenança. Tant 
les al·legacions com la recolli¬ 
da de signatures van encamina¬ 
des ha aconseguir la derogació, 
més enllà de l'arxivament de 
les multes del senyor alcalde 
Ramon Camps (PSC) i el seu 
soci de govern Josep Xoy (ERC). 
El text que recull les signatures 
diu: “Els sotasignants manifes¬ 
tem la nostra oposició a 
l'Ordenança de Convivència 
Ciudadana i de Bon Govern de 
Berga, ja que potencia les arbi¬ 
trarietats i els abusos de poder 
alhora que suposa un atemptat 
a les llibertats dels ciutadans. 
És per això que exigim a 
l'Ajuntament de Berga la imme- 







diata derogació de l’esmentada 
Ordenança, l’arxivament de les 
denúncies per la ocupació al 
carrer reivindicativa del dia BO 
de setembre a la Plaça de les 
Fonts i la multa a l’Associació 
Cultural Columna Terra i 
Llibertat. Alhora demanem que 
es garanteixi la llibertat d’ex¬ 
pressió a la ciutat i la igualtat 
de tracte per part del consisto¬ 
ri a les associacions culturals la 
tasca de les quals no ha de ser 
entorpida pel poder municipal.” 
Es pot signar en fulls que tro¬ 
bareu a diversos locals de 
Berga i per internet ho trobareu 
en PDF i en línia a: 
http://www.berguedalliberta- 
ri.org/wordpress/?p=92. Les 
signatures es previst que es 
presentin a finals de gener. 

Per un altre costat, han apare¬ 
gut cartells i adhesius per 
Berga on es critica l’actitud 
autoritària i gens democràtica 
de l’alcalde i l’Ajuntament de 
Berga, als cartells es defineix 
l’alcalde i el consistori pels 
seus actes com a feixistes. 
Igualment segons ha estat 
publicat al www.berguedalli- 
bertari.org que citen fonts anò¬ 
nimes, van ser penjades diver¬ 
ses pancartes i cartells als 
domicilis de l’alcalde i del pri¬ 
mer tinent d’alcalde de Berga 
(Camps del PSC i Xoy d'ERC), 
segons ens informen, per ser 
considerats els responsables 
directes de la famosa orde¬ 
nança. 

D’altra banda, la vesprada del 
dissabte 9 de desembre, més 
d’una cinquantena de veïns de 
Berga sense invitació van acu¬ 
dir als Premis Ciutat de Berga a 
la Cultura organitzats per 
l'Ajuntament i que varen tenir 
lloc al Teatre Municipal. La 
intenció dels concentrats era 
fer efectiu el pagament de la 
sanció imposada dies enrere 
pel consistori. Més d’una vinte¬ 
na de ciutadans van ser sancio¬ 
nats amb una xifra que oscil ■ la 
entre els 16.500 i els 34.500 
eurus, després de realitzar una 
jornada lúdica el dia 30 de 
setembre, a la plaça de les 
Fonts. A aquesta quantitat 
resta afegir-hi un nou expe¬ 



dient sancionador obert a una 
reconeguda entitat cultural de 
la comarca. Tot això, degut a 
l’aplicació de TOrdenança de 
Convivència i Bon Govern de 
Berga”; instrument utilitzat per 
prohibir els actes públics que 
no passen pel sedàs de l’autori¬ 
tat local. L’Alcade del municipi, 
Ramon Camps i Roca, tot i ser 
present a l’acte no va recollir el 
xec nominal que va estar espe¬ 
rant-lo pacientment a les por¬ 
tes del teatre. Al seu lloc, van 
aparèixer totes les dotacions 
disponibles a la comarca i roda¬ 
lies de policia local, a més de 
mossos d’esquadra per custo¬ 
diar la cultura enclaustrada 
entre les quatre parets del tea¬ 
tre. Mentrestant, al carrer és 
reivindicava la cultura popular i 
es denunciaven ordenances i 
censures. 

Les protestes es 
traslladen a 
l’ajuntament de Berga 

El vespre de dimecres un grup 
de veïns de Berga van irrompre 
al ple municipal de l’ajunta¬ 
ment per fer sentir la seva veu 
contra la normativa de civisme i 
les sancions imposades per 
l’acció de la plaça de les Fonts 


del passat dia 30 de setembre. 

El grup, fomat per una vintena 
de persones desplegaren una 
pancarta de cara al públic i 
d’esquena als polítics on s’hi 
podia llegir: “ni multes ni san¬ 
cions, tombem l'ordenança” 

Mentre es feia això part dels 
veïns van lliurar un trofeu a l’a- 
cultura al regidor de cultura 
Josep Xoy i van fer entrega de 
varis feixos de bitllets de 500 
euros falsos a l’alcalde i als 
diferents regidors en concepte 
del pagament de les multes. 

Als bitllets falsos hi havia 
estampada la cara de l’alcade. 

Tot seguit les persones allà 
concentrades van tirar pamflets 
i més bitllets falsos a l’aire i 
deixàren la pancarta a terra. 
Tot seguit van marxar sense 
que fosin identificats per la 
policia local que s’ho mirava de 
lluny. 

La pancarta de protesta va res¬ 
tar durant uns minuts al terra 
del ple fins que el regidor del 
PP, Ramir Ribera exigí la seva 
retirada. 


Alcalde i ajuntament de 
. Berga 


FEIXISTES 

Ramon camps i l’equip de govern intenten, amb 
la imposició de sancions valorades en desenes de 
milers d’euros, acabar amb el jovent contestatari 
berguedà. La infracció: fer jugar a la canalla 
sense permís en una plaça pública. 


EL CARRER ES DE TOTHOM! 
FORA SANCIONS! 

FORA L’ORDENANÇA DE CIVISME! 
MORI L’AUTORITAT! 


Alguns dels participants a l’ac¬ 
ció han declarat que “les pro¬ 
testes han de seguir i seguiràn, 
no pararem fins que s'arxivin 
tots els expedients i es retiri 
aquesta ordenança feixista” 

“Sense més, seguirem sent 
pecadors i incívics, per la sen¬ 
zilla raó de que som lliures. Si 


això ha de comportar multes, 
més val que vagin fent punta al 
llapis”. 

Salut i canya al feixisme! 


les diferents entitats a sota anunciades no tenen perquè compartir les ideologies dels diferents articles de la publicació 

Comentari sobre 
l’editorial “Complir i fer 

complir” 

IBeglÓl 5-12-2006) 


Navarcles, desembre 2006 
Hiram Gascoigne 

L ’editorial de la Regió 7 
del dia 5 de desembre 
(pàgina 22) és d’aquelles 
que no tenen pèrdua. Versa sobre 
l’aplicació de l’ordenança de 
civisme a Berga i la vintena de 
persones multades d’acord amb 
aquesta. A més de ser una edito¬ 
rial molt pedagògica ja que bàsi¬ 
cament és una lliçó sobre com 
s’han de fer les coses ben fetes. 
És que se’ls ha d’ensenyar tot als 
joves llibertaris! Com no podia 
ser de cap altra manera (espero 
que ningú se n’estranyi) els 
redactors d’aquest diari es posi- 
cionen favorablement amb 
l’Ajuntament de Berga i en contra 
dels “grups llibertaris” d’aquesta 
ciutat. El cert és que és una edito¬ 
rial típica d’aquest diari tan 
imparcial, però hi ha algunes fra¬ 
ses que són autèntiques perles i 
que mostren el feixisme imperant 
en el que es basen. 

En primer lloc, Regió 7 alliçona als 
seus lectors sobre la jerarquia de 
la societat i les funcions que té 
cada un dels grups socials que 
aquesta jerarquia provoca: “hau¬ 
rem d’aprendre que en democrà¬ 
cia tenim els papers repartits, que 
uns manen, governen i marquen 
normes i els altres no”. Així doncs 
que... llibertaris del Berguedà i el 
Bages, ja ho sabeu: n’hi ha uns que 
manen i uns altres que han d’obeir. 
Ai coi, però si això ja ho sabíem. 
Precisament l’anarquisme s’oposa 
a aquesta jerarquia i a l’atribució 
autoritària dels que manen! Regió 
7 peca, doncs, d'ignorància (una 
altra novetat), que el que ens diu ja 


ho sabem i que ens hi oposem. 
També són ignorants en un segon 
aspecte. Que uns manen i uns 
altres han d’obeir-los, segons 
Regió 7, és propi de la democrà¬ 
cia. El cas és que també és propi 
del estats dictatorials, totalitaris, 
feudals, teocràtics... de manera 
que, quina és l’avantatge de la 
democràcia respecte a la resta de 
règims? Cap. Precisament això és 
el que hem dit sempre, i des de 
l’anarquisme en oposem i comba¬ 
tem qualsevol règim autoritari, 
encara que es faci dir democràcia. 
En segon lloc també m’agradaria 
destacar la lliçó sobre els meca¬ 
nismes que tenen les persones 
que no manen per queixar-se als 
que sí que ho fan. Aquests meca¬ 
nismes són anomenats “normes 
per poder desenvolupar la nostra 
pràctica democràtica”, que en el 
cas de l’ordenança de civisme són 
les al·legacions que poden fer-se 
durant l’exposició pública d’a¬ 
questa ordenança, tot i reconèixer 
que sovint se’n dificulta l’accés 
(per què serà?). Una pràctica molt 
democràtica aquesta última! 

Però la lliçó no s’acaba aquí. 
Resulta ser que “la dificultat del 
sistema no [es pot resoldre] inten¬ 
tant canviar les coses fora de 
temps”. Per contraposició, quixar- 
se o oposar-se d’una forma que 
no sigui a través d’al ■ legacions és 
anti-democràtic! Vaja, que m’ima¬ 
gino que els redactors de Regió 7 
deuen oposar-se també, per 
exemple, a les manifestacions 
contra la guerra a l’Iraq, a favor 
d’un habitatge digne, contra la 
violència a les dones... o a les 
vagues delxs treballadorxs, per¬ 
què cap d’aquestes es fa ver per 


mitjà d’al·legacions o vots a les 
urnes electorals. 

En tercer lloc, l’editoral suposa 
que el jovent llibertari només es 
queixa de l’ordenança de civisme 
perquè “en notar en pròpia pell 
que la normativa li toca de prop, 
ha vist que potser no s'havia fet 
seguint els seus esquemes”. Que 
n’arriben a ser de pallussos 
aquests de Regió 7. A veure, pareu 
atenció: la reivindicació per la 
qual van ser multats era per opo- 
sar-se a la normativa, per reclamar 
que l’espai públic és de tothom. 
Les protestes posteriors a les san¬ 
cions no són la primera protesta. 
Els anarquistes ens oposem a l’or¬ 
denança encara que no ens san¬ 
cionin, perquè certament notem 
en pròpia pell que aquesta restrin¬ 
geix la llibertat d’expressió i de 
reunió en l’espai públic i que ins¬ 
taura un control autoritari sobre 
totes les persones (siguin anar¬ 
quistes o no). 

Per últim, l'editorial ens senyala 
que hem d'entendre les dificultats 
morals per les que passen els 
governants de l'Ajuntament de 
Berga. Resulta que com que en 
democràcia les lleis són iguals per 
tothom, l’Ajuntament ha de san¬ 
cionar a tothom encara que “hi 
pot haver coneixences i relacions 
de familiaritat”. 

Compadim-nos, doncs, de l’alcal¬ 
de i els regidors de Berga pel dile¬ 
ma que poden haver tingut. Snifü 
Ara que hi penso, l’ordenança de 
civisme no preveurà també com¬ 
pensacions econòmiques als 
governants per danys i perjudicis 
morals i familiars? 


l’Ateneu 
Anarquista 
Oolumna Terra i 
llibertat al poble 
de Berga 


Berga, desembre 2006 
Ateneu columna 

E l nostre Ateneu és 
una entitat cultural 
sense ànim de 
lucre dedicat a la 
difusió dels pensaments i 
les pràctiques anarquistes, 
basades en el lliurepensa- 
ment, l’autogestió i l'antiau- 
toritarisme. 

Des del nostre naixement, 
ara fa sis anys, la nostra 
activitat —malgrat ser total¬ 
ment legal i desinteressa¬ 
da— ha estat objecte de tot 
tipus de traves per part de 
l’Ajuntament de Berga. 
Nosaltres com autogestio- 
naris volem tenir la mínima 
relació amb el consistori, 
l’únic que hem exigit és ser 
tractats igual que la resta 
d’associacions de la ciutat i 
que l’Ajuntament no posés 
pals a les rodes a l’hora de 
desenvolupar la nostra 
tasca cultural. Aquesta 
exigència de transparència 
ens ha costat constants pro¬ 
blemes, produïts per 
l’Ajuntament. La darrera 
mostra d'autoritarisme 
ha estat la multa a la 
nostra entitat i a diver¬ 
sos socis de l’Ateneu en 
aplicació de la famosa 
ordenança de civisme i 
bon govern. Ordenança 
il·legal davant la qual 
els ciutadans estem total¬ 
ment indefensos. 

És per tot això, que podem 
manifestar ja, amb proves i 


estem sent objecte d’una 
clara i escandalosa repres¬ 
sió política, de baixa inten¬ 
sitat però constant i a tots 
els nivells, també al perso¬ 
nal. 

Demanem per tant la solida¬ 
ritat activa de totes aquelles 
persones i entitats que s’es¬ 
timin la llibertat. Creiem 
que davant d’aquests abu¬ 
sos cal que tothom de Berga 
prengui partit i entenem 
també que no fer-ho és 
ésser còmplice dels abusos 
del senyor alcalde. 

També anunciem que 
davant d'aquest autoritaris¬ 
me ranci del consistori no 
cedirem ni un mil·límetre i 
que lluitarem pel que és just 
fins a les darreres conse¬ 
qüències. 

Salut i anarquia! 





les diferents entitats a sota anunciades no tenen perquè compartir les ideologies dels diferents articles de la publicació 

Actualitat I Repressió 



Citen a declarar el Jove 
agredit i detingut durant la 
fira mediterrània 


No tots patim pels 

“Tous” 


Manresa, desembre 2006 
Alertàrics 

A ltre cop la comarca 
del Bages ha estat 
objecte d’atenció de 
totes les mirades. La 
necessitat permanent de donar 
una falsa sensació d’estat 
caracteritzat per la inseguretat 
ciutadana, ha fet que la notícia 
de l’intent de robatori a la famí¬ 
lia enriquida dels Tous i l'as¬ 
sassinat d’un dels expropia- 
dors hagi saltat a totes les pri¬ 
meres planes dels diaris. Una i 
altra vegada hem hagut d’a¬ 
guantar membres de la família i 
advocats parlar de la por que 
han passat aquests dies, de la 
gran persona que és el membre 
de seguretat privada i de la llàs¬ 
tima que senten pels fets oco¬ 
rreguts. El cinisme pot arribar 
fins a límits insospitats. 

k. Per què no volem 
que una vegada més, 
els què exerceixen la 
violència major i quo¬ 
tidiana siguin pre¬ 
sentats com les víc¬ 
times d’una violència 
sempre menor i pun¬ 
tual. Els què viuen 
amb por que no els 
entrin a robar a les 
nits són aquells que 
tenen molts diners a 
perdre. 

Ja uns mesos endarrere, els 
mitjans de comunicació, amb el 
suport de les grans companyies 
dedicades a la seguretat priva¬ 
da i membres de la conselleria 
d’interior, varen engegar una 
campanya mediàtica per acon¬ 
seguir posar la por al cos a 
molts ciutadans i ciutadanes i 
reafirmar una vegada més, la 
necessitat d’augmentar el nom¬ 
bre de persones que confor¬ 
men els cossos policials. Per 
defensar la seva feina, diversos 
portaveus de policies sorgiren 
afirmant que el nombre de 
casos de robatori amb força no 
havia augmentat. Però ja hi 
havia un tema de moda, i qual¬ 
sevol petit furt era difós, sobre- 
dimensionat i explicat amb tota 
mena de detalls. Segons sem¬ 
bla, durant aquells primers 
mesos, el nombre de ventes de 
mesures de seguretat privades 
(càmeres, sensors de movi¬ 


ment, alarmes,...) va augmen¬ 
tar un 40%. La principal pro¬ 
blemàtica dels ciutadans es 
convertí en la inseguretat ciuta¬ 
dana. Negoci rodó per als supo¬ 
sats responsables de la nostra 
seguretat. 

Diuen que els afectats han 
estat la família Tous. Però i la 
família de la persona assassina¬ 
da provinent de la ex província 
de Kosovo? On es veuen les 
imatges de les persones plo¬ 
rant per la seva de segur senti¬ 
da pèrdua? Però això no impor¬ 
ta, ell és un atracador i la socie¬ 
tat se l’ha tret de sobre. “Un de 
menys” que deuen pensar 
molts. “Així els lladres no s'a¬ 
treviran a robar-nos”, que 
deuen comentar molts d’altres. 
Sempre queden impunes els 
mateixos. Els veritables lladres, 
els que subtilment ens roben 
una part del què ens pertany 
dia rere dia. No oblidem que la 
família tous s’ha enriquit a 
costa de moltes persones que 
estan treballant al seu servei. 
No oblidem que un dels motius 
pels quals s’han potenciat des 
dels països occidentals guerres 
interètniques a l’Àfrica ha estat 
la necessitat d'uns minerals 
que de segur els hi han anat 
molt bé a aquesta família. No 
oblidem que en aquest cas les 
persones que s'han vist obliga¬ 
des a robar, eren membres d’a¬ 
quella antiga federació que es 
va bombardejar per acabar 
amb les poques estructures 
socialistes que li quedaven; una 
regió que encara avui es manté 
sota l’atenta vigilada de la 
OTAN i que ha convertit tota 
l’antiga Iugoslàvia en una zona 
on l’economia submergida juga 
el principal paper. No oblidem 
que les persones amb les què 
s’ha estat recolzant aquesta 
família, són responsables direc¬ 
tes d’aquestes barbàries. 

El bombardeig desinformatiu 
ha anat acompanyat d’un altre 
cas: el de l’intent de robatori a 
Begur que va acabar amb el 
segrest breu d’un petit de famí¬ 
lia. Els suposats afectats: el 
propietari d’una constructora. 
Ells són els responsables de 
què molts de nosaltres no tin¬ 
guem un accés a un habitatge 
digne; de què alguns de nosal¬ 
tres haguem de fer mans i 
mànigues per trobar un lloguer 
assequible; de què siguem 
desallotjats per la força conver¬ 


tint centres socials en solars 
buits plens de runa. Per això no 
ens fan cap llàstima. Per un cop 
que pateixen, nosaltres no plo¬ 
rarem. 

Per què no volem que una vega¬ 
da més, els què exerceixen la 
violència major i quotidiana (o 
els còmplices d’aquesta) siguin 
presentats com les víctimes 
d’una violència sempre menor i 
puntual. Els què viuen amb por 
que no els entrin a robar a les 
nits són aquells que tenen 
molts diners a perdre. Els què 
viuen rodejats de càmeres, 
alarmes i guardes de seguretat 
temen que aquells a qui han 
estat negant l'existència algun 
dia decideixin recuperar una 
part del què els hi pertany. 
Molts de nosaltres no tenim por 
que ens entrin a robar. Com a 
molt patirem per què la policia 
no ens rebenti la porta de casa. 
I és que nosaltres estem acos¬ 
tumats a la violència del dia a 
dia. 

La societat del control social 
que pretenen imposar és una 
societat plena de desigualtats 
inútils que acaben amb la vida 
de totes les persones. Un bon 
exemple del què pot passar 
aquí, amb la tendència actual 
de la bipolarització de la rique¬ 
sa, la podem trobar als països 
llatinoamericans. La ciutat 
rodejada per barris perifèrics té 
la seva zona rica envoltada de 
fils espinats, ulls que observen 
i persones uniformades i arma¬ 
des per a la seguretat dels més 
rics. Per què són els rics els què 
viuen en ghettos, els què s’aï¬ 
llen de la societat, els què no 
permeten que els seus fills vis¬ 
quin lliurement i surtin a jugar 
en un carrer que sempre senten 
hostil. La seva por els perdrà. 
L’important és que no aconse¬ 
gueixin (cosa que estan fent) 
traslladar aquesta por a qualse¬ 
vol ciutadà. Per què llavors ens 
trobarem en un societat que 
prioritzarà les riqueses mate¬ 
rials sobre les riqueses huma¬ 
nes, les ciutats dormitori sobre 
les ciutats de vida al carrer. 
L’alienació de l’individu sobre 
l’alliberament de la societat. 

Que siguin ells els què pateixin 
durant les nits, que nosaltres 
mentrestant ens dedicarem a 
somniar conspirant per fer rea¬ 
litat els nostres desitjós. 


Manresa, desembre 2006 
Stop repressió! 

E l passat 27 de novem¬ 
bre, el jove manresà 
que va ser agredit i 
detingut durant la fira 
Mediterrània, va comparèixer a 
declarar davant del jutge. 
Actualment està acusat de 
resistència a l’autoritat a l’espe¬ 
ra de judici, tot i que inicial¬ 
ment, amb el canvi d’atestat, se 
l’acusava de desobediència a 
l’autoritat. 

Això significa que s’ha modifi¬ 
cat el que havia de ser inicial¬ 
ment un judici ràpid i per faltes; 
acusació de desobediència (no 
obeir ordres de l’autoritat), i 
s’ha canviat per una acusació de 
resistència ( fet de no tan sols 


Manresa, desembre 2006 
Ràtzia 

D imarts 12 de desem¬ 
bre, a les 6:30 del 
matí la unitat antidis- 
turbis dels mossos 
d’esquadra, amb la col·labora¬ 
ció de la policia municipal, van 
desallotjar el Centre Social 
Okupat “La Impremta” a la ciutat 
de Terrassa. Aquest era el tercer 
intent de desallotjament desprès 
d’un any d'okupació. L'últim va 
ser durant el passat setembre 
però finalment no es va execu¬ 
tar l’ordre davant la resposta de 
varies persones que es van con¬ 
centrar a la porta de l’immoble. 

Tot i que l’ordre de desallotja¬ 
ment estava vigent i oberta, la 
gent de “La Impremta” han con¬ 
tinuat donant vida al projecte 
fins a l’últim moment. Des de la 
seva okupació el centre social 
ha acollit un gran ventall d’acti¬ 
vitats i ha engegat diversos pro¬ 
jectes com són el grup de teatre 
de l’oprimit, l’hortet, el curs d’à¬ 
rab, el taller de dansa del ven¬ 
tre, el taller de cartes a preses, 
el de fotografia, el de malabars, 
d’artesania, la secció de mun¬ 
tanya amb les seves sortides 
cada mes, el sopador popular, 
el “trueke”, el racó de la @ (espai 
de lectura i debat) de l’Ateneu 
La Sembra, i el hacklab, que 
donà llum a la web del CSO 
(http://www.csolaimremta.org) 
i la del propi hacklab 
(http://www.altctrlsupr.net) a 


desobeir una ordre si no també 
d’agredir un agent o intentar-ho 
) que suposa un procés penal. 

La impunitat política, policial i 
judicial segueix amb la mateixa 
intensitat i brutalitat de sempre 
malgrat els últims canvis de per¬ 
sonatges en l’àmbit polític, des¬ 
prés que la senyora Tura hagi 
traspassat el seu gran poder 
en mans dels qui es diuen ser 
d’esquerres i de debò. Els seus 
rentats de cara no ens engan¬ 
yen! 

D’altra banda, volem informar 
de les jornades antirepressives 
organitzades per la CAJEI pel 
pròxim 5 de gener a Sants per 
denunciar els últims casos 
repressius a Sabadell, l’Eixam- 
ple i Manresa. 


més de connexió directa i gra¬ 
tuïta a internet des del CSO. 

Amb aquest desallotjament s’ha 
donat cobertura legal al propie¬ 
tari de l’immoble que ha estat 
especulant amb un espai que és 
patrimoni històric de la ciutat 
amb la passivitat de l’Ajunta¬ 
ment de Terrassa durant els 
més de 20 anys que la Imprem¬ 
ta havia estat en desús. 

El mateix dimarts 12 a les 20h 
del vespre es va convocar una 
concentració davant de l’ajunta¬ 
ment com a resposta al desa¬ 
llotjament. La concentració va 
esdevenir un cercavila per la 
ciutat. Durant el transcurs d’a¬ 
quest es van assenyalar immo¬ 
biliàries, bancs i caixes amb 
pintades i cartells denunciant 
l’agressió i l’opressió constant 
d’aquests agents sobre les nos¬ 
tres vides. Cridant consignes 
contra l’especulació i les políti¬ 
ques permissives i còmplices de 
l’ajuntament, es va anar 
avançant pels carrers de Terras¬ 
sa fins arribar a “La Impremta”, 
després es va penjar una pan¬ 
carta a la façana i es va llegir un 
comunicat de denúncia. 

LA IMPREMTA HA SIGUT DESA¬ 
LLOTJADA, PERÒ NO LES NOS¬ 
TRES IDEES. 


Desallotgen el CSO “la 
Impremta” de Terrassa 

El Parc Natural de Sant Llorenç del 
Munt i Serra de l’Obac amenaçat pel 

projecte d’una carretera 



Bages i Valies, desembre 
2006 

Alarmada! 

A mitjans del novembre 
passat la Diputació de 
Barcelona va decidir 
iniciar la construcció 
de la polèmica carretera del Coll 
d’Estenalles al Pont de Vilomara, 
per Mata-rodona. Concretament, 
uns operaris van iniciar la tala 
d’alzines amb moto-serres i 
maquinària pesada a la zona de 
la Coma d’en Vila. El projecte 
consisteix en una pista “amb 
característiques de carretera de 
muntanya” de gairebé 2 km pel 
mig de la serra de l’Obac, entre 
la Coma d’en Vila i Mata-rodona, 
passant pel Coll de Boix, amb un 
desnivell de més de 200m. El 
Servei de Parcs Naturals pretén 
construir la carretera en una 
zona de màxima protecció del 
parc natural (declarada com a 
zona d’Alt Interès Ecològic i 
Paisatgístic), preveient la utilitza¬ 
ció d’explosius per obrir pas en 
la roca, i menystenint la desapa¬ 
rició de més de 2000 alzines, així 
com de plantes i animals prote¬ 
gits. Durant els últims anys la 
Diputació de Barcelona ha anat 
executant al Parc Natural de Sant 
Llorenç varis projectes similars. 
Uns exemples en serien la carre¬ 
tera de Coll de Lligabosses o el 
vial asfaltat per a persones amb 
mobilitat reduïda de la Casa Vella 
de l’obac, amb la promesa inicial 
d’unes dimensions reduïdes que 
finalment no es van complir. 

El projecte de la carretera ja for¬ 
mava part del Pla de Prevenció 
d’Incendis del 1987, el qual pre¬ 
veia una extensa xarxa viària que 
literalment quadriculava el parc a 
base de pistes i carreteres. Tot i 
l'oposició al pla, el 1991 el Servei 
de Parcs Naturals de la Diputació 
va presentar l’estudi d'impacte 
ambiental. Després dels incendis 
del 1994 el projecte tornà a 
reviure, però quedà aturat nova¬ 
ment quan el Departament de 
Medi Ambient de la Generalitat 
denegà la seva aprovació degut a 
una ferma oposició ciutadana. Es 
recolliren més de 4000 signatu¬ 
res de persones comprometent- 
se a posar-se davant les màqui¬ 
nes excavadores en cas de que la 
carretera es tirés endavant. No va 
ser fins a la tardor del 2002 que 


el Servei de Parcs Naturals de la 
Diputació torna a revifar el pro¬ 
jecte, presentant-lo com un pro¬ 
jecte tancat i previst en el capítol 
d’obres a executar durant el pri¬ 
mer semestre del 2003. 
L’oposició de moltes entitats de 
la Comissió Consultiva i les 
entrevistes amb el diputat de l’à¬ 
rea van tenir com a resultat que 
es refés part del projecte. 

La Coordinadora per la 
Salvaguarda del Massís de Sant 
Llorenç del Munt i serra de l’Obac 
integra diverses entitats excur¬ 
sionistes i ecologistes de la 
comarca que treballen conjunta¬ 
ment per la conservació i l’ús 
sostenible del Parc Natural. La 
Coordinadora ha proposat diver¬ 
ses alternatives al seu suposat 
paper en la prevenció i extinció 
d’incendis, ha realitzat diverses 
mobilitzacions d’oposició (com 
la del passat diumenge 1 d’octu¬ 
bre, amb més de 1.000 persones 
al Coll d’Estenalles protestant 
contra el projecte), i ha entregat 
més de 3.000 signatures contra 
la carretera el passat mes de 
setembre. Darrerament, el 1 9 de 
novembre es va organitzar una 
concentració al lloc de les obres i 
el 22 del mateix més van entre- 
gar un lliurament de troncs talats 
a la mateixa seu de la Diputació 
de Barcelona. Així doncs, des¬ 
prés d’una llarga història de 1 7 
anys de lluita contra aquesta 
carretera, la Diputació de 
Barcelona ha decidit engegar les 


obres sense donar cap mena de 
resposta a les entitats contraries 
al projecte. 

L’oposició a la carretera es fona¬ 
ment en els següents motius: 

1. La carretera de gairebé 2 km 
suposaria una greu destrucció 
del patrimoni biològic al cor del 
Parc Natural, una àrea qualifica¬ 
da de màxima protecció. 

2. El Servei de Parcs de la 
Diputació ha elaborat un estudi 
d’impacte ambiental que única¬ 
ment intenta justificar una obra 
ja decidida prèviament, descar¬ 
tant alternatives i presentant 
error metodològics molt grollers. 

3. El projecte és fruit d’una ges¬ 
tió totalment centralitzada i poc 
eficient, destinada a comunicar 
amb la màxima comoditat diver¬ 
ses finques de la Diputació i 
posant com a excusa els incendis 
forestals. 


4. És evident que els incendis són 
una amenaça important pel Parc. 
Per això des de la Coordinadora 
es recolza un autèntic Pla de 
Prevenció d’Incendis (no sols 
d’extinció), tenint en compte 
l’augment del risc d’incendis que 
provoca la creació de nous acces¬ 
sos, amb l’afluència de gent a 
zones fins ara poc freqüentades. 

5. L’alternativa proposada es 
basa, a grans trets, en la preven¬ 
ció d’incendis descentralitzada: 
potenciant la comunicació entre 
ells sectors del Pont de Vilomara, 
Sant Vicenç de Castellet i 
Rellinars, organitzant l’extinció 
d’incendis d’aquesta part de la 
serra i donant el màxim paper a 
la Masia de Mata-rodona, propie¬ 
tat de la Diputació. 

Acció de protesta per 
aturaria coustrucciode 
la carretera 

Al cor del Parc Natural de Sant 
Llorenç del Munt, divendres 1 7 


de novembre, un grup d'activis¬ 
tes de la Coordinadora es van 
encadenar davant d’una excava¬ 
dora per impedir la continuació 
dels treballs d’explanació de la 
carretera del Coll d’Estenalles al 
Pont de Vilomara per Mata-rodo¬ 
na. La tala d’arbres ja ha suposat 
la destrucció d’alzines en una 
rasa d’uns 800 metres de longi¬ 
tud i 5 m d’amplada. Des de feia 
una dies, els operaris d’una 
empresa subcontractada havien 
estat treballant amb moto-serres 
i maquinària pesada a la zona de 
la Coma d’en Vila i coll de Boix. 
L’acció es va iniciar a les 10:45h 
del matí i va finalitzar a les 
15:30h quan 14 agents dels 
mossos d'esquadra van acabar 
de tallar les cadenes dels activis¬ 
tes que els lligaven a l’excavado¬ 
ra, impedint així el pas. Els acti¬ 
vistes oferien l’opció d’abando¬ 
nar l’acció, si l’excavadora es 
retirava també de la zona d’o¬ 
bres. La resposta va ser la nega¬ 
tiva. Seguidament el grup de per¬ 
sones van ser desallotjades de la 
zona i la màquina va reprendre 
els treballs d’excavació. 

Judici als onze activistes 
que s’encadenaren a 
una excavadora per atu¬ 
rar la construcció de la 
carretera 

Dijous 14 de desembre a les 11 h 
del matí, al jutjat d'instrucció 
núm.l de la Baixada de la Seu de 
Manresa, va tenir lloc el judici de 
faltes contra els 11 activistes que 
s’encadenaren. Les acusacions 
són d’amenaces i coacció. 
Davant la seu dels jutjats es va 
reunir una concentració d’una 
trentena de persones en solidari¬ 
tat amb les encausades. Abans 
d’iniciar el judici les persones 
concentrades van desplegar una 
pancarta i van llegir un comuni¬ 
cat informant del projecte de 
carretera i explicant els motius 
de l’oposició a aquest. Es podien 
observar varis cartells i bandero¬ 
les de protesta, mentre en una 
taula s’oferia material informatiu 
i una mica d'esmorzar. Amb una 
forta escridassada, van ser 
rebuts els membres de la 
Diputació al entrar i sortir de la 
seu judicial. El cas queda doncs, 
a l’espera de sentència. 

El Berguedà 
plora 


Berga, desembre 2006 
Poetista 


B erga i les seves 
comarques plo¬ 
ren, diuen que 
volen que Berga 
sigui turística, però on són 
les flors berguedanes? 


On són els treballs prome¬ 
sos mai realitzats pels ciu¬ 
tadans joves de tot 
Berguedà? 


Quina tristesa, turisme, 
diuen, pels “pixapins” de 
cap de setmana, per la 
gent gran de fora que ja 
vol estar tranquil·la. Han 
fet Patrimoni Municipal la 
Patum, festa dels bergue- 
dans i no per la gent de 
fora. No miren que els ber- 
guedans cultivem les nos¬ 
tres costums, ni les nos¬ 
tres cultures, només volen 
diners, pels quatre mafio¬ 
sos que viuen d'això i van 
col·locant els seus fillets 
en bons llocs. 


I els nostres protectors 
que només paren la mà 
per poder trepitjar a per¬ 
sones innocents i manipu¬ 
lar documents a favor del 
culpable i no de la víctima. 
Aquestes persones que 
tots els ciutadans estem 
pagant amb els impostos, 
són tant mafiosos com la 
majoria de la gent que 
estant escampats per 
Berga disfressats amb 
cares innocents i dient que 
miraran perquè Berga vagi 
millor, tot són paraules, i 
mentides embolcallades 
de bones maneres i educa¬ 
cions fases. 


Berga plora perquè els 
pocs berguedans que que¬ 
den són el vellets que ja 
no poden marxar en lloc, 
les flors tenen que marxar 
a estudiar a fora i buscar 
feina en d'altres terres i 
deixa la seva estimada. 


Com diu en el refrany de 
casa vingueren i de fora 
ens tragueren!!!! 

Visca els berguedans i 
visca Catalunya, que enca¬ 
ra hi ha gent que segueix 
lluitant!!!!! Visca!!!! 



/ 

la especulació urbanística al 
Port del Comte, una amenaça 
més pel futur del Prepirineu 


La construcció d'una nova urbanització de 405 
xalets a la Serra de Port del Comte i l'ampliació de 
les pistes d'esquí suposen una fosca trama immo¬ 
biliària sense precedents en tota la comarca del 
Solsonès, que segella així una condemna que 
hipotecarà l'equilibri d'aquest territori, que pos¬ 
seeix una riquesa natural i una identitat històrica 


inavaluables i que serà destruïda pel banal afany de 
diners per part dels promotors i per l'estupidesa 
d'uns polítics que fins la seva mort continuaran 
anclats a les foses franquistes d'on prové la seva 
inconsciència. Es pot considerar la destrucció del 
Port del Comte com el major ecocidi del Solsonès 
junt amb la presa de la Llosa del Cavall. 


Bòfia, desembre 2006 
Comunitat de gallinàcies 

E n aquesta ocasió, li ha 
tocat al Solsonès, i per 
extensió, al Prepirineu, 
víctima de la devoració 
humana sense escrúpols, tra- 
duint-se en forma de segones 
residències humanes al costat 
de l’ampliació de les pistes de 
l’estació d’esquí del Port del 
Comte. Tot va començar quan 
una constructora anomenada 
Cuimaru sl, dirigida pel sr. 
Majoral (de Solsona) van adqui¬ 
rir la estació d’esquí després 
que l’antic propietari, el sr. 
Montanyà, hagués fet durant 
anys, centenars de desperfectes 
a la muntanya per tal de treure’n 
rendiment econòmic, però que, 
finalment, amb l’ajuda de la 
manca de neu, i els pocs benefi¬ 
cis que li aportava, es va veure 
obligat a traspassar la estació, i 
com no, el destinatari havia de 
ser una constructora! i es que 
l’esqui per ell mateix no és ren¬ 
dible, en canvi, fer xalets a 1600 
metres d’altura sembla que ho 
és molt! Així que, dit i fet, poc 


temps després ja estaven elabo¬ 
rant un pla especial i un pla par¬ 
cial urbanístics per dur a terme 
una gran acció “per al desenvo¬ 
lupament i el futur del municipi 
i la comarca”. 

Les normes subsidiàries del 
municipi de la Coma i la Pedra 
(on està la estació d’esquí) 
diuen que per tal de poder urba¬ 
nitzar la zona de Prat Berlà, on 
aniran els 405 xalets, cal abans 
dur a terme un Pla Especial 
d'ampliació i millora de l’esta¬ 
ció; millora que ha de garantir la 
capacitat d’absorció de 5000 
esquiadors diaris (i això no s’ho 
creuen ni els imbècils promo¬ 
tors). L'aprovació d’aquest Pla 
Especial, que ja ha estat aprovat 
fa uns mesos, permet tirar enda¬ 
vant i amb èxit un Pla Parcial per 
tal de fotre tonelades i tonela- 
des de formigó a la zona. Per 
tant, la finalitat principal no és la 
de millorar els serveis de l’esta¬ 
ció, sinó la d’utilitzar la permis- 
sivitat de les lleis i la corrupció 
de les administracions local i 
nacional per tal d’urbanitzar on 
sigui, com sigui i a qualsevol 


preu sempre i quan sigui rendi¬ 
ble. 

Així que ja veieu com està el 
panorama, l’ampliació de les 
pistes i la nova urbanització ja 
estan aprovades. Quan hi ha 
diners entremig i a tots els polí¬ 
tics se’ls hi fot una “bona suca¬ 
da” és igual si entremig hi ha el 
Port del Comte i tota la seva 
riquesa natural o si hi ha el seu 
puto pare. I mentrestant com a 
resistència a aquesta trama 
només queda un contenciós 
administratiu que entitats ecolo¬ 
gistes del Solsonès i de Lleida 
estan tirant endavant. 

És per tot això que us escrivim 
des de la nostra Comunitat, la 
de les Gallinàcies Feres, ja que 
nosaltres som una de les que en 
sortim més afectades de tota 
aquesta destrossa. Nosaltres 
vivim en boscos de pi negre i 
avet, des dels 1600 als 2100 
metres, sobretot al Pirineu però 
també al Prepirineu. De fet les 
que vivim als boscos de Port del 
Comte i als de la Serra de Busa, 
som de les poblacions més 


meridionals d’aquest tros de 
terra que vosaltres anomeneu 
Europa, i sense aquests boscos 
ens extingim. Les estacions 
d’esquí són fatídiques per a 
nosaltres, ens suposen autèn¬ 
tics obstacles per a poder seguir 
existint, ja que destrueixen mol- 
tíssimes hectàrees de bosc i a 
sobre s’hi construeixen viven- 
des humanes que ens contami¬ 
nen la terra i l’aigua, i a més per¬ 
torben la nostra tranquil·litat 
per a poder-nos reproduir. 

Així doncs, us demanem a 
vosaltres, que sou humans que 
respecteu la vida i defenseu la 
terra, que utilitzeu totes les 
eines que tingueu al vostre 
abast per tal d'aturar totes 
aquestes agressions que ven 
aviat acabaran amb la nostra 
Comunitat, i que en un futur no 
gaire llunyà també acabaran 
amb la vostra. 

Gràcies per la vostra lluita, si 
guanyem, el paradís seguirà 
existint. 







//II 

Actualitat 



Algunes notes posteriors sobre racció 
del COAC-Delegació de l’Alt Llobregat i 

Cardener a Navarcles 


Navarcles, desembre 200 6 
COAC 

es del COAC- 
Delegació de l’Alt 
Llobregat i Cardener 
volem fer algunes 
reflexions sobre el desenvolu¬ 
pament de l’acció realitzada a 
l’octubre a Navarcles. Des d’un 
principi aquella acció va ser 
plantejada com un procés, de 
manera que no va acabar-se 
just immediatament després de 
relocalitzar-se les fotografies 
premiades en l'edifici en obres. 
Com en altres experiències 
anti-artístiques és molt interes¬ 
sant observar les reaccions pro¬ 


vocades per tal acció. 

Des d’un principi l’acció i, en 
especial, les raons que van con¬ 
duir a realitzar-la i la crítica que 
amb ella es va fer va ser ama¬ 
gada i silenciada per part de 
l’Ajuntament de Navarcles i els 
partits polítics (a excepció de la 
Cup que en va parlar en la seva 
revista), per evidents raons. 
Una de les principals crítiques 
fetes era l'actuació d’aquest 
ajuntament i els polítics en pro 
de l’especulació immobiliària. 
S'ha sabut per fonts interiors 
de l'Ajuntament que l’alcaldes¬ 
sa, Carme Alós, va demanar a 
la policia local (l’encarregada 


de tornar les fotografies a l’ex¬ 
posició) que no comentessin 
amb ningú el que havia passat. 
Paral·lelament la regidora de 
cultura, Sheila Manchado, tot i 
comentar obertament l’acció 
desenvolupada, la informació 
que donava era parcialment 
falsa (va mentir sobre l’edifici 
en el que es va relocalitzar les 
fotografies), a part d'amagar 
que s’havia deixat un manifest 
escrit tant en l’exposició com 
en l’edifici en qüestió. 

En aquest mateix sentit han 
actuat els membres del 
Grupart, els organitzadors de 
l’exposició juntament amb 



A raguait 


l’Ajuntament de Navarcles i 
Caixa Manresa. Com aquelles 
institucions, han amagat i 
silenciat l’acció. Em fer-ho 
s’han posicionat clarament a 
favor de la utilització de l'art 
per part de les classes dirigents 
i de la destrucció del patrimoni 
arquitectònic. 

Un segon aspecte a comentar 
és com la informació sobre 
aquesta acció ha anat manipu- 
lant-se i distorsionant-se a 
mesura que passava de boca en 
boca i que passava el temps. 
Així, existeixen diverses ver¬ 
sions; totes elles, però, només 
fan referència a la relocalitza- 


ció de les fotografies i en cap 
cas a la crítica que es feia a 
l'Ajuntament de Navarcles, als 
partits polítics, Caixa Manresa, 
les immobiliàries i al Grupart. 
D’aquesta manera, per uns les 
fotografies van ser penjades en 
les oficines de la immobiliària 
Font o per d’altres a la 
Ferreteria Vila. La primera enca¬ 
ra la podem entendre, però la 
segona... 

És ben curiós en com l’acció del 
COAC-Delegació de l’Alt Llobre¬ 
gat i Cardener s’ha convertit en 
una llegenda urbana navarcli- 
na. 



El delicte de danys 



Berga, desembre 2006 
Mr. Danys 

S er autor d’un delicte de 
danys, és una de les 
acusacions a les què 
hem de fer front sovint 
persones vinculades als movi¬ 
ments socials. Però en què con¬ 
sisteix aquest delicte? Entenem 
com a “danys” la destrucció, 
total o parcial, o el deteriora¬ 
ment de béns materials. Tot 
objecte material susceptible de 
rebre una valoració econòmica 
té la condició de bé material. La 
Jurisprudència ha definit els 
danys com “l’acció de causar 
un menyscabament en una 
cosa en relació amb el seu estat 
anterior, que determina un per¬ 
judici econòmic i que exigeix, 
si és possible, una intervenció 
per aconseguir-ne la reparació 
o restauració”. No hi ha menys¬ 
cabament quan el valor del bé 
material no ha minvat (p.ex. 
desinflar les rodes d’un cotxe) 
o quan el bé material pot recu¬ 
perar tot sol el seu estat ante¬ 
rior. Els documents mercantils, 


lletres, xecs,... poden ser 
objecte d’un delicte de danys. 
Però per què existeixi aquest 
tipus de delicte hi ha d’haver 
“dol”. Això significa que hi ha 
d’haver consciència i voluntat 
de la realització de la conducta 
antijurídica. La presència de 
dol eventual, que es produeix 
quan “la persona ha actuat amb 
menyspreu conscient pel bé 
jurídic, amb indiferència de si 
hi comet algun tipus de menys¬ 
cabament”, és suficient. 

Per causar danys, la destrucció 
o detriment avaluable econòmi¬ 
cament ha de ser de més de 
400 euros. 

Es pot condemnar algú per 
haver comès un delicte de 
danys encara que no hagi 
obtingut un benefici econòmic 
de l’acció. A més a més, el 
delicte de danys és un delicte 
de resultat, i per tan, es pot 
condemnar algú per temptativa 
de danys o per execució imper¬ 
fecta. La pena a imposar 
dependrà de la finalitat perse¬ 


guida, dels mitjans o modes 
d’execució del delicte, de la 
naturalesa del objecte, de la 
condició econòmica de la vícti¬ 
ma i del perjudici causat. 

La persona que cometi un delic¬ 
te de danys haurà de fer front, 
segons l’article 263 del Codi 
Penal, a un pena de multa de 
sis a 24 mesos. Tot i així, exis¬ 
teixen un seguit de casos que 
comportaran la imposició 
d’una pena superior (pena de 
presó de un a tres anys i pena 
de multa de dotze a 24 mesos) 
establerts en l’article 264. Els 
danys per “impedir el lliure 
exercici de l’autoritat o en ven¬ 
jança de les seves determina¬ 
cions” o els “danys informà¬ 
tics”, estarien en aquesta últi¬ 
ma disposició. Els “danys mili¬ 
tars” suposen un agreujament 
de la pena encara més elevat. 

Per últim mencionar, que la 
persona que cometi un delicte 
de danys mitjançant incendi, 
provocant explosions o utilit¬ 
zant qualsevol altre mitjà de 
similar potència destructiva, o 


posant en perill la vida i la inte¬ 
gritat de les persones, serà 
condemnat amb la pena de 
presó de un a 3 anys si comet 
l’acció d’acord amb l’article 
263 del Codi Penal o amb una 
pena de 3 a 5 anys de presó i 
multa de dotze a vint-i-quatre 


mesos si comet els danys d’a¬ 
cord amb el què diu l’article 
264. En cas de danys per incen¬ 
di, la persona també podrà ser 
acusada per un delicte d'incen¬ 
di que està descrit en l’article 
351 del Codi Penal. 




“Els nostres enemics organ¬ 
itzen les seves forces per mitjà 
del poder dels diners i de l’au¬ 
toritat de l’Estat. 

Nosaltres nomès podem 
organitzar les nostres forces 
per mitià de la convicció i de la 
passió” 

M. Bakunin: Carta a Pau 1872 


“la política és la ciència de la 
llibertat: el gobern de l’home 
per l'home, sigui quin sigui el 
nom amb el qual es difresa, és 
l’opressió; la més elevada per¬ 
fecció de la societat es troba 
en la unió de l’ordre i l’anar¬ 
quia” 

I. Proudhon: Que és la propi¬ 
etat PI 840 


El regidor de cultura Josep 

Xoy fomenta la 
contractació il legal 

Les institucions públiques haurien de garantir que els productes o serveis que contracten 
siguin totalment respectuoso amb els drets laborals 


Berga, desembre 2006 
Pep i Tu 

E fectivament, tal i com 
sona. En comptes de 
donar exemple de 
legalitat i vetllar pels 
drets laborals dels treballa¬ 
dors des de l’Ajuntament de 
Berga es practica i fomenta la 
contractació irregular per 
mitjà d’empreses subcontrac- 
tades que fan tota mena de 
fraus i il·legalitats als seus 
treballadors, com per exem¬ 
ple contractes en frau de llei 
o acomiadaments improce¬ 
dents que volen ser passats 
per finalització d’obra. 

Un exemple clar és la con¬ 
tractació irregular per redac¬ 
tar els continguts de la revis¬ 
ta Cultura de l’Institut 
Municipal de Cultura inventat 


pel regidor d’aquesta regido- 
ria i segon tinent d’alcalde 
per Esquerra Republicana de 
Catalunya el senyor Josep 
Xoy. La jugada és típica: un 
contracte d’obra i servei per a 
una feina temporal fictícia, 
quan en realitat s’està fent un 
treball de categoria superior 
al que consta al contracte i 
que no respon a un temps 
determinat sinó que es tracta 
d’una feina continuada -no 
puntual ni de durada deter¬ 
minada-. Aquesta flagrant 
il·legalitat la practica la 
empresa X, amb consenti¬ 
ment o no del consistori i 
això és el de menys, ja que 
les institucions públiques 
han de donar exemple de 
contractació i transparència. 

I aquest és el mitjà pel qual 
es redacten els continguts de 


la revista Cultura de 
l’Ajuntament de Berga. Quina 
vergonya. Si el senyor Xoy fos 
d’esquerres i republicà com 
diu o tingués un mínim d’in¬ 
terès real per la cultura no 
permetria ni fomentaria la 
construcció cultural sobre les 
bases de l’explotació laboral. 
Però bé, de fet en aquest cas 
tampoc fomentaria les mul¬ 
tes per fer cultura al carrer. 

L’esmentada empresa Valldan 
Disc SL, està darrera els con¬ 
tinguts almenys de Cultura, 
Clac Berguedà i el web 
www.bergueda.com. Aquesta 
empresa i l’ajuntament que la 
contracta, es passen pel forro 
els drets laborals dels treba¬ 
lladors que elaboren els con¬ 
tinguts practicant la contrac¬ 
tació en frau de llei i exercint 
l’acomiadament improcedent 


camuflat de final d'obra. 
Igualment es passen pel forro 
l’autoria dels textos. 

Estem massa acostumats en 
aquestes pràctiques abusives 
que ni tants sols respecten 
els migrats drets laborals 
reconeguts legalment des¬ 
prés de tanta i tanta reforma 
antiobrera, tanmateix no 
deixa de sorprendre’ns que 
sigui el pròpia àrea de cultu¬ 
ra de l’Ajuntament de Berga 
la que fomenti per activa o 
per passiva aquestes pràcti¬ 
ques. 

Felicitats senyor Xoy, felici¬ 
tats empresa Valldan Disc SL. 
Recordin que qui sembra 
misèria recull ràbia. Salut i 
anarcosindicalisme! 


Pabajo el trabajo 


Manresa, desembre 2006 
M de burro 

L a societat actual ens 
empeny al treball 
condicionant les 
nostres formes de 
vida, ja sigui per la cultura 
consumista o pel sistema 
capitalista. El treball esdevé 
una eina de control social 
tan important que impedeix 
moltes vegades reclamar 
uns drets que són dels tre¬ 
balladors, per la por a per¬ 
dre aquest. 

L’atur o la feina són un dels 
instruments de pressió i 
opressió d'aquesta societat; 
hem oblidat el sentit de 
gaudir del temps; de la lli¬ 
bertat, el respecte per un 
mateix; venent la força de 
treball sigui quina sigui i de 
la manera que sigui a canvi 
de diners, prostitució labo¬ 
ral; venent les nostres vides 
(per hipoteques a més de 50 
anys, generacionals), i un 
“sinfín”. 


Qualsevol semblança amb la 
realitat és pura coincidència 
o il ■ lusió. 

Segons l'estatut dels treba¬ 
lladors: 

Temps de treball 

(Art. 34 a 38) 

Jornada màxima de 40 
hores setmanals 
Decans mínim entre jorna¬ 
da i jornada de 12 hores 
Descans mínim setmanal 
acumulable en període de 
14 dies i mig, 36 hores 
Sempre que la durada de la 
jornada diària continuada 
passi de 6 hores, s’ha d’es¬ 
tablir un període de descans 
no inferior a 15 minuts que 
ha de ser considerat com a 
temps de treball efectiu si 
ho assenyala el conveni o 
contracte laboral 
No es poden fer més de 9 
hores diàries normals de 
treball per conveni o per 
acord de l’empresa 
Jornada nocturna 
Es considera treball nocturn 
el treball realitzat entre les 
10 hores i les 6 deI matí 


La jornada de treball noc¬ 
turn no pot passar de 8 
hores diàries de mitjana 
Els treballadors no poden 
fer hores extraordinàries 
Els treballadors menors de 
18 anys no poden fer jorna¬ 
da nocturna 
Calendari Laboral 
L’empresa haurà de fer 
cada any un calendari labo¬ 
ral en el que s’ha de tenir en 
compte: 

Les hores anuals que ca! tre¬ 
ballar 

L’horari de treball 

Els dies laborals i festius 
Els descansos setmanals o 
entre setmanes, ponts 
altres dies no laborables 

Les vacances 

La durada mínima de 
vacances és de 30 dies natu¬ 
rals , i és obligatori fer-les. 
El temps de vacances no es 
pot canviar per salari. El 
temps de vacances no es pot 
reduir en el cas que l’em¬ 
presari hagi imposat una 
sanció. 

Quan no hi ha acord amb 
l’empresari sobre el temps 


de gaudir de les vacances, el 
treballador té vint dies de 
termini des de la data en 
que se li comuniquin per 
presentar la corresponent 
demanda davant del Jutjat 
Social. 

Etcètera, etcètera. 

Les nostres situacions labo¬ 
rals ens fan trobar en con¬ 
flictes constants al nostre 
àmbit de treball. Si les enca¬ 
rem o no dependrà de les 
conseqüències, actualment 
fer fora un treballador és 
molt senzill. Em de decidir 
si volem exigir uns drets 
elementals o acceptem l’o¬ 
pressió de l’empresari 

A vegades tu pots decidir 
reclamar els teus drets i per 
desgràcia l’empresa també 
decideix per tu quan els 
reclames. 

Gràcies Instal·ladora Ginjoler 
S.L de Manresa, com tantes 
altres empreses, per garan¬ 
tir aquests drets als teus 
treballadors. 

ORdENANCES dE CiViSME 



El civisme: feixisme pel dia a dia 


A ran de la redacció i 
aprovació de l’ordenança de 
civisme de Barcelona va 
obrir-se la veda a altres 
ajuntaments per a que 
aprovessin les respectives 
ordenances als seus muni¬ 
cipis. Entre aquestes altres 
localitats cal comptar Berga, 
aprofitant l’excusa, i a ningú 
se li escapa, que oferia l’as¬ 
sassinat del company Pep 
Isanta. En molts casos, la 
redacció i aprovació d’aque¬ 
stes ordenances de civisme 
han generat debats a nivell 
polític i social. En la major 
part dels casos aquest 
debat no ha estat prou pro¬ 
fund, ni ha estat tingut en 
compte (evidentment) per la 
classe política ni ha tran¬ 
scendit suficientment entre 
la població. A aquesta 
manca d’interès hi ha ajudat 
molt el discurs elaborat pels 
propis polítics, els primers 
interessats en que es dis¬ 
cutís el mínim possible la 


qüestió del civisme. En bona 
mesura els impulsors d’a¬ 
questes ordenances (els 
partits polítics sigui quin 
sigui el seu color; només cal 
recordar que els governs de 
Barcelona i Berga estan 
regentats per partits d’es¬ 
querra) han reduït i conduït 
el debat cap a posicions 
d’enfrontaments entre “bons” 
i “dolents”. De fet, els defen¬ 
sors d’aquestes normatives 
el que han fet ha estat reo¬ 
brir un vell debat filosòfic: és 
l’ésser humà bo o dolent per 
naturalesa?. En aquest cas 
s’ha tendit a associar el 
civisme amb els “bons” ciu¬ 
tadans, mentre que l’in- 
civisme amb els “dolents”, 
fins a l’extrem d’argumentar 
la defensa de les orde¬ 
nances de civisme en ter¬ 
mes tan simplistes com que 
a ningú li agrada que se li 
pixin a la porta de casa. 

S’ha acceptat que el debat 


LEI civisme que 
defensa la classe 
política són aque¬ 
lles pràctiques que 
ells i les classes 
benestants i opu¬ 
lentes realitzen i, 
per contraposició, 
l’incivisme és el 
que practiquen les 
classes desafa¬ 
vorides, els joves, 
els contraris al sis¬ 
tema, els immi¬ 
grants... En moltes 
ocasions les pràc¬ 
tiques que titllen 
d’incíviques només 
són el resultat de 
les desigualtats 
socials provocades 
pel propi sistema 
que defensen 


es regeixi en funció dels ter¬ 
mes que plantegen els 
propis governs municipals, i 
el fet d’haver-ho estat per 
part dels seus opositors ha 
estat un error fatal que ha 
conduït directament al 
fracàs d’aquests. 

Simplement es tracta d’una 
pràctica de desviament de 
l’atenció i d’establir les 
normes del joc de forma 
prèvia; pràctica que és con¬ 
tínuament utilitzada per part 
de les institucions autoritàries. 
Així doncs, en discutir si les 
persones són cíviques o 
incíviques per naturalesa el 
que s’està fent és deixar de 
banda el que realment impor 
ta: el qüestionament de les 
ordenances de civisme. 
D’aquesta manera, en forces 
ocasions s’ha pogut sentit 
com els seus defensors 
argumenten clarament que 
les persones de per si no 
són cíviques i que, per tant, 


cal un conjunt de normes 
que l’afavoreixin i penalitzin 
les pràctiques contràries. 
Pel contrari els opositors 
han caigut al parany d’aque¬ 
sta dualitat, i han defensat 
que l’ésser humà és bo (és 
cívic) i que per tant que no 
cal aquesta normativa. Si bé 
amb aquest argument es 
rebutja l’ordenança, només 
es fa en quant que les per¬ 
sones són cíviques i que, 
per tant, no calen aquelles 
normes. Però en cap cas es 
qüestiona el què és el 
civisme, el seu caràcter 
autoritari o la seva utilització 
per part de les classes dom¬ 
inats com a mecanisme de 
control de la resta de la 
població. 

L’elit progressista i els 
intel·lectuals d’esquerra, en 
els casos que no han defen¬ 
sat les ordenances de 
civisme, sovint han cregut 
estar per sobre d’aquest 





debat bo-dolent i no haver 
caigut en aquell parany. 
Estic d’acord amb ellxs en 
que aquest debat no pot 
reduir-se a una oposició 
entre “bons” i “dolents”, i que 
el què s’ha de discutir és 
sobre qui defineix allò que 
és cívic i incívic. El civisme 
que defensa la classe políti¬ 
ca són aquelles pràctiques 
que ells i les classes benes¬ 
tants i opulentes realitzen i, 
per contraposició, l’in- 
civisme és el que practiquen 
les classes desafavorides, 
els joves, els contraris al sis¬ 
tema, els immigrants... En 
moltes ocasions les pràc¬ 
tiques que titllen d’incíviques 
només són el resultat de les 
desigualtats socials provo¬ 
cades pel propi sistema que 
defensen, com és el cas de 
la penalització de la indigèn¬ 
cia; de la manca d’espais 
d’ús social i equipaments 
públics en front de la pri- 
vatització d’aquests. L’elit 
progressista, doncs, consid¬ 
era que la definició del què 
és civisme i incivisme no pot 
deixar-se a les mans dels 
polítics, governants i empre¬ 
saris, sinó que hauria de 
recaure sobre totes les per¬ 
sones (el que moltes veg¬ 
ades significa en els repre¬ 
sentants d’aquestes). Però 
centrar el debat en qui 
defineix el què és i no és el 
civisme és caure en un 
parany possiblement molt 
pitjor que l’anterior, en quant 
que el que es posa en 
qüestió no és l’ordenança 
com a mecanisme de con¬ 
trol sinó simplement el que 
s’ordena. És a dir, en accep¬ 


tar discutir qui defineix el 
civisme s’accepta implícita¬ 
ment que d’una manera o 
una altra és necessària i jus¬ 
tificable una normativa que 
controli i ordeni les pràc¬ 
tiques en l’espai públic. 

k en acceptar discu¬ 
tir qui defineix el 
civisme s’accepta 
implícitament que 
d’una manera o 
una altra és 
necessària i justifi¬ 
cable una normati¬ 
va que controli i 
ordeni les pràc¬ 
tiques en l’espai 
públic. 

Des d’una perspectiva anar¬ 
quista, o com a mínim anti- 
autoritària, cal anar més 
enllà i rebutjar el debat així 
plantejat. Tal i com mostren 
els fets ocorreguts a Berga, 
el civisme té un marcat 
caràcter autoritari i una fun¬ 
ció d’ordenació i control de 
les persones i de les seves 
pràctiques individuals i 
col·lectives en l’espai públic; 
i l’ordenança (com qualsevol 
altre llei) és el mecanisme 
legal utilitzat per la classe 
dominant per exercir aquest 
ordre i control en contra de 
la resta de persones. 

A això cal afegir que el 
civisme no només és una 
conjunt de “bones pràc¬ 
tiques i bon govern” i una 
normativa que legitima el 
poder arbitrari exercit per la 
classe dominant, sinó que 



també s’està constituint com 
un mecanisme moral de 
control; en el mateix sentit 
que actua per exemple la 
moral religiosa. De manera 
que de forma quotidiana la 
moral cívica, transmesa des 
de l’escola o els mitjans 
comunicació (i la “Regió 7” 
al Bages i al Berguedà és l’ex¬ 
emple paradigmàtic), actua 
sense necessitat de posar 
en pràctica la normativa, 
d’alinear a la població en 
funció de la ideologia domi¬ 
nant. 

El caràcter autoritari del 
civisme es fa palès en 
establir que certes pràc¬ 
tiques són acceptables i 
d’altres no a partir d’uns cri¬ 
teris esbiaixats per raons 
ideològiques i imposades al 
conjunt de persones, inde¬ 
pendentment de si s’està 
d’acord o no amb aquesta 
distinció. I en imposar aque¬ 
stes bones pràctiques, el 
civisme adquireix una funció 
de control sobre les person¬ 
es i col·lectius que s’oposen 
a les classes dominats o, en 
la major part dels casos, que 
aquestes consideren una 
amenaça a l’ordre i la moral 
imposada. En aquest sentit, 
i en relació als fets de 
Berga, l’Ajuntament d’aque¬ 
sta ciutat no és que no vul¬ 
gui que es desenvolupin 
activitats a l’espai públic 
sinó que el que no vol és, 
d’una banda, que aquestes 
activitats siguin desenvolu¬ 
pades de forma autoges- 
tionada i independent per 
part d’altres col·lectius que 
no sigui l’Ajuntament mateix; 


i, de l’altra, que ho siguin per 
col·lectius que considera no 
acceptables pel simple fet 
de tenir una ideologia i unes 
pràctiques contraposades, 
com els col·lectius llibertaris. 

Així doncs, el civisme va 
més enllà del control de les 
pràctiques en si mateixes, 
per ser també un control ide¬ 
ològic, amagat sota el 
paraigües de la moralitat 
que ofereix l’alineació. 

Lel civisme 
adquireix una fun¬ 
ció de control sobre 
les persones i 
col·lectius que s’o¬ 
posen a les classes 
dominats o, en la 
major part dels 
casos, que aquestes 
consideren una 
amenaça a l’ordre i 
la moral imposada. 
(...) Així doncs, el 
civisme va més 
enllà del control de 
les pràctiques en si 
mateixes, per ser 
també un control 
ideològic, amagat 
sota el paraigües de 
la moralitat que 
ofereix l’alineació. 

Acceptar el civisme implica 
que l’espai públic, i les pràc¬ 
tiques que en aquest s’hi 
desenvolupen, sigui domi¬ 
nat de forma totalitària per la 
classe governant. D’aquesta 
manera els carrers, les 
places i els parcs es con¬ 
verteixen, d’una banda, en 


l’aparador de la seva ideolo¬ 
gia, en un medi més (junta¬ 
ment amb d’altres com l’ad¬ 
ministració pública, l’escola, 
els mitjans de comuni¬ 
cació...) pel qual es trans¬ 
met i s’imposa un conjunt de 
normes que només afavor¬ 
eixen els seus interessos. 
De l’altra, es converteix 
també en un espai vigilat i 
controlat (com la policia 
present a Berga), en el que 
ningú és lliure i tothom pot 
ser reprimit, i en el que es 
nega l’oposició i les 
desigualtats socials i cultur¬ 
als provocades pel propi sis¬ 
tema. 

És per tot això que el 
civisme no és res més que 
un mecanisme feixista. No 
fa falta que els polítics apal¬ 
lissin a marroquins i punks, 
portin banderes nazis o fran¬ 
quistes, duu el cap rapat... 
per ser fatxes. Per molt 
demòcrates que s’autoquali- 
fiquin, en establir el què es 
pot fer i el que no i atorgar- 
se a si mateixos el poder 
sobre qui pot fer i qui no, 
esdevenen feixistes. No hi 
ha cap diferència entre les 
ordenances de civisme i les 
lleis de control social 
establertes pels règims feix¬ 
istes “clàssics”. I no és que 
elxs demòcrates s’hagin 
convertit al feixisme, sinó 
que simplement mai han 
estat demòcrates; i la 
democràcia que defensen 
no és res més que un estat 
totalitari. 

HIRAM GASCOIGNE 



V Aquestes 4 fotos corresponen al dia de l’ocupació de la plaça de les Fonts. En la primera començant per l’es¬ 
querra es poden veure un parell de músics de jazz, a la segona el nou nom que adquirí la plaça de les fonts 
després de ser dignificada, en la tercera veiem com estava la plaça ben entrada la tarda i finalment a la quarta 
jocs per la canalla. 

Hem viscut des de fa prop 
més d’un any, l’augment 
important de formes de con¬ 
trol a nivell local que s’han 
materialitzat en allò que es 
coneix com a “Ordenances 
cíviques, de convivència, de 
bon govern...”. Malgrat que 
aquestes han existit des de 
la promulgació de la Llei de 
Bases de Règim Local l’any 
1985, no ha estat fins a ben 
entrat el 2005, que s’ha 
posat èmfasi a aquest tipus 
d’ordenaments, que amb 
l’excusa de regular l’espai 
públic i fomentar el civisme 
en totes les seves formes 
dins la ciutat, ha permès que 
hagin estat normativitzats 
certs aspectes de la vida 
quotidiana de les persones, 
fins al punt de retallar la llib¬ 
ertat personal, individual i 
col·lectiva d’alguns sectors 
socials més desafavorits per 
la seva situació, directament 
derivada de les mancances 
que el sistema ens ofereix. 
La filosofia d’aquest tipus 
d’ordenaments és teòrica¬ 
ment el foment de conductes 
cíviques en els espais 
públics de la ciutat. A la pràc¬ 
tica, es converteix tan sols, 
en un reglament que permet 
a les anomenades “autoritats 
municipals” i a l’Administració, 
la seva intervenció en els 
afers d’alguns col·lectius de 
persones determinats, d’on 
caldria destacar per una 
banda les persones que són 


susceptibles per la simple 
condició de què disposen, i 
per altra banda, la massa 
conscient i crítica amb el 
poder. 

La creixent utilització del 
terme “incívic”, directament 
associat a les persones que 
d’una manera o altra pateix¬ 
en els esculls del sistema, 
ha vingut donat en gran part 
pels mitjans de comunicació 
del poder, que han tractat les 
problemàtiques socials i les 
seves reivindicacions com a 
quelcom que dóna una mala 
imatge a la ciutat, allò que no 
es vol veure, allò que no ha 
de ser i que per tant, s’ha de 
silenciar i amagar. Alhora 
han contribuït a l’adopció de 
diferents rols per part de la 
ciutadania. Hem arribat a un 
punt on es fa pràcticament 
impossible dissociar la paraula 
incivisme d’altres termes 
com indigència, prostitució, 
pobresa, ocupació, mendici¬ 
tat, grups antisistema... 
Aquest foment de perjudicis 
sobre persones, neix de la 
voluntat del poder d’amagar 
allò que desestructura i fa 
trontollar el sistema, doncs si 
una part important de la 
població viu en aquestes 
condicions, és un fet directa¬ 
ment derivat que quelcom no 
funciona, i el poder intenta 
evitar-ho des de tots els 
seus mitjans; així, localment 
trobem mètodes com les 


ordenances municipals, que 
tendeixen a castigar aque¬ 
stes masses de població. En 
contradicció directe trobem, 
ordres, reglaments i lleis 
superiors que desacrediten 
les ordenances municipals i 
la potestat dels ens locals de 
retallar els drets i les lliber¬ 
tats de la ciutadania. Si ens 
basem per exemple, en la 
Carta Europea de Salvaguar¬ 
da dels Drets Humans a la 
Ciutat, ens adonarem, que 
en el seu article primer, fa 
referència als drets a la ciu¬ 
tat i aquesta diu textualment: 

k trobem, ordres, 
reglaments i lleis 
superiors que desa¬ 
crediten les orde¬ 
nances municipals i 
la potestat dels ens 
locals de retallar els 
drets i les llibertats 
de la ciutadania 

“La ciutat és un espai col·lec¬ 
tiu que pertany a tots els 
seus habitants que tenen dret 
a trobar-hi les condicions per 
a la seva realització política, 
social, ecològica, cosa que 
comporta assumir també 
deures de solidaritat”. 

En referència als col·lectius 
més vulnerables i la seva 
protecció, trobem: 


“Els col·lectius i ciutadans i 
ciutadanes més vulnerables 
tenen el dret a gaudir de 
mesures específiques de pro¬ 
tecció”. Fet que no es remar¬ 
ca precisament en aquest 
tipus d’ordenaments locals, 
sinó que accentua que aque¬ 
sts continuïn existint, en tant 
que no dóna cap solució a les 
problemàtiques d’aquests 
col·lectius, però sí els casti¬ 
ga, per mitjà de sancions. 

L’ambigüitat que presenten 
aquest tipus d’ordenaments 
fa que les disposicions que 
contenen siguin d’una ampli¬ 
tud interpretativa molt eleva¬ 
da, alhora doncs, que deixen 
en mans d’aquells qui tenen 
la potestat per a sancionar 
(en aquest cas, Policia Local 
i Mossos d’Esquadra) la 
decisió de si un fet és consti¬ 
tutiu d’infracció o no. 

Cal mencionar també, que a 
banda dels cossos policíacs, 
també té potestat segons la 
Llei de Bases de Règim 
Local per a sancionar el 
mateix alcalde. Alhora que la 
pròpia ordenança municipal 
pot també donar potestat a 
certes persones per a san¬ 
cionar mitjançant denúncia 
els fets constitutius d’infrac¬ 
ció de la present ordenança. 
L’exemple el trobem en l’arti¬ 
cle 33.2 on els vigilants de 
parcs i jardins podran execu¬ 
tar aquesta capacitat mit¬ 


jançant un breu informe on 
es recullin el fets ocorreguts 
detalladament. 

En aquest aspecte, cal men¬ 
cionar la discrecionalitat de 
què disposa en aquest cas 
l’aparell policíac. A mode 
d’exemple, l’article 17.3 de 
l’Ordenança Municipal de 
Berga, de difícil aplicació: 

“Ningú no pot, amb el seu 
comportament, menystenir 
els drets de les altres per¬ 
sones ni la seva llibertat 
d’acció, ofendre les convic¬ 
cions de les altres ni violar 
les pautes de respecte mutu, 
tolerància, llibertat i conser¬ 
vació de l’entorn, per la qual 
cosa, s’abstindran particular¬ 
ment de realitzar pràctiques 
abusives, arbitràries o dis¬ 
criminatòries o que com¬ 
portin violència física o 
moral”. 

Aquest punt anterior, fa 
referència a allò que està 
reconegut com a drets per 
als ciutadans i ciutadanes. 
Un dret teòric, que a la pràc¬ 
tica només es converteix en 
paraules sobre paper mullat. 
El fet que s’aprovi i s’apliqui 
una ordenança municipal 
que presenta errors de base, 
falta de legitimació popular i 
una ambigüitat tan elevada, 
fan que aquesta no pugui ser 
vàlida, doncs punts com l’an¬ 
terior permet que es pugui 

VPancartes i cartells col·locats als 
domicilis de Uçlcalde Kprimer tinent 
a. 


sancionar per “menystenir 
els drets i les llibertats dels 
altres” quan en realitat és 
l'aplicació d’aquesta orde¬ 
nança la que menysté els 
drets i llibertats de la ciu¬ 
tadania. 

A Berga, el procés s’ende¬ 
ga el maig del 2005. 
L’ordenança apareix publi¬ 
cada definitivament al 
Butlletí Oficial de la 
Província de Barcelona el 
Juliol del mateix any, sota 
el títol “Ordenança de 
Convivència Ciutadana i 
Bon Govern”. Després 
d’un procés d’exclusivitat i 
no participatiu a l’hora de 
prendre decisions que 
impliquen a tota la població 
berguedana, l’Ajuntament 
de Berga aprova unilateral¬ 
ment aquesta ordenança. 

Des d’un primer moment 
col·lectius de joves s’o¬ 
posaren directament a 
l’aplicació d’aquesta norma. 

Destaquem d’aquesta orde¬ 
nança la institucionalització 
de l’espai públic, a través 
d’articles on es determina 
estrictament el seu ús. 

Des de la seva aparició, 
val a dir que l’Ajuntament 
de Berga no ha disposat 
mai dels mitjans neces¬ 
saris per a la seva apli¬ 
cació, i aquesta li ha estat 
impossible. 

Davant d’aquest fet, queda 
encara més clar, el marge 
que dóna a poder-la 
aplicar només a aquelles 
persones, sectors i com¬ 
portaments que puguin ser 
molestos, partint dels inter¬ 
essos institucionals. 

Aquesta ordenança, i per 
extensió, totes aquelles 
que s’han elaborat i es 
continuen elaborant arreu 
de Catalunya, es caracter¬ 
itzen bàsicament per la 
seva capacitat san- 
cionadora. Capacitat que 
és donada als ens locals a 
través de la LBRL. Es cas¬ 
tiga per mitjà de multes, 
aquelles accions que són 
catalogades com a “peril¬ 
loses”, i que responen a la 
voluntat de silenciar col·lec¬ 
tius i en general, aquell qui 

suposi una molèstia; san¬ 
cionant actituds individu¬ 
als que en cap cas, s’em¬ 
marquen en el concepte 
entès com a civisme. 

Aquestes actituds consid¬ 
erades infraccions són 
sancionades amb multes 
que poden arribar als 
3000€. Aquesta voluntat 
de sancionar abandona 
totalment la disposició de 
l’Administració a solu¬ 
cionar qüestions que són 
d’interès general, i a rele- 
gar-les en un segon o ter¬ 
cer terme, i tractar de 
deixar opaques les neces¬ 
sitats reals de la majoria. 

k Després d’un 
procés d’exclusivi¬ 
tat i no partici¬ 
patiu a l’hora de 
prendre decisions 
que impliquen a 
tota la població 
berguedana, 
l’Ajuntament de 
Berga aprova uni¬ 
lateralment aques¬ 
ta ordenança 

La Llei de Bases de 
Règim Local, en el seu 
article 140 tipifica i classifi¬ 
ca les infraccions que 
comprenen les orde¬ 
nances municipals. Les 
infraccions és classifiquen 
en molt greus, greus i 
lleus, i, aquestes en quali¬ 
tat de sanció vénen deter¬ 
minades per multes de 
fins a 3000e, 1500,01 e, i 
750,01 e respectivament. 

Trobem però, que en l’or¬ 
denança de Berga, així 
com també en altres, les 
tipificacions de les infrac¬ 
cions no s’emmarquen en 
allò que l’article 140 de la 
LBRL posa de relleu per a 
la seva classificació. 

Cal destacar el fet que es 
sanciona amb contundèn- 
cia les marginalitats i, lluny 
de treballar per eradicar¬ 
ies, el què en el fons es 
pretén és de no fer-les vis¬ 
ibles i amagar-les. Fet que 
pot conduir directament a 
la creació de nous con¬ 
flictes ciutadans. 

Existeixen alhora, les 

anomenades sancions 
accessòries, que s’intro¬ 
dueixen en l’article 90 de 
l’Ordenança referent a les 
sancions generals. 

Aquestes, seran regu¬ 
lades per normativa local, 
sense prejudici del què la 
legislació sectorial o 
estatal estableixi per a 
cada cas. 

Alguns exemples d’aque¬ 
stes sancions accessòries 
són: tancament o clausura 
de locals i establiments, 
suspensió de llicències, 
permisos, activitat. 

Cal fer especial esment 
als articles 95 i 96 de l’or¬ 
denança. Són aquells en 
què es fa referència a les 
obligacions de reposició i 
restauració i a la reparació 
de danys i execució sub¬ 
sidiària. D’aquesta man¬ 
era, en l’article 95, s’obliga 
als “responsables” d’in¬ 
fraccions a “la reposició i 
restauració de la realitat 
física alterada i a l’estat en 
que es trobava amb anteri¬ 
oritat a la comissió de la 
infracció”. Així com l’article 
96, on es cita textualment: 
“ L’ajuntament podrà real¬ 
itzar subsidiàriament els 
treballs que, segons aque¬ 
sta ordenança, hagin d’e¬ 
fectuar els responsables, 
amb càrrec a aquests de 
les despeses originades 
pels esmentats treballs, 
degudament justificats, 
sense prejudici de la 
imposició de sancions cor¬ 
responents”. 

Davant la promiscuïtat de 
les infraccions, veiem amb 
evidència la capacitat limi- 
tadora i intervencionista 
que adquireix el consis¬ 
tori. 

El mateix règim san- 
cionador de l’ordenança 
considera responsables 
directes de les infraccions 
a totes aquelles persones 
que siguin titulars de llicèn¬ 
cies i autoritzacions munic¬ 
ipals, titulars d’establi¬ 
ments, organitzadors d’e¬ 
spectacles.. Alhora que 
determina quins seran els 
requisits per a l’organ¬ 
ització de cada tipus d’ac- 

sancionar per “menystenir 
els drets i les llibertats dels 
altres” quan en realitat és 
l'aplicació d’aquesta orde¬ 
nança la que menysté els 
drets i llibertats de la ciu¬ 
tadania. 

A Berga, el procés s’ende¬ 
ga el maig del 2005. 
L’ordenança apareix publi¬ 
cada definitivament al 
Butlletí Oficial de la 
Província de Barcelona el 
Juliol del mateix any, sota 
el títol “Ordenança de 
Convivència Ciutadana i 
Bon Govern”. Després 
d’un procés d’exclusivitat i 
no participatiu a l’hora de 
prendre decisions que 
impliquen a tota la població 
berguedana, l’Ajuntament 
de Berga aprova unilateral¬ 
ment aquesta ordenança. 

Des d’un primer moment 
col·lectius de joves s’o¬ 
posaren directament a 
l’aplicació d’aquesta norma. 

Destaquem d’aquesta orde¬ 
nança la institucionalització 
de l’espai públic, a través 
d’articles on es determina 
estrictament el seu ús. 

Des de la seva aparició, 
val a dir que l’Ajuntament 
de Berga no ha disposat 
mai dels mitjans neces¬ 
saris per a la seva apli¬ 
cació, i aquesta li ha estat 
impossible. 

Davant d’aquest fet, queda 
encara més clar, el marge 
que dóna a poder-la 
aplicar només a aquelles 
persones, sectors i com¬ 
portaments que puguin ser 
molestos, partint dels inter¬ 
essos institucionals. 

Aquesta ordenança, i per 
extensió, totes aquelles 
que s’han elaborat i es 
continuen elaborant arreu 
de Catalunya, es caracter¬ 
itzen bàsicament per la 
seva capacitat san- 
cionadora. Capacitat que 
és donada als ens locals a 
través de la LBRL. Es cas¬ 
tiga per mitjà de multes, 
aquelles accions que són 
catalogades com a “peril¬ 
loses”, i que responen a la 
voluntat de silenciar col·lec¬ 
tius i en general, aquell qui 

suposi una molèstia; san¬ 
cionant actituds individu¬ 
als que en cap cas, s’em¬ 
marquen en el concepte 
entès com a civisme. 

Aquestes actituds consid¬ 
erades infraccions són 
sancionades amb multes 
que poden arribar als 
3000€. Aquesta voluntat 
de sancionar abandona 
totalment la disposició de 
l’Administració a solu¬ 
cionar qüestions que són 
d’interès general, i a rele- 
gar-les en un segon o ter¬ 
cer terme, i tractar de 
deixar opaques les neces¬ 
sitats reals de la majoria. 

k Després d’un 
procés d’exclusivi¬ 
tat i no partici¬ 
patiu a l’hora de 
prendre decisions 
que impliquen a 
tota la població 
berguedana, 
l’Ajuntament de 
Berga aprova uni¬ 
lateralment aques¬ 
ta ordenança 

La Llei de Bases de 
Règim Local, en el seu 
article 140 tipifica i classifi¬ 
ca les infraccions que 
comprenen les orde¬ 
nances municipals. Les 
infraccions és classifiquen 
en molt greus, greus i 
lleus, i, aquestes en quali¬ 
tat de sanció vénen deter¬ 
minades per multes de 
fins a 3000e, 1500,01 e, i 
750,01 e respectivament. 

Trobem però, que en l’or¬ 
denança de Berga, així 
com també en altres, les 
tipificacions de les infrac¬ 
cions no s’emmarquen en 
allò que l’article 140 de la 
LBRL posa de relleu per a 
la seva classificació. 

Cal destacar el fet que es 
sanciona amb contundèn- 
cia les marginalitats i, lluny 
de treballar per eradicar¬ 
ies, el què en el fons es 
pretén és de no fer-les vis¬ 
ibles i amagar-les. Fet que 
pot conduir directament a 
la creació de nous con¬ 
flictes ciutadans. 

Existeixen alhora, les 

anomenades sancions 
accessòries, que s’intro¬ 
dueixen en l’article 90 de 
l’Ordenança referent a les 
sancions generals. 

Aquestes, seran regu¬ 
lades per normativa local, 
sense prejudici del què la 
legislació sectorial o 
estatal estableixi per a 
cada cas. 

Alguns exemples d’aque¬ 
stes sancions accessòries 
són: tancament o clausura 
de locals i establiments, 
suspensió de llicències, 
permisos, activitat. 

Cal fer especial esment 
als articles 95 i 96 de l’or¬ 
denança. Són aquells en 
què es fa referència a les 
obligacions de reposició i 
restauració i a la reparació 
de danys i execució sub¬ 
sidiària. D’aquesta man¬ 
era, en l’article 95, s’obliga 
als “responsables” d’in¬ 
fraccions a “la reposició i 
restauració de la realitat 
física alterada i a l’estat en 
que es trobava amb anteri¬ 
oritat a la comissió de la 
infracció”. Així com l’article 
96, on es cita textualment: 
“ L’ajuntament podrà real¬ 
itzar subsidiàriament els 
treballs que, segons aque¬ 
sta ordenança, hagin d’e¬ 
fectuar els responsables, 
amb càrrec a aquests de 
les despeses originades 
pels esmentats treballs, 
degudament justificats, 
sense prejudici de la 
imposició de sancions cor¬ 
responents”. 

Davant la promiscuïtat de 
les infraccions, veiem amb 
evidència la capacitat limi- 
tadora i intervencionista 
que adquireix el consis¬ 
tori. 

El mateix règim san- 
cionador de l’ordenança 
considera responsables 
directes de les infraccions 
a totes aquelles persones 
que siguin titulars de llicèn¬ 
cies i autoritzacions munic¬ 
ipals, titulars d’establi¬ 
ments, organitzadors d’e¬ 
spectacles.. Alhora que 
determina quins seran els 
requisits per a l’organ¬ 
ització de cada tipus d’ac- 

tivitats; ens trobem davant 
el fet que certs col·lectius 
populars no puguin dur a 
terme activitats, i per altra 
banda en canvi, l’espai 
públic quedi directament 
vinculat a les necessitats de 
les institucions, limitant, per 
mitjà de normes regres¬ 
sives, l’activitat de l’asso¬ 
ciacionisme a la ciutat. 

k Drets que són 
reconeguts consti¬ 
tucionalment, com 
ara el dret de man¬ 
ifestació, són vul¬ 
nerats a través de 
la present orde¬ 
nança. 

Si analitzem detingudament 
allò que és d’interès general, 
de seguida ens adonarem, 
que els últims anys no s’han 
caracteritzat precisament 
per demandes en la línia en 
què s’orienten les orde¬ 
nances municipals, sinó al 
contrari; les principals 
reivindicacions que s’han 
anat esdevenint, vénen 
donades per necessitats 
col·lectives, d’una part 
àmplia de la població, com 
podrien ser la precarietat 
laboral i les polítiques per 
l’habitatge digne. 

Un altre factor a destacar, el 
trobem en el càstig a la per- 
illositat, ja que no es fa 
referència al dany causat, 
sinó al perill de dany que es 
pugui ocasionar de la real¬ 
ització d’una activitat deter¬ 
minada. El perill, en tant 
que abstracte, pot compor¬ 


tar interpretacions comple¬ 
tament subjectives de les 
diferents activitats san¬ 
cionades o considerades 
infracció. D’aquesta man¬ 
era, si unim interpretacions 
subjectives i règim san- 
cionador executat policial- 
ment, trobarem que con¬ 
dueix directament a la pràc¬ 
tica habitual de l’arbitrari¬ 
etat; fet que no destaca per 
la seva novetat, sinó per 
l’emparament, mitjançant 
lleis, d’aquestes pràctiques 
que atempten contra la llib¬ 
ertat individual i col·lectiva. 
En el cas berguedà, ens 
trobem amb una ordenança 
que en cap cas respon a les 
necessitats reals de pobla¬ 
ció. Segons la pròpia dis¬ 
posició general de l’orde¬ 
nança el seu propòsit és 
“l’establiment de clima de 
civisme, convivència social 
i respecte mutu que fomen¬ 
ti les relacions solidaries, 
tolerants, respectuoses en¬ 
tre els ciutadans i ciu¬ 
tadanes, establint mecan¬ 
ismes per corregir, i, si 
s’escau sancionar les acti¬ 
tuds incíviques, negligents i 
irresponsables que deteri¬ 
oren la qualitat de vida”. Si 
tenim en compte els prob¬ 
lemes patits per la ciutat en 
els darrers anys, aquests o 
bé es circumscriuen en 
l’àmbit de les lleis penals o 
bé formen part de deman¬ 
des col·lectives relaciona¬ 
des amb la millora d’e¬ 
quipaments i serveis so¬ 
cials. En cap cas, però, es 
pot parlar d’un clima de 
confrontació i problemàtica 
social generalitzat, malgrat 


que algunes veus aïllades, 
preses de la seva pròpia 
paranoia, ho hagin prego¬ 
nat fins a la sacietat. 

LHi ha una impor¬ 
tant violació a l’as¬ 
sociacionisme, 
doncs no li són per¬ 
meses la realització 
d’activitats directa¬ 
ment derivades per 
la impossibilitat 
d’assumir els pre¬ 
ceptes de la pres¬ 
ent ordenança. 
D’aquesta manera, 
l’activitat de les 
diferents entitats 
populars, queda 
directament supedi¬ 
tada als interessos 
institucionals. 

Pel què fa a l’ús de la via i 
els espais públics, a través 
de l’ordenament municipal, 
es mostra una clara actitud 
prohibicionista i autoritària. 
L’espai públic i el lliure exer¬ 
cici d’activitats en ell, queda 
reduïda només a aquells 
afers dels qui es poden per¬ 
metre el pagament de 
fiances al consistori, 
assumir responsabilitats 
que es puguin derivar de 
les activitats realitzades... 
S’intenta que els ciutadans 
assumeixin responsabilitats 
que en cap cas els corre¬ 
sponen, doncs s’introdueix 
la figura del “veí policia”. 

Cal destacar alguns punts 
concrets de l’articulat de 
l’ordenança, aquells que 
són més rellevants per la 
seva inversemblança. 


Destaquem els següents 
articles: 

Drets que són reconeguts 
constitucionalment, com ara 
el dret de manifestació, són 
vulnerats a través de la 
present ordenança. Un clar 
exemple el trobem en el 
seu article 27, on es diu lit¬ 
eralment: “L’autoritat munic¬ 
ipal facilitarà, amb els mit¬ 
jans al seu abast, el lliure 
exercici dels drets dels ciu¬ 
tadans i ciutadanes recone¬ 
guts a la legislació vigent, i 
en especial, el de mani¬ 
festació, expressió i partici¬ 
pació en l’àmbit del 
municipi, sempre que es 
realitzi per mitjans lícits i 
amb autorització de l’ad¬ 
ministració competent, res¬ 
pectant l’organització pac¬ 
tada en referència a 
horaris, itineraris i condi¬ 
cions específiques”. Així, si 
fem la comparació amb allò 
que la Constitució espany¬ 
ola assenyala sobre els 
drets fonamentals i les llib¬ 
ertats públiques en el seu 
article 21.2 trobem: “En los 
casos de reuniones en 
lugares de trànsito público y 
manifestaciones se darà 
comunicación prèvia a la 
autoridad, que sólo podrà 
prohibirlas cuando existan 
razones fundadas de 
alteracions del orden públi¬ 
co, con peligro para per- 
sonas y bienes”. 

És clara la diferència entre 
demanar autorització a 
l’Administració competent, 
com ho anomena l’orde¬ 


nança municipal, i comu¬ 
nicar-ho a l’autoritat. 

Aquesta diferència, permet 
a l’Ajuntament i a l’Autoritat 
municipal vulnerar un dret 
fonamental de la manera 
que més li convingui. 

En el seu article 18.5, en 
referència a l’ordre públic i 
la tranquil·litat ciutadana, 
trobem: “Tothom haurà de 
complir puntualment les 
disposicions de les autori¬ 
tats i els bans de l’Alcaldia 
sobre conducta del veïnat i 
s’observarà les prohibicions 
especials que s’estableixin 
si s’escau”. 

És important també remar¬ 
car l’article 18.1 on “queda 
prohibit alterar l’ordre i la 
tranquil·litat pública amb 
escàndols, baralles, tumults 
i altres actituds molestes”. 
Com a exemple que l’orde¬ 
nança no és general per 
tothom i va dirigida a sec¬ 
tors molt concrets, trobem 
els anteriors articles. En 
aquests es fa referència a 
allò que com a ciutadans 
s’exigeix, però en cap cas 
fa esment de les necessi¬ 
tats d’aquesta, alhora que 
sanciona fets que con¬ 
duiran directament a nous 
conflictes i a condemnar 
reiteradament sectors de la 
ciutadania. 

L’article 18 en general 
només considera alterar la 
tranquil·litat ciutadana no 
sotmetre’s a les normes i 
disposicions que l’autoritat 
municipal promulga. 

a al Teatre municipal al dia del lliurament dels premis 


de Berga 





Centrant-nos ara en el dret a 
la lliure expressió, cal 
remarcar també alguns arti¬ 
cles que posen de manifest 
la retallada de llibertats que 
representa l’ordenança. 
Destaquem allò que des del 
poder anomenen “contami¬ 
nació visual”, així doncs: 

“La col·locació de cartells, 
pancartes, banderoles, adhe 
sius o qualsevol altra forma 
de propaganda, amb fins 
publicitaris o no, haurà d’e- 
fectuar-se únicament en els 
llocs autoritzats o habilitats 
amb aquest efecte per 
l’Ajuntament.així com: “ 
serà prohibit expressament 
col·locar cartells, pancartes, 
adhesius o qualsevol altra 
forma de propaganda o pub¬ 
licitat, en edificis i instal·la¬ 
cions municipals, en els ele¬ 
ments del paisatge, en el 
mobiliari urbà i en general 
en tots aquells elements que 
situats a la via o els espais 


públics, estiguin destinats a 
prestar serveis específics a 
la ciutadania...” d’important 
esment també trobem: 

“quan el cartell, la pancarta 
o similar s’instal·li en un bé 
privat però volant sobre la 
via pública, serà necessària, 
a més a més del permís del 
titular de l’esmentat bé, l’au¬ 
torització expressa de 
l’Ajuntament”. 

Aquesta norma però, no 
obliga a l’Ajuntament a 
instal·lar un mínim d’espais 
públics per a l’expressió ciu¬ 
tadana. És per això que 
seguint amb l’aspecte arbi¬ 
trari deixa en mans de 
l’Ajuntament determinar el 
grau i nombre de llibertat 
d’expressió dels ciutadans 
de Berga 

En aquell àmbit relacionat 
amb l'associacionisme tro¬ 
bem el següent: 


L’article 20, en referència a 
les conductes en festes pop¬ 
ulars, balls, concerts... “les 
celebracions de les festes 
populars, balls, concerts i 
totes aquelles activitats o 
actes que impliquin o puguin 
implicar molèsties als habi¬ 
tants de Berga, seran 
autoritzades per l’alcaldia 
prèvia petició per escrit dels 
interessats...” Reiterem de 
nou la buidesa de contingut 
que aporten aquests articles 
i també l’arbitrarietat de què 
pot arribar a disposar. 

Existeix una important vul¬ 
neració del dret a la llibertat 
d’expressió, doncs les activ¬ 
itats queden reduïdes a allò 
que el poder estableixi per a 
cada col·lectiu de persones. 
Hi ha una important violació 
a l'associacionisme, doncs 
no li són permeses la real¬ 
ització d’activitats directa¬ 
ment derivades per la 
impossibilitat d’assumir els 
preceptes de la present 


ordenança. D’aquesta man¬ 
era, l’activitat de les diferents 
entitats populars, queda 
directament supeditada als 
interessos institucionals, 
k Aquesta orde¬ 
nança va dirigida 
només contra 
aquells sectors 
marginats o bé 
sectors crítics amb 
l’actual model 
social. Infringeix 
lleis superiors tot 
retallant drets i 
llibertats 
reconeguts per 
aquestes i augmen¬ 
ta la capacitat san- 
cionadora dels 
Ajuntaments 


Aquest recull d’articles, 
només representa una petita 
part de tot allò que 
l’Ordenança Municipal de 
Berga preveu per al civisme 


i la convivència al poble. 

En conclusió, ens trobem 
davant d’una ordenança que 
primerament no ha estat 
realitzada partint de la par¬ 
ticipació ciutadana, permet 
l’actuació subjectiva dels 
cossos policíacs, conté una 
amplitud d’interpretacions 
que tendeixen a l’arbitrari¬ 
etat. Aquesta ordenança va 
dirigida només contra aque¬ 
lls sectors marginats o bé 
sectors crítics amb l’actual 
model social. Infringeix lleis 
superiors tot retallant drets i 
llibertats reconeguts per 
aquestes i augmenta la 
capacitat sancionadora dels 
Ajuntaments. És per això 
que des del respecte a les 
llibertats individuals i col·lec¬ 
tives l’única postura coher¬ 
ent és oposar-se a l’apli¬ 
cació d’aquesta norma 
regressiva. 

El tresor de la FAI 



Berga, desembre 2006 
Un republicà feredal 

E l tant buscat tresor de la 
Federació Anarquista 
Ibèrica (FAI) que tants 
pocavergonyes cercaven 
ha sigut trobat per l’arxiver 
Miquel Mir. Amb el temps i una 
canya, diu l’arxiver, que ens 
donarà a conèixer la veritable 
història de l’espoli portat a 
terme pels anarquistes i els 
dolents catalans del patrimoni 
artístic de Catalunya. Aquestes 
declaracions van ser fetes en 
una roda de premsa multitudinà¬ 
ria i festiva. La famosa teoria que 
argumenta que els de la CNT-FAI 
“ho maten tot, ho roben tot, ho 
violen tot, es mengen els nens 
amb patates i s’ho van menjar 
tot” va ser difosa per el mecenes 
Cambó a finals de 1 9B6. Molts 
anys després, exactament al 
1999, l’historiador més conde¬ 
corat de Catalunya, Josep 
Termes, va dir que durant el mes 
de juliol de 1936 dos-cents pis¬ 
tolers de la CNT-FAI es van fer 
els amos de Catalunya. I ara el 
genial arxiver senyor Mir ha des¬ 
cobert a un pis de Londres el tre¬ 
sor de la FAI segons el senyor 
Mir, aquest va ser robat per l'a¬ 
narquista Josep S. i un amic seu 
i el xicot del seu fillol, ells tres 
van requisar totes les obres d’art 
de Catalunya incloses les de les 
esglésies i establiments religio¬ 
sos. 

Considero necessari respondre 
al senyor Miquel Mir, per mitjà 
de la raó. Al seu llibre de ciència 
ficció Entre el Roig i el Negre a la 
pàgina 8-9 l’arxiver diu que la 
soli justificava i animava la 
crema d’esglésies i de convents. 
Senyor Mir, si vol pot comprovar 
com durant la guerra civil a 
Catalunya la majoria d’establi¬ 
ments religiosos van ser utilit¬ 
zats per les organitzacions obre¬ 
res, especialment per la CNT- 
FAI, com locals socials, magat¬ 
zems, centres culturals, etcète¬ 
ra. D’altra banda, la majoria 
d'esglésies i convents cremats, 
van ser cremats per creients irri¬ 
tats amb la jerarquia de l’esglé¬ 
sia. 

A la pàgina 1 7 diu per boca de 
Maurici: “Creu-me Miquel, els 
anarquistes érem homes de 
caràcter fort amb aspiracions 
més aviat romàntiques de rege¬ 
nerar la societat. Una transfor¬ 
mació que per a molts malaura¬ 
dament passava per exterminar 
físicament els que no compar¬ 
tien la seva ideologia i per 
convèncer els ignorants de la 


bondat de la seva revolució”. El 
senyor Mir s’oblida d’afegir que 
els anarquistes catalans violaven 
velletes i es menjaven els nens. 

A la pàgina 35, el senyor Mir ens 
diu (a través d’en Maurici) que el 
padrí “odiava la raça humana”. 
Aquesta definició està en con¬ 
sonància amb les teories de 
Lambroso, sobre el perfil dels 
delinqüents tant de moda als 
mitjans feixistes, eclesiàstics i 
nacionalistes de l'època. 

A la pàgina 45 el senyor Mir, afir¬ 
ma que la CNT va ser fundada 
l’any 1 911, un any després de la 
seva veritable fundació, mos- 
trant-nos la seva destresa com 
arxiver. A la pàgina 45 i 46 el 
senyor Mir ens descriu als anar¬ 
quistes com uns puteros i uns 
viciosos i afegeix que anaven a 
provocar als pistolers del lliure 
als seus locals. Es sabut per tot¬ 
hom que el Lliure, junt amb 
foment, el sometent i el govern 
civil de Barcelona, durant els 
anys 1919 i 1923 van planejar i 
executar fins a 350 assassinats 
de sindicalistes quan sortien de 
la feina o de casa o a la via públi¬ 
ca, o els aplicaven la llei de 
fugues. 

A la pàgina 61 el senyor Mir ens 
diu que amb la mort del Noi del 
Sucre, Durruti i els seus homes 
prenien el poder al sindicat. Al 
anys 20 el grup de Durruti tenia 
altres projectes que no pas fer- 


se amb la CNT, lluny d’això esta¬ 
va organitzant un grup revolu¬ 
cionari amb infraestructures i 
capacitat. Hauria de llegir els 
informes policials sobre els ene¬ 
mics del Noi del Sucre dins la 
CNT i veuria com Durruti no hi 
era. 

A la pàgina 72 el senyor Mir diu 
que la mort dels germans Badia 
va ser obra de la FAI, quan avui 
es pot saber que van ser els 
falangistes de Girón de Velasco. 
Estat Català el partit dels Badia 
havia rebut el benefici de 
Mussolini ja que el Duce consi¬ 
derava a Estat Català com el par¬ 
tit feixista més important 
d'Espanya degut a la seva 
influència al govern de la 
Generalitat i això no ho podia 
consentir el falangisme de José 
Antonio Primo de Rivera que va 
fer que Girón s’ocupés del tema. 

A la pàgina 97 diu que els colors 
de la CNT eren iguals que els de 
Falange. Vostè hauria de saber 
que Falange va copiar els colors 
de la CNT. Aquests colors tenen 
l’origen a principis de segle a 
Barcelona amb la fusió dels 
grups obrers de bandera negra i 
bandera roja, és a dir que el roig 
i negre el creen els obrers cata¬ 
lans en contraposició a les sen¬ 
yeres burgeses de les quatre 
barres. 

A la pàgina 102 el senyor Mir 
ens diu que Durruti fou detingut 


a Fígols el 1932 i deportat a 
Fuerteventura. Durruti durant la 
vaga general de gener de 1932 
fou detingut al Bar la 
Tranquil·litat del paral·lel de 
Barcelona i deportat a Guinea. 
Documenti’s senyor Mir! 

A les pàgines 105 i 106 ens diu 
que els anarquistes eren perso¬ 
nal poc instruït i mancat de cul¬ 
tura. Al llarg del llibre Mir mostra 
que el seu coneixement de la 
història de Catalunya es basa en 
la lectura de pamflets de la 
parròquia. Caldria que Mir anés 
a les hemeroteques i s’adonaria 
que els anarquistes no eren tan 
rucs com ell els pinta. 

A la pàgina 111 Mir afirma que 
els revolucionaris catalans del 
36: “bevien molt i tenien les gal¬ 
tes vermelles i els ulls ebris de vi 
i de revolució”. Al llarg del temps 
ha tingut la sort d’entrevistar 
molts llibertaris catalans i la 
majoria sobre tot els més joves 
eren naturistes, vegetarians i 
poc donats a la taverna. 
Tanmateix, cal que sàpiga que la 
cultura catalana té com a pilar 
fonamental de la seva gastrono¬ 
mia el vi. 

El senyor Mir després d’una llar¬ 
ga fartanera de mentides, a la 
pàgina 115 i 117 deixa anar 
expressions com aquesta: 
“D’aquesta set de matar i robar 
en diuen revolució”, aquestes 
frases són extretes literalment 


de les declaracions dels bisbes a 
la Causa General instruïda per 
les autoritats franquistes. 

El patrimoni requisat durant la 
revolució va ser tornat per les 
autoritats franquistes durant els 
anys 40 per mig d’una llei feta 
pel cas. També es va incautar el 
1939 el patrimoni sindical i es va 
repartir entre els organismes ofi¬ 
cials del règim i a particulars i 
com vostè deu saber encara s’ha 
de tornar. 

A la pàgina 128 parla de 
Puigcerdà i Antoni Martin. El sen¬ 
yor Mir es creu la versió dels fets 
que explica Josep Maria Solé i 
Sabaté sense contrarestar aques¬ 
ta versió. Martín junt amb altres 
dirigents de la CNT-FAI va ser 
assassinat a l’interior del Bellver 
per elements d’Estat Català i és 
que cal contrastar les fonts. La 
frontera de Puigcerdà estava 
controlada per forces catalanes i 
a mitjans de març els ministres 
de hisenda del govern de Madrid 
del senyor Negrín decideixen 
juntament amb els comunistes i 
amb la col·laboració d’Estat 
Català, UGT, PSUC i ERC prendre 
el poder a Catalunya. Inicien l’o¬ 
fensiva prenent la frontera. El 
que diu el senyor Mir és pura 
ciència ficció. 

A la pàgina 149 Mir comenta 
que al front faltaven fusells i a la 
reraguarda en sobraven. Cal que 
sàpiga que la primera columna 
que surt al front d’Aragó va ser 
la Columna Durruti, després la 
d’Ortiz i aquest és queixava que 
no coneixia ningú, i es que la 
majoria dels militants van sortir 
amb la de Durruti i amb la 
d’Ortiz hi anaven molts militants 
rurals i joves voluntaris. La pre¬ 
gunta és: Qui es va quedar a la 
reraguarda? La resposta és fàcil, 
tot el PSUC, la UGT, Esquerra i la 
cinquena columna... La CNT va 
haver d’organitzar la indústria, 
els transports i l’activitat econò¬ 
mica simplement perquè eren 
els únics que hi entenien d’a¬ 
questes qüestions. Qui tenia tot 
el temps del món per assassinar 
i robar patrimoni? Doncs els que 
no van anar al front: PSUC, UGT, 
ERC i Estat Català. 

Per acabar només citar la nova 
versió sobre l’or de Moscou que 
a la pàgina 1 54 el senyor Mir ens 
explica. Vostè tracta als lectors 
d’estúpids. Senyor Mir és vostè 
un impresentable i quan vulgui 
fem un debat públic sobre el 
tema. 

la Revolta de Oaxaca 


Manresa, desembre 2006 
Machete en mano!!! 


Context i antecedents 

O axaca és un Estat de 
Mèxic situat al sud 
del país, tocant a 
l'oceà Pacífic, així 
com és també el 
nom de la capital del mateix. Es 
caracteritza per ser un dels 
estats amb major riquesa natu¬ 
ral i cultural, amb uns 570 muni¬ 
cipis i fins a 16 ètnies indígenes 
diferents. Tot i això, presenta un 
agut endarreriment en educació 
i un alt índex d’emigració, on 
unes 200.000 persones fugen 
anualment de la misèria i la difí¬ 
cil situació de Oaxaca cap al 
nord del país o als EUA. Així, 
després de segles d’opressió i 
control per part de cacics, com 
també una explotació exhausti¬ 
va dels recursos naturals que 
encara conserven els pobles 
indígenes, la situació s’ha man¬ 
tingut i adaptat als nous temps. 
Ara conviuen vells cacics amb les 
noves transnacionals i empreses 
propietat de familiars o directa¬ 
ment de membres del govern 
priista de l’Estat. On el Pla 
"Puebla-Panamà" o el "Corredor 
transítsmic" són marcs i projec¬ 
tes ideals per tal de permetre i 
fomentar la militarització, expo- 
liació i extermini de les comuni¬ 
tats en nom del progrés. 

Ens trobem doncs en un dels 
estats més rics en recursos i on 
més persones pobres hi ha, on 
les grans disparitats econòmi¬ 
ques segueixen augmentant. 
Ens trobem amb un dels estats 
amb més alt percentatge de 
població indígena i, on lluny de 
respectar i recolzar aquesta 
riquesa, es beneficien econòmi¬ 
cament d’aquesta multiculturali- 
tat a través del turisme. Ulises 
Ruiz, governador del PRI (Partido 
Revolucionario Institucional, 
conegut pels grans casos de 
corrupció estatal en els últims 
anys), expressava així les seves 
intencions: “En Oaxaca, el desa- 
rrollo tendra dos pilares: el turis- 
mo y la cultura”. Així, milers 
d'indígenes es veuen abocats a 
subsistir manufacturant artesa¬ 


nia i venent-la a intermediaris 
que en monopolitzen els com¬ 
pradors i es fan d’or, o en pinto¬ 
rescos mercats on centenars de 
turistes busquen l’oferta i la 
figureta o la camisa autèntica¬ 
ment indígena. Constituint un 
cínic atractiu, en una ciutat amb 
una cara neta, o maquillada, 
quan passeges pels carrers, però 
amb una misèria latent que, al 
rascar una mica, surt clarament 
entre grans façanes i edificis 
colonials i històrics pintats de 
colors. 

Ulises Ruiz va arribar d’una 
manera molt qüestionada al 
poder, perseguint posteriorment 
al seu adversari electoral, a qui 
intentà empresonar. En un supo¬ 
sat apropament a la societat civil 
apresà a diversos líders socials, 
així com continuà l’agressió con¬ 
tra el diari Noticias, ja iniciada 
per l’anterior governador de 
l’Estat. Des que és al poder, ha 
iniciat impunement un seguit 
d’obres per tal de "cambiarle la 
imagen a Oaxaca", entre elles, 
modificant el Zócalo o centre de 
la ciutat sense consulta; o con¬ 
vertint el Palau de Govern en un 
museu, i deixant així als habi¬ 


tants de les comunitats sense un 
lloc a on pressionar i gestionar 
els seus assumptes. A més, en 
les grans construccions a tot 
l’estat, és per tots conegut que 
la constructora que en treu els 
sucosos beneficis és propietat 
del germà del governador. En la 
mateixa línea, i citant algun dels 
molts exemples, la Secretaria de 
Turisme té restaurants i hotels i 
la família de la Secretaria de 
Cultura és propietària d'una de 
les escoles particulars més cares 
de la ciutat. A més, Ulises Ruiz 
ha incrementat sense clara justi¬ 
ficació els impostos i ha provo¬ 
cat també un clar deteriorament 
ambiental de la ciutat. 

Però des de fa molts anys, mils 
de dones i homes lluiten orga¬ 
nitzats a les comunitats contra la 
repressió, l'autoritarisme, la 
corrupció i la supèrbia dels 
governants servents dels grans 
empresaris de Oaxaca. L’actual 
rebel·lió de Oaxaca, i sobretot 
les formes de resistència, auto¬ 
defensa i solidaritat, serien inex¬ 
plicables sense la tradició 
mil·lenària de I' Assemblea 
Indígena, una forma d’organitza¬ 
ció popular, autònoma i lliure 


per prendre les decisions que 
incumbeixen a tota la comunitat. 

Els fets 

Oaxaca ha vingut afrontant una 
crisi social i política que es va 
aguditzar a partir del maig del 
2006. En aquestes dates es va 
dur a terme com cada any un 
“plantón” de mestres a la plaza 
del Zócalo per reclamar millores 
salarials i majors prestacions 
així com l’anomenada rezonifi- 
cación. Gairebé uns 60 mil mes¬ 
tres van fer presència al campa¬ 
ment instal·lat a la plaza del 
Zócalo de Oaxaca. Degut a la 
negativa del govern davant les 
reclamacions, l’acampada s’ana¬ 
va prolongant mentre paral ■ lela- 
ment les eleccions s’acostaven. 
Davant la situació incòmode el 
govern va decidir desallotjar la 
protesta per la força. Policia, 
gasos lacrimògens i gas mostas¬ 
sa, un helicòpter i cops a tort i a 
dret no van poder amb els mani¬ 
festants. L’agressiva intervenció 
policial va indignar a una bona 
part de la població oaxaquenya. 
Uns dies després les forces poli- 
cials van destruir l'estació de 
“Radio Platón”. Després d’a¬ 


quests fets al col·lectiu de mes¬ 
tres si sumen altres organitza¬ 
cions, moviments i individuali¬ 
tats que ja estaven solidaritzats i 
actius amb la lluita, conformant 
així l’anomenada Asamblea 
Popular de los Pueblos de 
Oaxaca (APPO). D’aquesta mane¬ 
ra el moviment va esdevenir 
ampli i divers agrupant a varis 
sectors de la població oaxaquen¬ 
ya i expressant així un descon¬ 
tent social que ja venia de lluny. 

Des d’aquests fets i durant els 
mesos següents la conflictivitat 
ha estat una constant als carrers 
de Oaxaca. Les intervencions 
policials, la persecució a la 
població dissident, les deten¬ 
cions arbitraries així com els 
continus atacs a ràdios i centres 
de contrainformació no han 
cesat. No s’ha aturat tampoc la 
contesta i la resistència per part 
de població en lluita que conti¬ 
nua amb la mateixa força inicial 
i amb la idea i convicció d’arribar 
fins al final. 

Dies després de que el senat 
dona recolzament a Ulises Ruiz, 
helicòpters de la marina sobre¬ 
volen Oaxaca per preparar la 

ocupació policiacomilitar. I és a partir 
del 29 d’octubre que la policia fede¬ 
ral (PFP) entra a la ciutat i comença la 
repressió més brutal i agressiva que 
ha conduit a la situació actual. La PFP 
arrasa amb les barricades aixecades 
per la resistència popular per evitar 
l’ocupació i avança amb tanquetes 
d’aigua i helicòpters, fins a prendre 
el centre de la capital on s’instal ■ la 
de manera indefinida. Tot i així, 
sense aconseguir el control de la 
població que es reagrupa i torna a 
instal ■ lar barricades a la ciutat. 

Arrel de la ocupació policial i militar 
s’organitza la setena megamarxa el 
25 de novembre on dotzenes de 
milers de persones participen exigint 
la renúncia del governador i la retira¬ 
da de la PFP. La marxa es reprimida 
durament amb porres, gas lacrimo¬ 
gen, llançagranades i fins i tot arma 
de foc que tirotegen sobre la pobla¬ 
ció. Davant de la resposta popular es 
desencadena un segon dispositiu on 
detenen indiscriminadament perso¬ 
nes pels carrers, destrueixen, saque¬ 
gen i incendien edificis públics per 
culpar a la APPO, assalten vivendes 
en busca de dissidents, ataquen els 
llocs de socors mèdic i amenacen a 
organitzacions de drets humans. 
Inclús es té constància de que alguns 
detinguts han estat llençats des d’he¬ 
licòpters, s’han practicat fustiga- 
ments i violacions sexuals. Hi ha 
rumors de que l’exèrcit mexicà 
entrarà a la ciutat. El resultat de la 
ràtzia repressiva des dels inicis del 
conflicte És aproximadament de uns 
300 desapareguts (molts dels quals 
exiliats), centenars de detinguts, 
actualment 203, i 16 persones 
assassinades durant la repressió. 

Mentre les corporacions mediàtiques 
Televisa i TV Azteca criminalitzen la 
rebel·lió i porten la desinformació a 
l’extrem, varies ràdios i mitjans lliu¬ 
res han estat assaltats i destruïts. 
L’últim és el cas de Radio 
Universidad, principal mitjà lliure i 
punt d’enllaç i element vertebrador 
del moviment que duia un any fun¬ 
cionant. 

Per a més informació, podeu consul¬ 
tar: 

http://www.asambleapopulardeoa- 

xaca.com 

http://www.kehuelga.org 

http://www.vientos.info/cml 

http://mexico.indymedia.org 


Reportatge: Brasil 


V Un dels m 
de carrer cófpejat 
el dia anterior 
per la policia, es 
treu la samarreta 
per ensenyar les 
ferides als edu¬ 
cadors. 


I • 


V Nens trebal¬ 
lant de nit al 
Barri d’Iracema, 
Fortaleza. 

V Malgrat la 
duresa de les cir 
cumstàncies, hi 
ha molta humani 
tat als carrers del 
Brasil. 


r: 




Brasil 


ObjectiuSubjectiu 


A Fortaleza, nord est del 
Brasil, milers de nens i 
nenes es veuen obli¬ 
gats a viure i treballar 
al carrer per tal de poder sobre¬ 
viure. Aquí la cola i el crack es 
barregen amb prostitució infantil, 
turisme sexual i violacions sis¬ 
temàtiques dels drets humans 
per part de les autoritats policials 
i cossos de seguretat, que tracten 
els habitants de l’asfalt com a 
animals. 

Tot apunta que la mala repartició 
de la riquesa (Brasil és un dels 
països més desequilibrats en 
aquest sentit), la falta d’educació, 
l’abandó, la constant migració 
cap a les ciutats, els altíssims 
índexs d’impunitat judicial i la 
potenciació d’un turisme agres¬ 
siu són les principals causes del 
problema. 

A la favela d’Oit~ao Preto, una de 
les més desafavorides de la ciu¬ 
tat, un pot trobar vivint en sis 
metres quadrats sis persones 
menors d’edat tutelats per ningú, 
fills de la desesperació, de cercles 
viciosos impossibles de trencar. 
Recents nascuts acompanyats tan 
sols per mares de tretze anys víc¬ 
times d’embarassos prematurs 
causats per la falta d’educació 
sexual, la prostitució infantil, o la 
violació. 

Quan cau la nit, al barri d’Iracema 
s’omple de turistes vinguts majo¬ 
ritàriament d’arreu d’Europa en 
combois turístics. Italians, espan¬ 
yols i holandesos estan al capda¬ 
vant. Festa i sexe es dilueixen 
amb els habitants i treballadors 
infantils del carrer. De nit, silue¬ 
tes negres surten de cacera col¬ 
pejant aquells qui donen mala 
imatge a la ciutat, aquells que 
sobren, els que viuen sobre l’as¬ 
falt. Són les botes dels cossos 
policials. 

Inditex, la tèxtil esclavista 


Caminant pels carrers comercials de les nostres ciutats és fàcil trobar botigues com Zara, Pull & Bear, Bershka o Stradivarius. Darrera 
d’aquestes hi ha el grup transnacional INDITEX, un dels més poderosos del mercat tèxtil a nivell mundial. 



V Acció de mulheres transgrediendo davant d’un Zara 



Manresa, desembre 2006 

Columna clitoríana 

E l grup INDITEX és una 
transnacional d’origen 
gallec que ocupa el ter¬ 
cer lloc en el rànquing 
mundial de confecció i venta de 
roba, amb uns enormes benefi¬ 
cis que augmenten anualment. 

INDITEX agrupa les conegudes 
firmes Zara, Pull & Bear, Bershka, 
Stradivarius, Oisho, Massimo 
Dutti, Kiddy’s class i Bretos entre 
altres. El principal accionista i 
fundador d’aquest imperi tèxtil 
és Amancio Ortega, actualment i 
des de fa uns anys, l’home més 
ric de l’Estat Espanyol. 

INDITEX és present arreu del 
territori: a Europa té obertes 
1718 botigues; a EEUU 174; a 
Àsia-Pacífic 18 botigues i a la 
resta del món 90. Tot i així el 
seu objectiu és ampliar aquestes 
xifres a Europa i al sud-est asià¬ 
tic abans del 2008. 

L’enorme èxit d’INDITEX s’ha 
basat en models de producció 
com és el just in time\ filosofia 
econòmica basada en la premis¬ 
sa que la producció es desenvo¬ 
lupa en relació a la demanda i 
per tant s’ha de començar a pro¬ 
duir en el moment en que es rep 
l’ordre, utilitzant així de forma 
apropiada el volum i el temps de 
producció. L’objectiu principal 
d’aquest mètode és abaratir el 
màxim els costos de l’empresa, 
però la contrapartida recau 
sobre les treballadores en ritmes 
de producció molt accelerats i 
amb jornades inacabables. El 
sector empresarial alaba a A. 
Ortega i al seu grup per aquest 
salt a la fama en un temps tan 
reduït, però aquest miracle 
sense precedents no hagués 
estat possible sense recórrer a 
l’economia submergida (tan 
apreciada en el sector tèxtil) i al 


treball en condicions altament 
precàries que trobem en tallers, 
fàbriques i cooperatives subcon- 
tractades. Espais on es violen 
greument l’integritat física i els 
drets laborals de les persones 
que hi treballen, servint-se així 
de la precarietat i l’explotació. 
Un altre sistema utilitzat és el de 
la deslocalització; desplaçant la 
producció a països amb menys 
restriccions legals, amb l’objec¬ 
tiu d’abaratir costos i buscar 
condicions que afavoreixin la 
docilitat i la flexibilitat laboral, 
en perjudici de les treballadores. 

Un clar exemple d’aquests mèto¬ 
des és el de la ciutat de Tànger ( 
Marroc), en aquesta ciutat el 60% 
dels tallers que contracten treba¬ 
lladores en condicions de màxi¬ 
ma precarietat produeixen per 
marques espanyoles conegudes. 
Dins d’aquest gruix el 25% va 
per la marca ZARA (INDITEX), un 
altre 25% per MAYORAL i un altre 
25% per EL CORTE INGLÉS. 

Els abusos i violacions dels drets 
laborals són constants. La rela¬ 
ció laboral es sol començar 
sense transparència en quan a 
les condicions, els sous no 
corresponen a les hores treballa¬ 
des que solen ser d’una mitja de 
10 hores diàries (i d'entre 12 i 
16 hores en temporades altes, 
quan des d’Espanya es demanen 
terminis d’entrega menors de 6 
dies degut als canvis d’apara¬ 
dors de botigues). El treball 
infantil està generalitzat, trobem 
nenes d’entre 12 i 16 anys ocu¬ 
pant llocs d’última categoria. 
Algunes treballen amb màqui¬ 
nes de cosir abans dels 1 5 anys, 
les jornades i el ritme de treball 
equivalen al dels adults però 
amb un sou menor. Hi ha 
constància de maltractaments 
físics i assetjament sexual. Per 
descomptat, qualsevol protesta 
o reivindicació que puguin dur a 
terme les treballadores es resol 


amb l’acomiadament. En cas 
d'embaràs perden el lloc de tre¬ 
ball i se’ls hi descompten els 
dies no treballats per malaltia. 
Per si això no fos suficient, els 
descompten despeses per pres¬ 
tacions socials que no existeixen 
(ja que cap obrera dels tallers 
està afiliada a la seguretat 
social), tot i que són freqüents 
els accidents laborals degut a 
l’antiguitat de la maquinària i a 
les condicions de falta de venti¬ 
lació i de llum natural. En conse¬ 
qüència, davant d’un accident 
laboral les despeses dels medi¬ 
caments van a càrrec de l’obrera 
i no cobra pels dies no treba¬ 
llats. 

Davant de les crítiques en l'àm¬ 
bit públic a aquestes pràctiques 
miserables el conseller delegat 
d'INDITEX, J.M Castellano es jus¬ 
tifica declarant sense escrúpols: 
“en algunos paises es malo qui- 
tar a las ninas de trabajar, por- 
qué pueden acabar en la prosti- 
tución”. 

Però aquesta situació d’econo¬ 
mia submergida la trobem en 
diversos països. Dins l’Estat 
Espanyol mateix existeixen varis 
tallers subcontractats on perso¬ 
nes immigrades (generalment 
procedents de Xina) treballen 
fins a 16 hores diàries menjant i 
dormint en el mateix taller. 

L’actitud agressiva del grup 
INDITEX no recau tan sols en la 
seva condició de transnacional i 
en les seves pràctiques d’explo¬ 
tació laboral capitalista. Amb els 
seus dissenys, talles i publicitat 
confeccionen un model de dona 
basat en una estandardització 
de la bellesa associada als cos¬ 
sos extremadament prims, ficti¬ 
cis en relació a les formes reals i 
diverses dels cossos femenins. 
Amb aquest model s’imposa 
també una eternització de la 
joventut, restringint el concepte 


de bellesa i negant l’existència 
d’aquesta en qualsevol altra edat 
de la vida de la dona. 

Un clar exemple dels valors de 
l’empresa el trobem en les polí¬ 
tiques adreçades a les seves tre¬ 
balladores en l’àrea de venta. 
Aquestes han d’encaixar en el 
mateix perfil de l’ideal de dona 
fomentat per l’empresa, és a dir 
qui ven el producte ha de donar 
exemple. Així es donen casos 
com el de noies que són acomia¬ 
dades pel fet d'haver augmentat 
de pes. 

Les talles que s'ofereixen en 
aquests “temples de bellesa” són 
irreals per a la gran majoria de la 
població. Encarades a cossos 
increïblement prims i desnatura- 
litzats, fomenten així l’obsessió 
constant per aprimar-se. 
Potenciant així l’entrada d’a¬ 
questes noies en l’espiral de die¬ 
tes, consum de fàrmacs, cosmè¬ 
tica, desequilibris alimentaris 
(anorèxia, bulímia...) i altres, 
amb les conseqüents frustra¬ 
cions, depressions i malestars 
psicològics i físics que genera el 
fet de no encaixar en el tan 
desitjat ideal femení. 

Les diverses firmes que confor¬ 
men aquest “gegant de la 
moda”, ofereixen un fals ventall 
de productes encarats a les 
diverses edats i estils, creant així 
la sensació de diversitat mentre 
en realitat amaguen la unifor- 
mització i la imposició d’un únic 
concepte de bellesa al servei del 
seu creixement empresarial i 
dels beneficis econòmics. 

La denuncia activa ha estat visi- 
bilitzada en vàries ciutats on la 
transnacional explotadora hi té 
establiments (Santiago de 
Compostela, Zaragoza, Granada, 
Bizcaia, Manresa, etc.). En el cas 
de Galícia, fa uns anys, el 
col ■ lectiu de dones Mulheres 


Transgredindo van realitzar una 
acció davant d’una botiga Zara, 
en el que una filera de dones 
simulaven un taller de producció 
tèxtil. Cada dona portava un car¬ 
tell on es podien llegir frases 
com: “lnditex=esclavitud”, “11 
hores diàries = 100 euros al 
mes” o “Dona embaraçada, dona 
acomiadada”. Alhora repartien 
octavetes denunciant les pràcti¬ 
ques de l’empresa. Creiem que 
les denuncies i les accions dirigi¬ 
des a desemmascarar i assenya¬ 
lar les responsables de tanta 
misèria i explotació són de relle¬ 
vant importància i urgència. 

Ens diuen què és atractiu, què és 
agradable als nostres ulls, amb 
quina roba ens hem de sentir 
maques i desitjades. Hem arribat 
a l’extrem de valorar a la gent 
del nostre entorn per allò que 
consumeixen i de condicionar la 
nostra autoestima a la imatge 
física que creiem donar. No 
volem donar a entendre que la 
nostre denúncia reclama talles 
més grans o un mercat capitalis¬ 
ta més “humanitari”. Som cons¬ 
cients que les motivacions d’a¬ 
questes empreses no passen per 
considerar el benestar de cap 
persona. És per això que la nos¬ 
tra lluita va més enllà sent par¬ 
tidària d'una crítica d’arrel i de 
l’acció contra l’entramat capita- 
lista-patriarcal. 

El nostre cos ens ha deixat de 
pertànyer i ha esdevingut font 
d’ingressos d'aquells que es 
creuen amb el poder de modelar 
i manipular els nostres cossos i 
les nostres vides segons les 
regles del mercat. 

Veiem un cop més com capitalis¬ 
me i patriarcat caminen agafats 
de la mà, retroalimentant-se i 
enfortint-se mútuament, dei¬ 
xant-nos així ben clar que la llui¬ 
ta contra l'un ha de ser la lluita 
contra l’altre. 

The Clash 


Manresa, desembre 2006 
All i Oli (greatest hits) 

E n la història més recent, 
pocs moviments contra- 
culturals han causat 
més revulsiu que el 
punk que sorgí a Anglaterra a 
finals dels anys 70. The Clash, 
una de les bandes claus d’a¬ 
quest període, ens deixaren un 
important llegat d’actitud, 
resistència, compromís i cons¬ 
ciència política i social en forma 
de música. "De seguida me'n 
vaig adonar, o et feies fort o 
t'esclafaven" The Clash 

"En aquella època, a Anglate¬ 
rra, sentíem que la societat s’es¬ 
tava fent miques (...) la situació 
era prerrevolucionària, valia la 
pena implicar-se, que el canvi 
estava a l'abast de la mà. Avui 
dia, la situació és diferent. El 
diner compra la política, és la 
'dòlar-democràcia'. Els polítics 
es mofen dels nostres proble¬ 
mes, per això el 60% de la gent 
no vota." Joe Strummer 

A mitjans dels 70's, debilitada 
per la crisi econòmica i social, 
Anglaterra estava a punt d’ex¬ 
plotar. L’elevat nivell d'atur, les 
revoltes racials i juvenils, l’acti¬ 
vitat de la IRA i la creixent sen¬ 
sació de caos, portaven el país 
cap a un clima de crispació. 
Aquesta situació sumada a tota 
una generació de joves desen- 
cantats i rebotats amb la socie¬ 
tat que els havia vist créixer, 
propicià l’adveniment del pon. 

Enmig d’un fort bullici contra- 
cultural, naixerà el punk a 
Anglaterra plena de noves ban¬ 
des buscant un nou so, però 
seran bàsicament dues les que 
acapararan l’atenció del 
moment: Els Sex Pistols i The 
Clash. Els primers duien una 
línea més provocadora i trans¬ 
gressora a primera vista, d'acti¬ 
tud més nihilista i de trencar 
amb tabus i esclafar així la 
moral tradicional. Els Clash, no 
tan escandalosos des d’un prin¬ 
cipi, tot i que mantenint un fort 
esperit punk, buscaven un mis¬ 
satge més polític i de conscièn¬ 
cia, de sentir que "podiem can¬ 
viar el món", com diu un segui¬ 
dor en el disc "From Here to 
Eternity". 

A nivell pràctic, la banda s’origi¬ 
na a través del nou moviment 
okupa que sorgeix a Anglaterra 
als anys 70's. Enmig de la crisis, 
les cases buides en desús els 
permetrà tan tenir un lloc per 
viure com per assajar. Però la 
història comença quan John 
Mellor Ooe Strummer), forma 
els lOlers, amb un cert èxit 
però de poca durada, ja que 
Mick Jones (guitarra) i Paul 


Simonon (baixista), li proposa¬ 
ran, al conèixer-lo, unir-se al 
nou projecte. Mick és un fanàtic 
dels New York Dolls, pioners en 
l’actitud transgressora i imatge 
provocadora, i a més s’ha que¬ 
dat sol després que els seus 
antics companys l’abandonen 
per formar els Damned, banda 
clau també en el panorama 
punk. També els nordameri- 
cans Ramones impressionen i 
influeixen la nova banda. Així, 
un temps després de firmar per 
la CBS, graben el primer disc 
"The Clash", punk ple d’energia 
i actitud. Però al finalitzar el 
bateria els abandona per 
diferències ideològiques. A par¬ 
tir d’aquí aniran creixent men¬ 
tre busquen un bateria que els 
convenci, quan finalment el tro¬ 
ben després de provar-ne més 
de 200, és en Topper Headon. 
Amb ell queda complerta la for¬ 
mació que integrarà els millors 
anys dels Clash. 

En el segon disc, " Cive'em 
enough rope" aniran més cap a 
un estil rock dur, i entraran al 
mercat nord-americà. 


L'evolució a partir d’aquí els 
portarà al que per molts és con¬ 
siderat el millor treball: "London 
Calling" (1979), que fou un èxit 
mundial, i compost d’estils 
molt variats com punk, reggae, 
swing, rock'n'roll, disco, soul... 
inclassificable en definitiva. 
Això, per un cantó, desconcer¬ 
tarà el públic, però per l’altra 
suposarà una innovació sense 
precedents en el punk i el pano¬ 
rama del moment. El disc és 
considerat dels millors de la 
història del rock, inclús la revis¬ 
ta Rolling Stone el qualificà com 
el millor dels 80's. Però 
Strummer no es mostrarà mai 
dòcil en aquests tipus de reco¬ 
neixements, dient, quan la 
societat de compositors de 
Londres els premia fa pocs anys 
per la contribució a la música 
cantada en anglès: "Van tardar 
vint anys a adonar-se'n. Abans 
se'ns emportaven presos pel 
mateix!' 

A partir dels 80's, amb la puja¬ 
da de Margaret Teatcher al 
poder i amb la nova situació 
mundial, els compromisos polí¬ 


tics de la banda s’endureixen, 
destacant la postura de Joe, i 
treuen el disc "Sandinista", un 
triple LP que en un principi 
havia de ser doble, i que venen 
a un preu baixíssim per tal de 
fer-lo accessible a tothom tot i 
no generar beneficis. Amb la 
pròpia banda com a productors 
i un concepte molt obert tan de 
la música, com del món, realit¬ 
zen una important denúncia i 
una defensa de la justícia social 
a nivell mundial. "Estàvem inte¬ 
ressats en qualsevol cosa que 
els diaris no expliquessin. Érem 
molt curiosos (,..)Vem voler 
explicar-ho als joves angle¬ 
sos..." 

Amb el cinquè àlbum "Combat 
Rock", tornen als orígens punk 
rock, la línea inicial del grup, 
tornant a crear potents temes 
amb molt d’èxit. Després d’aquí 
el grup s’anirà desgastant ràpi¬ 
dament, per problemes del 
bateria amb l'heroïna i d’altres 
disputes internes. El 1986 es 
desintegren i cadascú s'embar¬ 
ca en projectes en solitari. 


Pel què fa a d’implicació políti¬ 
ca, s'ha de dir que als concerts 
sovint lluïen samarretes de les 
RAF, grup armat alemany anti- 
capitalista i de tendència comu¬ 
nista. Tot i que no es volgueren 
encasillar mai com a anarquis¬ 
tes o marxistes, fa pocs anys 
Strummer comentava: "Volíem 
canviar el món, i la única alter¬ 
nativa que podíem oferir era el 
socialisme". També participaren 
activament en uns disturbis que 
protagonitzaren negres contra 
la policia, tot i que ells eren 
blancs. D'aquí en sortí la cançó 
White Riot (Revolta Blanca) 

Joe Strummer, principal ideòleg 
del grup i cantant, passà els 
anys següents embarcat en 
altres projectes, però mai perdé 
l’actitud combativa. Així, fa 
alguns anys defensà a un grup 
de joves que havien devastat 
Amsterdam, qualificant les 
luxoses vitrines d’aquesta ciu¬ 
tat com una "provocació". 
Igualment, l’octubre del 1999 
declarava a un periodista, sense 
escapar-se-li el riure, que ell no 
era una celebritat, sinó una lle¬ 
genda. "Llegendari significa que 
tothom coneix el que has fet, 
però que estàs acabat; mentre 
que cèlebre vol dir que tothom 
coneix el que has fet, però que a 
més ets ric" 

Malauradament i lamentat per a 
molts, Joe Strummer morí ara fa 
4 anys, el 22 de desembre del 
2002 a Anglaterra. Així parlava 
un antic ídol dels clash, amb 
veu emocionada "Saben què 
representen The Clash? va diri¬ 
gir a tota una generació, l’e¬ 
ducà musical i políticament. Va 
canviar la nostra vida" 

Les influències posteriors de la 
banda han estat moltes i varia¬ 
des, però per esmentar-ne algu¬ 
na que ens toca més d’aprop 
tenim els Kortatu, que al princi¬ 
pi van sortir pràcticament com 
uns Clash bascos, en quan a 
estètica, actitud, lletres, missat¬ 
ge i música, inclús versionant 
algun tema com Jimmy Jazz, 
així com els posteriors Negu 
Gorriak. També en Mano Negra 
trobem moltes similituds com 
l'enfoc obert de barrejar estils 
musicals molt distants, en la 
posada en escena, com en 
vàries versions als concerts. 
Finalment, La Fúria, una banda 
sorgida a partir de gent de 
Maniàtica i Banda Jachís, que 
tocaven exclusivament temes 
dels Clash traduïts al castellà, 
"Por algo màs que por gusto" és 
el nom del disc. 


white riot [revolta blanca) 

Revolta blanca, jo vull disturbis / revolta blanca, el meu propi disturbi! 

La gent negre té molts problemes / però ells no es preocupen llançant el totxo 
La gent blanca va a l'escola / on els ensenyen com ser estúpids 
I tohom fa el que els diuen que facin / i ningú vol anar a la presó! 

Tot el poder està en mans / de la gent lo suficientment rica com per comprar-lo 
Mentre caminem pels carrers / molt covardament per intentar-ho 
Et fas amb el control de la situació / o acates ordres? 

Estàs anant cap endarrere / o vas cap endavant? 

Tecnologies de vigilància 


En aquesta sèrie d’articles sobre el control social s’ha dit que el 
nivell del discurs és massa teòric. Per tal de resumir i aclarir una 
mica tot plegat, així com amb la intenció de fer una aportació més 


pragmàtica, voldríem ara descriure un xic les tecnologies de que 
disposen els sistemes de vigilància i centrar-nos sobre la vigilància 
que s’exerceix sobre les persones de manera individualitzada. 


Del món, desembre 2006 

G. 

A questes tecnologies 
de vigilància cons¬ 
ten de dos eixos 
bàsics: d’una banda 
tenim les tecnologies d’infor¬ 
mació i comunicació (TIC) basa¬ 
da, com ja s’ha dit, en la cons¬ 
tant creació d’arxius (policial, 
institucional, mèdic, biblioteca¬ 
ri). I de l'altre, tenim les tecno¬ 
logies de vigilància, que podrí¬ 
em -per tal de simplificar una 
mica- dividir entre la vigilància 
concreta i la vigilància virtual. 

Els arxius electrònics 

Com ja hem assenyalat, l’elabo¬ 
ració constant d’arxius en la 
nostra vida quotidiana va dei¬ 
xant un rastre enorme del que 
nosaltres fem. Constantment 
anem deixant ‘empremtes digi¬ 
tals' arreu on anem. En primer 
lloc existeix l’arxiu bancari. 
Tots els nostres moviments des 
que obrim un compte queden 
emmagatzemats. Això implica 
tots el impostos, les quotes, les 
subscripcions, les feines i el 
sous, els crèdits, l’economia 
personal i tantes més. Per des¬ 
comptat, si emprem targeta de 
crèdit, la quantitat d’informa¬ 
ció que anem deixant es multi¬ 
plica : viatges (si traiem diners 
a l’estranger, paguem benzina 
o peatges), tendències de con¬ 
sum (tendències culturals, 
tendències alimentàries, nivell 
de vida)... Només en l’arxiu 
bancari donem una informació 
enorme de la nostra vida i les 
nostres preferències. També 
existeixen els arxius institucio¬ 
nals (antecedents laborals, 
antecedents judicials, estudis, 
lloc de naixement, lloc de 
residència, vehicles, etc.). 
Afegim-hi les bases de dades 
dels arxius sanitaris (accidents, 


malalties físiques, informes 
psiquiàtrics, al·lèrgies, medi¬ 
cacions...) i els arxius bibliote¬ 
caris, per exemple (des del 
moment que les biblioteques 
mantenen arxius informàtics 
dels moviments). 

I cal fer un esment especial als 
arxius policials. Els arxius es 
nodreixen de tres fonts bàsi¬ 
ques d’informació; les de les 
brigades d'informació dels cos¬ 
sos policials, el recull de les 
identificacions, sancions, ante¬ 
cedents policials, faltes, con¬ 
demnes i delictes i d’altres 
informacions aconseguides per 
infiltrats o xivatos. 

En aquest punt és important 
assenyalar tres fets. En primer 
lloc, que és aquí on comença 
l’elaboració d’un perfil socio- 
polític de la persona. És cert 
que les empreses i els partits 
polítics empren dades per ela¬ 
borar perfils -de consumidors 
o votants potencial als que s’ha 
d’anar a seduir-, però només 
els policies i els serveis secrets 
tenen una carta de presentació 
o una clau d’accés privilegiada 
per tenir accés a tots els bancs 
de dades. I el creuament de 
totes aquestes dades poden 
donar una idea molt encertada, 
propera, del que som, perquè 
totes les nostres empremtes 
digitals van disseminant mol- 
tíssima informació sobre el que 
fem. A aquesta imatge electrò¬ 
nica que deixem, se l’ha ano¬ 
menat “dataimatge”, i és una 
nova personalitat -electrònica- 
que viatja per la xarxa sense 
que nosaltres hi tinguem res a 
dir. Amb tanta informació dis¬ 
ponible, és senzill passar de 
conèixer allò què fem a el què 
som o el què pensem. En defi¬ 
nitiva ens definim a través dels 
nostres actes. 


Finalment hi ha el tema de les 
tecnologies de seguiment. 
Aquestes tecnologies empra¬ 
des pel seguiment de persones 
en concret han estat enorme¬ 
ment desenvolupades. Han 
arribat a un punt que espanta. 
Des de la clàssica punxada del 
telèfon a l’existència del 
Googleheart han canviat molt 
les coses. Existeixen zooms 
enormes, micros direccionals 
capaços de captar converses de 
més d’un quilòmetre de distàn¬ 
cia tot i aïllant el so; càmeres 
que graven infrarojos, d’altres 
que capturen a distància panta¬ 
lles d’ordinador reproduint-les 
en un altre ordinador; rastreja- 
dors GPS que permeten seguir 
sobre un radar els moviments 
d’un vehicle o d’una persona, 
(de fet tot mòbil funciona com 
un GPS). La tecnologia de 
seguiment està tan desenvolu¬ 
pada que les coses que s’arri¬ 
ben a llegir al respecte dels 
progressos esgarrifen. Es pot 
reconèixer una persona per la 
fotografia d’una cara, per la 
fotografia d’un iris, d’una cuixa 
amb pantalons arrapats o d’un 
floc de cabells. Per l’ADN que 
queda en una cigarreta, en 
unes ulleres o en simple cabell. 
De fet ja s’estan establint bases 
de dades d'ADN, i recentment, 
es comença a proposar la crea¬ 
ció d’una base de dades de 
registres d'ADN centralitzada a 
l'estat espanyol. A Europa ja 
s’han començat ‘proves pilot'. 
A França, per exemple, s’esta- 
bleixen des de ja fa mes d’un 
any bases de dades amb els 
ADN de tots els presos. A 
Anglaterra s’ha proposat crear 
un document d’identitat amb 
una sèrie indentificatòria rela¬ 
cionada amb l’ADN de la perso¬ 
na. A més, i des de ja fa molt de 
temps, al País Basc, hi ha hagut 
identificacions arran de l'ADN 
d’un militant obtinguda a tra¬ 


vés d’una colilla recollida en un 
bar de nit. La saliva, sabeu. 

A tota aquesta tecnologia de la 
identificació, que va des de la 
mesura d’una petjada al terra a 
la colilla recollida en un bar, se 
l’anomena “biometria”. És 
doncs la mesura del cos per tal 
de poder establir bases de 
dades complertes i augmentar 
la capacitat d’identificar les 
persones perimetrades. Si la 
base de dades es complerta, la 
imatge congelada d'un floc de 
cabells que surt de la gorra, 
una foto de l’iris o una pestan¬ 
ya poden delatar, designar i 
identificar. 

Davant el fet que el problema 
real que té el poder no és el 
d’aconseguir informació sinó el 
de processar-la hem de fer-hi 
alguna reflexió. Hi ha d’haver 
algú que analitzi les dades i 
generi perfils de cada persona. 
Caldria un equip humà innume¬ 
rable per a processar tota la 
informació, fins i tot només per 
llegir la d’una persona. Si bé 
poden emmagamatzemar-se 
una infinitat de dades, cal una 
persona que les contrasti. Però 
malgrat això, que és ben cert, 
la gravetat està en que poten¬ 
cialment, hi ha qui té accés a 
tota aquesta informació. 
Només ha de desitjar-la. 

Per tecnologies de vigilància 
concreta entendrem les tecno¬ 
logies que permeten la identifi¬ 
cació de persones. Una ciutat 
és, avui en dia, un munt de 
ciment travessat per una xarxa 
d’ulls i nervis cablejats. A cada 
carrer on hi ha un caixer 
automàtic, hi ha una càmera 
que grava la porta, i amb això, 
tot allò que passa per davant. 
En les artèries principals de la 
xarxa viària la proliferació de 
càmeres de trànsit ha estat 


espectacular. També ho ha 
estat el desenvolupament 
d’una xarxa de videovigilància 
al metro, estacions de tren i 
aeroports. Sempre legitimades 
entorn la idea de seguretat, 
aquestes xarxes controlen, en 
realitat, els moviments. També, 
encara que de manera més 
esporàdica (de moment, tot 
arribarà) també s’han col ■ locat 
càmeres de seguretat ciutada¬ 
na (Plaça George Orwell de 
Barcelona o carrer Major de 
Berga). 

Un altre cop es podrà dir que 
no existeixen suficients funcio¬ 
naris per processar totes les 
imatges; però altre cop, el fet 
de tenir accés a les imatges en 
cas de necessitat és significatiu 
d’un perill que encara està per 
desenvolupar-se plenament 
(encara que ja ha començat). 
Tampoc podem oblidar els 
efectes de la disciplina -descrits 
per Foucault- que genera: n’hi 
ha prou en saber que s'està 
vigilat per contenir els movi¬ 
ments. Aquesta és, per exem¬ 
ple, la lògica del radars a les 
carreteres que eviten que anem 
massa ràpid per la possibilitat 
que el radar estigui present en 
algun lloc ocult. 

La vigilància virtual 

Per vigilància virtual entendrem 
totes les que es fan a la xarxa: 
Les “cookies” o galetes de ras- 
trejament, deixades en el nos¬ 
tre ordinador quan té accés a 
determinades webs i que per¬ 
meten posteriorment a deter¬ 
minades persones seguir el ras¬ 
tre del nostre ordinador per la 
xarxa. Els “trojans”, que per¬ 
meten a una altre persona 
entrar en nostre ordinador 
quan està connectat a la xarxa. 
Les portes del darrera en els 

correus electrònics, que perme¬ 
ten a d’altres persones accedir 
al nostre correu. Els documents 
escrits en “word” des d’un ordi¬ 
nador tenen la seva empremta, 
podent-se rastrejar l’ordinador 
on va escriure’s aquell text. 

L’encarregat d’informàtica d’una 
empresa que far servir conne¬ 
xions a internet té accés a 
molta més informació dels tre¬ 
balladors que el propi director, 
des dels seus moviments a la 
xarxa en hores de treball fins la 
clau del seus correus electrò¬ 
nics. Però quan és la pròpia 
direcció la que planeja el con¬ 
trol dels treballadors a través 
de mecanismes informàtics, la 
cosa esdevé malaltissa. 

Treballadors del sector dels 
operadors telefònics han 
denunciat que, a través de les 
TIC, poden controlar el temps 
de descans entre trucada i tru¬ 
cada (que ha de ser inferior a 8 
segons, per exemple), podent 
escoltar, en qualsevol moment, 
qualsevol conversa i establir 
patrons de comportament. 

Como lamentava John Crace, 
un dels antics membres de la 
comissió de protecció de dades 
del Canadà, “l’ús invasiu i indis¬ 
criminat de l’ordinador en la 
recopilació, emmagatzemant i 
comparació de dades personals 
per a propòsits benignes o 
malignes redueix als individus 
a mercaderies, subordina els 
valors humans a la mera eficà¬ 
cia”. 

La centralització de 
dades 

Ara ha començat una creuada a 
favor de la centralització de 
dades. Ens prometen un 
Document d’Identitat electrò¬ 
nic, per exemple, que ens faci¬ 
litarà els moviments, o la cen¬ 
tralització de les dades institu¬ 
cionals per evitar-nos les amar¬ 
gues derives burocràtiques. 
Però darrera de tant paternalis¬ 
me, iQuins perills existeixen? i 
Per què no existeix un debat 
sobre les centralitzacions de 
les dades? ' L A tothom li sembla 


inofensiu? ^Per què no forma 
part de cap debat públic pràcti¬ 
cament enlloc? A Europa hi ha 
hagut debats, conquerint la 
minsa terra de poder tenir 
accés a aquest banc de dades 
per tal de poder-hi corregir 
errors. S’han detectat moltes 
irregularitats i actuacions en 
funció de perfils creats a través 
de la unificació de dades que 
han estat tractats d’anticonsti¬ 
tucionals o liberticides, perquè 
els funcionaris actuen de mane¬ 
ra discriminatòria en funció de 
les dades que tenen. 

D’altra banda caldria pregun¬ 
tar-se: ^quines transformacions 
estem patint des d’un punt de 
vista personal, antropològic 
inclús, en saber que els nostres 
actes son vigilats d’una manera 
quasi constant? ^Com es modi¬ 
fica el comportament humà? 
iQuines conseqüències psicolò¬ 
giques pot tenir? ^quines reper¬ 
cussions sobre la subjectivitat? 
iQuina relació mantenen exac¬ 
tament vigilància i llibertat, 
seguretat i llibertat? 

El sistema informàtic Shengen 
va proposar la unificació del 
control de les dades bancàries, 


de comunicacions, de trans¬ 
ports (moviments) i de dades 
sanitàries en una mateixa base 
de dades. Aquestes dades son 
creuades amb les dades dels 
serveis secrets i és una idea 
proposada debatuda i decidida 
per especialistes en seguretat 
de la Comunitat Europea. Els 
policies de sempre. I com ja 
s’ha dit, els governs canvien, 
els policies no. 

I finalment, és clar, s’ha de fer 
una reflexió sobre els serveis 
secrets. Hi ha un grup de per¬ 
sones que té accés a tota la tec¬ 
nologia, a tots els arxius amb 
les seves les dades i a tots els 
registres d’imatges. <;És pru¬ 
dent que un grup de persones 
tingui una clau d’accés a totes 
les informacions dites nomi¬ 
nals? iQuin poder real osten¬ 
ten? <■! si formessin, després 
d’una previsible fase de corrup¬ 
ció (la temptació del poder 
absolut), una corporació, un 
clan, una secta, una màfia? 
...En definitiva ^Qui vigila els 
vigilants? 

Davant de tanta paranoia feta 
carn, sembla que només hi hagi 
tres camins. Un, la claudicació 


a la por i el sotmetiment a l’ins¬ 
tint gregari del ramat. El segon, 
mantenir l’esperit i l’actitud crí¬ 
tica amb transparència. Jo sóc 
aquest o aquesta, penso així i 
ho dic, assumint totes les con¬ 
seqüències; ja que no es pot 
evitar el control, avançar-se 
amb ell i dir el que es pensa i 
fer el que es diu. Té l'avantatge 
de mantenir una postura ètica 
en un temps de deriva postmo- 
derna on la senzilla postura 
ètica és una postura de 
rebel ■ lió i combat. El tercer, és 
clar, és informar-se bé i ser 
prudents, molt prudents, 
malaltissament prudents, per¬ 
què d’escollir aquesta tercera 
opció, només la prudència ens 
mantindrà lliures. 

El perill lliberticida resideix en 
què es disparen els mecanis¬ 
mes de l’anomenada “sospita 
categorial” (una reflexió entorn 
aquest fet ha estat publicada 
en el número 20 d’aquesta 
mateixa publicació). Les dades 
acaben configurant etiquetes 
que degeneren fàcilment en un 
mecanisme de sospita obsessi¬ 
va, insana, però el que és més 
greu; alegal. La determinació 
de la perillositat d’una persona 


en funció de la seva “dataimat- 
ge” i l’adaptació de l'actuació o 
resposta a donar en funció d’a¬ 
questes dades ens situa a les 
persones en un marc desigual 
davant la intervenció policial. 
És una avantsala de les políti¬ 
ques de perillositat, de les 
actuacions preventives, en les 
que les persones perimetrades 
ho són en funció de les seves 
costums, i el tracte desigual 
d’aquestes persones en funció 
de la seva dataimatge trenca el 
principi d'igualtat davant la llei. 

De totes maneres, l’apropa¬ 
ment d’interessos ocults queda 
latent en un informe del consell 
europeu de novembre del 
2001. “El millor control de les 
persones entrant a la zona 
Schengen conduirà a millorar la 
seguretat interior”, però no 
sense afegir que “les persones 
potencialment perilloses a les 
quals les reunions en reagrupa- 
ments internacionals ha de ser 
evitada”. 

Malgrat tot, el que cal recordar 
de manera insistent, és que la 
lògica del control social es basa 
en una estratègia doble, i les 
tecnologies de la vigilància van 
unides per necessitat als meca¬ 
nismes de legitimitat. El que és 
alarmant és l’absència total de 
preocupació de la ciutadania de 
la línea orweliana en les nos¬ 
tres societats contemporànies. 
La passivitat total enfront un 
avenç imparable cap a la unifi¬ 
cació dels bancs de dades, el 
passaport o el document d’i¬ 
dentitat electrònic. 

Ens ha de fer por, no el que es 
fa avui en dia amb les tecnolo¬ 
gies de la vigilància i les 
estratègies de control social, 
sinó en el que pot arribar a pas¬ 
sar. El perill rau en què s’està 
instal·lant un dispositiu de 
vigilància i control que pot arri¬ 
bar a desencadenar conseqüèn¬ 
cies preocupants i difícilment 
calculables, hores d’ara. I cal 
que, en la societat civil, es 
comenci a percebre el perill. 
Només això pot suposar un 
avanç considerable. 


les diferents entitats a sota anunciades no tenen perquè compartir les ideologies dels diferents articles de la publicació 

Manresa, desembre 2006 
Inconsumible 

Q uan consumir és 
una de les activitats 
que més feliços ens 
fa és que alguna 
cosa no va bé. 
Significa que la nostra vida és 
tan monòtona i avorrida que 
necessita d’allò material per a 
donar-li un toc diferent. 

Ara que s'apropa l’època nada¬ 
lenca, consumir productes 
innecessaris és una de les pràc¬ 
tiques més habituals entre la 
població occidental. Durant 
aquests dies, la participació 
més important que tenim els 
ciutadans és la de passejar la 
targeta de crèdit per un gran 
centre comercial. El paper que 
estem jugant com a consumi¬ 
dors està agafant més 
importància que el què al llarg 
de la història havíem jugat com 
a productors. Ara ja no fa falta 
que produïm, per això ja hi ha 
“els pobrets del tercer món”. 

Als grans centres de consum ja 
hi ha preparades les joguines 
per a les nenes i per als nens: 
per a elles una nina, que si fos 
de mida real vindria a tenir una 
talla 34 i es maquillaria per 
agradar al seu xicot. Per a ells 
un súper soldat o policia, 
defensors de la pau i la justícia 
que lluiten contra el terrorista 
dolent. 

A tot arreu es celebra durant 
aquestes dates el naixement 
“del nostre salvador”. A tot 


Berga, desembre 2006 
Klara and Co 

L libertat... quina paraula 
més bonica,per mi sig¬ 
nifica la inexistència 
del control, que ningú 
et digui el que has de fer, com 
has de ser i comportar-te. 
Simplement la possibilitat total 
d’elecció, de triar el camí que 
vols seguir,sense barreres ni 
traves. Sempre i quant no 
influeixis en la llibertat dels 
altres. Aquesta seria la meva 
definició de llibertat,d’anar¬ 
quia. 

La qüestió ve quan es comença 
a sentir, de manera continuada 
aquesta paraula de boca de fei- 
xistes;de tota la dreta i “esque¬ 


Consumint fins la mort 

arreu menys (irònicament) a 
Betlem, per què les forces d'o¬ 
cupació del ideòleg sionista 
Ben-Curión està duent a terme 
un extermini sistemàtic de tot 
un poble davant dels nostres 
ulls. El soldat israelià dispara 
amb la seva arma, mentre el 
consumidor espanyol compra 
joguines al seu fill provinent 
d’aquest estat. 

Les ofensives de les campanyes 
de publicitat intenten que deri¬ 


vem la nostra opció de compra 
cap a les urnes dels veritables 
amos del món (les grans 
empreses multinacionals). 
Consumint inútilment estem 
participant en aquest circ 
democràtic on tot està decidit 
amb antelació. Les empreses 
que més mal realitzen, més 
publicitat dediquen per a la 
millora de la seva imatge. Els 
solidaris ja no són els què es 
juguen la vida per una causa 
justa, sinó aquells que utilitzen 


un 0,00001% dels seus diners 
per a què “els desafavorits” 
morin d’aquí a dos dies enlloc 
d’avui. 

Consumim indistintament per¬ 
fums per fer més bona olor, 
bambes per estar més guapos, 
cotxes nous per córrer més. Al 
consumir ens sentim més vius. 
Però en realitat contribuïm a la 
mort en vida d'una societat 
esquizofrènica que no li impor¬ 
ta el què li està passant al seu 


Què és la llibertat? 


rra” més maquillada i podrida, 
que tenen els collons de venir i 
demanar llibertat, argumentant 
que vivim en una democràcia 
on el dret d'expressió és fona¬ 
mental. Sobre això dir dues 
coses; la primera, si estem en 
un país en el qual representa, i 
dic representa perquè simple¬ 
ment representa, que la gent és 
lliure és precisament perquè la 
dictadura franquista es va “aca¬ 
bar”,millor dit maquillar. Ells 
van aniquilar tota llibertat ,per 
tant ara no té cap sentit que 
demanin una cosa que sempre 
han negat al poble. La segona, 
ells demanen 11i bertat( per 
expressar-se, per actuar...) i la 
societat, si més no en gran 
nombre, oblida el passat i creu 
que tenen dret a ella, i nosal¬ 


tres els antifeixistes ens car¬ 
dem i tenim que continuar 
avançant sols, sense ajuda, ja 
que per molt que es digui, en 
aquest país no ens podem 
expressar, no podem dir el que 
pensem , ja que si estàs encon¬ 
tre del poder no tens veu ni 
vot. 

En resum ells demanen lliber¬ 
tat, i es veu que el pasta no 
importa, es veu que hi tenen 
tot el dret del món i nosaltres 
que mai no hem canviat el dis¬ 
curs, que sempre em predicat 
per la llibertat sens continua 
negant, tornem a ser una altre 
vegada els criminals, els vio¬ 
lents... 

Per si no fos poc important can¬ 


viar el significat de la paraula 
llibertat, també o fan amb la 
paraula feixista, que en els 
últims temps ens l’hem hagut 
de sentir dir més d’un cop per 
als veritables feixistes. 

Com pot tenir coherència un 
fatxa que titlla de feixistes als 
antifeixistes, llavors segons 
ells ara em canviat els papers, 
nosaltres som els fatxes que 
priven la llibertat i ells són els 
anarquistes que la defensen. És 
simplement patètic. Avui en dia 
ens intenten fer creure que ser 
antifeixista vol dir ser un feixis¬ 
ta, ja que si estàs encontre 
quelcom i li prives la llibertat 
ets un fatxa, però és que ser 
antifeixista vol dir, la unió la 
barreja entre dues coses: 



veí. És igual si el perfum ha 
estat provat amb la vivisecció; 
que les bambes hagin estat ela¬ 
borades mitjançant l’explotació 
infantil; que el cotxe que ens 
hem comprat sigui de la marca 
que finança al senyor Bush en 
la seva carrera electoral. Tant 
ens fa que consumint aquests 
productes estiguem provant 
productes corrosius amb 
éssers sensibles indefensos, 
estiguem forçant al nen de 8 
anys a treballar 1 2 hores al dia 
i estiguem bombardejant (entre 
altres) al poble iraquià. O en 
altres paraules: ens és indife¬ 
rent que al consumir aquests 
productes estiguem experi¬ 
mentant amb en Bobby, explo¬ 
tant a l’Edil o violant a la 
Yahira. Perquè el què importa 
és sentir-nos bé i per això hem 
de seguir els models de con¬ 
sum que ens han imposat. 

El fàstic que ens fan aquestes 
dates prové de l’estupidesa 
d’aquesta societat. El nostre 
model de consum és el què 
està acabant amb l’existència 
de la humanitat. Nosaltres no 
necessitem consumir impulsi- 
vament per sentir-nos feliços. I 
això vol dir que com a mínim 
donem un sentit a la nostra 
vida, a la nostra lluita, que ens 
fa diferents a tota la resta. I 
això vol dir que potser podrem 
contribuir a què en Bobby sigui 
lliure, a què l’Edil no hagi de 
treballar i a què la Yahira no 
sigui violada. 


-tolerància en tots els aspectes, 
-atac i destrucció de tota mena 
de sistema opressor que negui 
la llibertat personal 

Es a dir, es pot arriba a tolera 
tot, excepte la intolerància 
envers lo extrany.diferent... 

En definitiva, que diràn el que 
voldràn, seguiran especulant i 
difamant, però seguirem estan 
aquí; pensant, cridant, actuant, 
boicotejant, molestant al siste¬ 
ma, per molt que desprès ens 
anomenin una cosa tan fastigo¬ 
sa com la que són ells 








Mitjans de comunicació: 
al servei de qui? 


Manresa, desembre2006 
Norinfo 

A lguna gent encara 
creu que els mitjans 
de comunicació ofi¬ 
cials estan al servei 
del ciutadà. Per comprendre 
però quin és el veritable paper 
que juguen a la societat actual 
hem d’entendre en primer lloc, 
d’on prové el seu finançament. 
La imparcialitat informativa que 
haurien de defensar pot ser 
àmpliament qüestionada si 
sabem, per exemple, que els 
mitjans de comunicació privats, 
estan finançats directa o indi¬ 
rectament pels sectors amb 
més poder econòmic de la 
societat. Els principals canals 
de ràdio, televisió i premsa 
compten amb la participació de 
bancs, grans grups editorials o 
empreses destinades a tot 
tipus de negoci (Telefonia, 
Electricitat, Sector Immobilia¬ 
ri,...). No és d’estranyar el con¬ 
tingut que ofereix Tele5 si 
sabem que la principal empre¬ 
sa accionista (amb un 50,1% de 
participació) és Mediaset, un 
hòlding de televisió privada 
que controla a Itàlia 3 cadenes 
de Televisió (Canal5, Italial, 
Retequattro) i que compta amb 
l'expresident italià Silvio 
Berlusconni com a un dels 


màxims responsables del seu 
Consell de Direcció. O que el 
grup de comunicació Vocento 
(propietària del diari ABC) 
compta actualment amb un 
1 3% de la seva participació. O 
que fins a l'any 2003, el 
Dresdner Bank tenia el 24’7% 
d’aquesta cadena. Les accions 
que fins fa poc tenia el Banco 
Santander Central Hispano a 
Antena3, o el BBVA i Telefónica 
a Tele-5 ens poden ajudar a 
corroborar la teoria que el con¬ 
tingut dels mitjans de comuni¬ 
cació depèn directament dels 
interessos de les grans empre¬ 
ses. Sabent tot això no és difí¬ 
cil entendre quin tractament 
realitzaran d’una pràctica com 
l’okupació, que qüestiona l’es¬ 
peculació i defensa l’accés a un 
habitatge digne. Per què els 
Bancs i Caixes són els princi¬ 
pals interessats en el manteni¬ 
ment dels preus elevats dels 
pisos, que els permet enriquir- 
se a costa de les hipoteques de 
la gent i de les accions que 
tenen en empreses del sector 
de la construcció. 

La concentració dels mitjans de 
comunicació en poques mans 
és un factor que sense cap 
mena de dubte estimula el pen¬ 
sament únic. El Crupo Planeta 
d’en José Manuel Lara per 


exemple, té una gran quantitat 
d’accions al canal de televisió 
Antena3, a la ràdio Onda 0 o 
als diaris “La Razón”, “Avui” o 
“ADN”. Per la seva banda, el 
grupo Prisa, amb Jesús de 
Polanco al capdavant, és pro¬ 
pietat de la “Cadena SER" i del 
diari “El País” al mateix temps. 
Més del quaranta per cent de la 
informació internacional que 
realitzen les agències publicità¬ 
ries a l’Amèrica Llatina prové 
de “l’Agencia Efe”. No hi ha la 
possibilitat de contrarestar la 
notícia per què les fonts resul¬ 
ten ser sempre les mateixes ( 
l'Agencia Efe depèn de la 
Sociedad Estatal de Participa- 
ciones Industriales, igual que 
Rtve i Ràdio Nacional de 
Espana). 

Els mitjans de comunicació 
públics no escapen de l’enorme 
influència de les empreses. Per 
poder competir amb les empre¬ 
ses privades, que compten 
moltes vegades amb un capital 
més elevat, “es veuen obliga¬ 
des” a dependre cada cop més 
de la seva publicitat. A més a 
més, deriven gran quantitat 
dels seus processos productius 
d’informació (i per tan dels 
seus diners) a grups d’empre¬ 
ses com “Mediapro”, que tan 
poden realitzar estudis d’au¬ 


diències com produccions cine¬ 
matogràfiques. 

L’enorme poder que s'ha ator¬ 
gat als mitjans de comunicació 
està tenint ja no només una 
enorme influència sobre el pen¬ 
sament dels espectadors i 
espectadores, sinó també 
sobre les decisions polítiques. 
Alguns dels exemples més 
recents d'aquesta influència es 
pot veure amb l’interès que van 
demostrar alguns dels mitjans 
en l’elaboració de les Noves 
Ordenances Cíviques de dife¬ 
rents ciutats, ressaltant notí¬ 
cies irrellevants, sobredimen- 
sionant conductes puntuals, tot 
donant la sensació que ciutats 
com la de Barcelona estaven 
immerses en un enorme caos. 
Les preocupacions dels ciuta¬ 
dans sembla que passin a ser 
llavors els pixats dels joves 
borratxos o les pintades a les 
parets, enlloc de la manca d’un 
habitatge assequible o d’un tre¬ 
ball digne. 

Tot i així no hem d’oblidar que 
els mitjans de comunicació i els 
polítics comparteixen la majo¬ 
ria de vegades objectius 
comuns i que per tan, esdeve¬ 
nen l’altaveu del seu discurs. La 
notícia només existeix en boca 
del polític, perquè últimament 


només sentim les seves decla¬ 
racions. Els primers dies de la 
guerra a l’Iraq en van ser un 
bon exemple: la sobreinforma- 
ció que donava el Pentàgon a 
través de discursos totalment 
preparats pels think-thanks 
estadounidencs sobre el desen¬ 
volupament de la guerra, no 
deixava temps suficient al 
periodisme per contrarestar les 
notícies o per exposar-ne algu¬ 
nes més. Semblava que la gue¬ 
rra es produïa a les sales de 
conferències, que les morts no 
existien, per què no hi havia 
temps per parar-se a comptar. 
La nena bombardejada no sor¬ 
tia, però si el president Bush 
elevant el poder de la democrà¬ 
cia. 

Els mitjans de comunicació ofi¬ 
cials són elementals pel mante¬ 
niment d’aquesta pau social 
basada en les injustícies. Per 
això es fa tan important elabo¬ 
rar o donar suport als mitjans 
de contrainformació existents. 
Per poder tenir accés a una 
informació lliure d’interessos 
econòmics i d’acord amb la rea¬ 
litat actual. No et creguis les 
seves mentides! 


Senyors, jo no vull pintar pedraforques! 


Berga, desembre 2006 

Nena però això que 
t'agrada a tu ja ho 
pots f er sempre, i 
ho pots fer per tu, 
fes un Pedraforca 
ben maco que segur 
que la iaia te'l compra pel men¬ 
jador del tiet que s'està fent una 
casa aquí dalt i l'altre dia vaig 
passar pel Carrer Major i n'hi 
havia, i ben cars que eren!” 


Si que n'hi havien, i si que eren 
cars, i si que es venien, que bé! 
A la vegada que continuen gene¬ 
rant confusió de conceptes, a 
casa nostra ( Oh Gran Pàtria 
Berguedana, poblada de lloga¬ 
rrets idíl·lics i de bucòlics pai¬ 
satges on el geni pot esperar la 
musa que acostuma a presen- 
tar-se materialitzada en el 


mil·lenari pont de Pedret —pri¬ 
mavera, estiu, tardor o hivern, a 
escollir—, en el nostre símbol 
natural-celestial Pedraforca o en 
la sempre popular -entengui's 
popular com a "propietat del 
poble"- Festa Màxima) continua 
patrocinant-se una idea rància 
del mercat de l'Art (EN 
MAJÚSCULES!) on l'Artista gaire¬ 
bé sempre és un senyor molt 
respectable, que gairebé sem¬ 
pre és el mateix, que gairebé 
sempre fa el mateix -he parlat 
de les estacions de l'any, que 
tan joc de llums ens donen?-, 
que gairebé sempre el patroci¬ 
nen els mateixos i que gairebé 
sempre és acceptat pel col·lec¬ 
tiu d'artistes municipals (de 
sempre). 

No se'm malinterpreti, a títol 
personal no tinc res en contra ni 
del patrimoni historicocultural, 


ni del de la humanitat (quina?). 
Contra el que tinc moltes coses 
a dir, i no crec ser la única, és 
contra l'ambigüitat del concepte 
"art" que es pot tenir visitant els 
centres de difusió cultural d'a¬ 
questa ciutat. Senyors, tot això 
que vostès, amb tanta pacièn¬ 
cia, tècnica i ànim de lucre es 
dediquen a fer per després ser 
catalogat públicament "art" no 
existeix objectivament com a 
tal, sinó que és (i és un concep¬ 
te molt més que respectable, no 
en dubto gens) artesania -de la 
mes fina en alguns casos-. El 
problema és que el problema ja 
fa molts anys que en el convuls 
i qüestionable mercat de l'art ja 
està superat, i s'ha aconseguit 
diferenciar entre "art" i "artesa¬ 
nia" de manera que aquesta 
continuïtat que la vella escola té 
aquí està caducadacaducadíssi- 
ma. 


L'altre problema més problema 
és l'exclusivitat ( i el domini de 
conceptes) d'aquesta producció- 
difusió cultural. Aquí els "artis¬ 
tes" són sempre els mateixos, i 
difícilment es tindrà en conside¬ 
ració l'obra de ningú que no 
doni el perfil adequat (edat 
avançada, gènere masculí, posi¬ 
ció social privilegiada i un nom 
-que aquí tothom en té un eh!-) 
i especialment si se't va acudir 
néixer fa pocs anys, dona i amb 
ganes de canviar alguna coseta. 
I si penses dir que tu no vols 
vendre el què fas a preus desor¬ 
bitats, resulta que et caves la 
tomba per morir-te de gana ja 
que t’estàs desprestigiant a tu 
mateix@. 

No dic que la nostra comarca no 
hagi generat expectatives artís¬ 
tiques més que considerables 
en els últims anys, però casual¬ 


ment aquestes desapareixen en 
direcció a la gran ciutat al cap 
de poc temps, degut a la falta de 
difusió d'una "altra" idea dins 
d'aquest sistema, on l'art és 
igual a cuadre-mimètic-caríssim 
i on, per tant, només poden arri- 
bar-hi la gent "de la cultura" i 
"dels diners" —que no m'acaba 
de quedar clar on és la 
Frontera—, 

Senyors, no vull que s'exclamin, 
només que sàpiguen que hi ha 
coses que bullen -sí! En aquest 
sentit també!- i que hi ha lloc 
per tots, però que s'ha de gene¬ 
rar (a poc a poquet, que no ens 
exaltéssim tan de cop) un canvi 
de mentalitat en molts sentits, i 
aquest és un d'ells perquè sen¬ 
yors, jo no vull haver de pintar 
pedraforques 




El metropocentrisme 
o oblidant Barna i la seva llògica 

“La gran ciutat [ens porta a] la desintegració de la societat 
en individus, cadascú guiat pels seus principis privats i 
perseguint els seus propis fins”. F. Engels 


Del món, desembre 2006 
Un comerç emerita 

P er metropocentrisme 
entenc definir una reali¬ 
tat penosa d’efectes 
perversos per la realitat alter¬ 
nativa al model capitalista de 
gestió social d’arreu dels 
Països Catalans. Podem partir 
d’una premissa agafada de la 
sociologia, i és que la metròpo¬ 
li té dinàmiques i conseqüèn¬ 
cies pròpies, inclòs sobre la 
“vida mental”, ja que “la com¬ 
plexitat i l’extensió de l’e¬ 
xistència metropolitana impo¬ 
sen puntualitat, calculabilitat, 
exactitud”. Clar i català: nervis, 
estres i mala llet amb la gent 
més propera. Tot i això, val a 
dir que es dona la gran parado¬ 
xa, assenyalada per Jacobs, que 
l'espai urbà, malgrat ser net i 
endreçadet, esta social i espiri¬ 
tualment mort, excepte on la 
vida és mantinguda, paradoxal¬ 
ment, pel soroll, la congestió i 
el caos. 

El metropocentrisme és; en pri¬ 
mer lloc; el fet que tot succeei¬ 
xi a la metròpoli. Es baixa 
sovint, es puja poc. Quan més 
gran sigui el nucli urbà, més 
desplaçaments djactivistes rep 
i menys desplaçaments realit¬ 
zen els militants cap a nuclis 
més petits. Aquesta falta de 
solidaritat, o millor dit, el fet 
que la solidaritat sigui, en sen¬ 
tit geogràfic, unidireccional, 
s’hauria d’analitzar algun dia 
en profunditat. En aquest sentit 
em sembla perillós el fet que el 
Pèsol Negre vagi derivant fei¬ 
nes cap a nuclis amb major 
densitats de població. En 


aquest sentit, ja s’està veien 
una nova orientació al pèsol, 
amb un increment notable de 
notícies de Barna. Apareix el 
perill que una publicació que va 
néixer i créixer com a eina 
local, sigui engolida per les 
notícies de la metròpoli, mil 
cop repetides ja en diversos 
mitjans antagonistes. A més, 
dona la sensació que els fets de 
Barna siguin més interessants o 
més importants que els de les 
nostres comarques; franca¬ 
ment, podem tenir-ne dubtes. 
Potser no son pas tan especta¬ 
culars, o potser l’espectacle es 
propi de les metròpoli, però al 
Berguedà s’està fent una bona 
feina, una carrera de fons, 
menys espectacular, però més 
interessant mirat en el seu con¬ 
junt. Menys metropolitana en la 
seva dinàmica, però més madu¬ 
ra, sense deixar-se guiar per la 
pressa i d'immediatesa, fent 
feina a llarg ter. L’oblit d’a¬ 
questa realitat podria suposar 
evidenciar el primers símpto¬ 
mes de metropocentrisme al 
Pèsol? 

El metropocentirsme és, en 
segon lloc, el fet que no hi hagi 
desplaçaments cap a pobla¬ 
cions de comarques quan s’hi 
donen activitats festives, alter¬ 
natives o purament polítiques. 
Mai hi haurà més dues-centes 
persones en una manifestació a 
Berga, perquè quasi bé mai 
pujaran els companys de la 
metròpoli a participar d’aques¬ 
tes activitats, que els hi resul¬ 
ten alienes. Amb excepcions, 
és cert. Però durant la Patum 
passada, amb tota la complexi¬ 
tat que la seva organització 
requeria, les mostres de solida¬ 


ritat van ser més aviat minses. 
Aquestes maneres de viure la 
realitat política i social es con¬ 
tagia, i si bé es baixa sovint a 
Barcelona a recolzar determi¬ 
nats actes, no ens entra el cap 
convocar la solidaritat de la 
gent de la metròpoli. Sembla 
quasi impensable o disbaratat. 
Paral·lelament la metròpoli es 
mostra de vegades més solidà¬ 
ria amb fets ocorreguts a Mèxic 
o a l’orient mitjà que amb fets 
ocorreguts a les comarques veï¬ 
nes. Paradoxes de la globalitza- 
ció que desdibuixa un món on 
un altre continent queda més a 
prop que la comarca veïna. 
Alguns fet recents com concerts 
o concentracions davant dels 
jutjats de Barcelona, lla falta de 
participació en algunes activi¬ 
tats de caràcter nacional a 
Berga, en son una bona prova. 
Quan més petit i més allunyat 
de la metròpoli sigui la pobla¬ 
ció, menys suport solidari de la 
militància rebrà. Manresa 
menys que Barna, Berga menys 
que Manresa, i els petit munici¬ 
pis completament oblidats per 
la solidaritat militant en la seva 
discreta gesta. 

El metropocentrisme és, en ter¬ 
cer lloc, un problema sociopolí- 
tic que caldria corregir. La 
metròpoli, enlloc de beure de la 
sana complicitat entre diferents 
col·lectius del país, prefereix 
seguir abduït per les ocultes 
directrius del clavegueram, i 
perseverar en la lluita fratricida 
entre els diferents moviments 
antagonistes a las societat de 
mercat. Degut a la alineació que 
la metròpoli imposa a nivell 
comunicatiu, afectiu i relacio¬ 
nal, difícilment s’hi donen rela¬ 


cions saludables entre els acti¬ 
vistes. Insisteix el sociòleg: a la 
ciutat no hi ha amics ni ene¬ 
mics; tots son alhora estanys i 
veïns. A la ciutat les persones 
mostren, cada vegada més, una 
actitud reservada i hastiada. 
Pretenen portar la modernitat, 
la novetat, el no-va-més, però 
en realitat només aconseguei¬ 
xen distanciar-se de les rela¬ 
cions marcadament íntimes de 
la comunitat. Així els hi va : 
desenes de col ■ lectius indepen¬ 
dentistes que no poden fer-se, 
tres anarcosindicats que no tre¬ 
ballen junts. Els dissidents de la 
vida de Brian. Quan a la metrò¬ 
poli dos col ■ lectius de l’El o del 
anarcosindicalisme no es poden 
veure ni per fer unes cervese- 
tes, a comarques la sintonia sol 
ser bona (de moment i que duri, 
si aconseguim no viciar la dinà¬ 
mica en el més pur estil metro¬ 
polità). Sembla fins i tot que, 
amb el temps, s’estan superant 
de manera definitiva les absur¬ 
des diferències del segle passat 
que ens van dividir per fer-los 
vèncer. Si bé certs funcionaris 
no dediquen tanta energia a 
comarques a fomentar la divi¬ 
sió, també ho és que el metro¬ 
pocentrisme ha ajudat a aques¬ 
ta estratègia exportant una 
falsa diferència. La realitat aquí 
és que, superant models teòrics 
caducs, un col·lectiu llibertari 
s’ha aliat amb el col·lectiu de 
l’El per composar la candidatu¬ 
ra de les CUP, en bona con- 
nivència amb els col·lectius 
purament anarquistes. I és que 
aquestes categoritzacions ja no 
reflecteixen ben bé la nova rea¬ 
litat social i política. El mateix 
amb la ràdio, les festes o dife¬ 
rents associacions populars 


Aquest és el camí. El metropoli¬ 
tans podrien prendre exemple, 
enlloc de contaminar les seves 
dinàmiques viciades i contra¬ 
produents... Cal exportar 
aquesta dinàmica de superació 
de velles diferències que multi¬ 
pliquen el potencial de les llui¬ 
tes, i que no responen a cap 
realitat política i social del 
segle XXI. Cal aïllar les lluites 
intestines dels metropolitans 
abduïts per la seva alienació 
comunicacional, tan metropoli¬ 
tana. 

El metropocentrisme fa creure 
als metropolitans que no passa 
res més enllà dels seus barris i 
les pantalles del seus ordina¬ 
dors. Per a ells, la realitat 
mediatitzada està més a prop 
que qualsevol poble de comar¬ 
ques; Itoiz els hi queda més a 
prop que port del conte, 
Venècia o Càdiz més a prop 
que Manlleu o Sallent. Llàstima 
per a ells, que ignoren un país 
per descobrir. En quant als 
habitants de comarques, la 
nostra tasca és, si no invertir la 
direcció del contagi, com a 
mínim evitar que les dinàmi¬ 
ques viciades del metropocen¬ 
trisme ens envaeixi l’anima i la 
bona feina social. 

Hi ha un despotisme de les 
dinàmiques polítiques, i és 
aquest metropocentrisme. I cal 
urgentment posar-lo en entre¬ 
dit. 

Basura Total 2 

Moprotíuït 

Berga, octubre 2006 


A Aquest CD es una recopilació d’iniciatives sense futur produïda per Daniel Inalambrico, 
dedicada en aquest cas a l’Honorable President sortint de la Generalitat de Catalunya, 
suposem des de l’admiració. Al llarg del CD, que té 34 pistes trobem interessants i rup- 
turistes propostes a través de veus i teclats, bàsicament. Son cançons populars sorgides 
de no cantautors, en que la màquina és reivindicada com a part autora (així com els tècnics i obrers 
que la van programar, sense submissions jeràrquiques a l'homo sapiens (El Ataque de la Basura 
Radioactiva, en referència a les màquines CT-655, PT-87 i PT-20 entre d’altres). El productor desta¬ 
ca clares influències positives des de Kropotkin a Kraftwerck, Eskorbuto o Salvat-Papasseit, entre 
d’altres. “ABR cree que hay que romper con las divisiones juego, estudio, arte, trabajo, música, ide¬ 
ologia, etc. para dar paso a la vida vivida plenamente sin limitaciones estúpidas”. En el joc en qües¬ 
tió trobem la lliure expressió de l’amor, la reflexió, o el cabreig per part d’individus i col·lectius 
diversos, d’on sorgeixen les cançons, entre d'altres :“Em fa mal la cresta” versió nostrada de 
Cantautor Català sobre els problemes de ser punkie, “Mata la Música" de S.M.S (2a Ceneración), ini¬ 
ciativa a base de melodies de mòbil, “Las multitudes son un estorbo”, d’ABR, arrel d’una investi¬ 
gació sobre la contaminació acústica de Barcelona; pura melancolia per qualsevol neorural de torn, 
“Me dijiste 1 5 dias", de Mr. Propper, que reflexiona sobre els problemes de neteja i convivència a 
casa o “Odio odiar”, de Metralleta, emotiva cançó sobre el fàstic quotidià. 

Basura Total 2. El trobareu a les millors cases okupades i distribuïdores alternatives. 

Esperant que els autors disculpin l’atreviment, fins una altra. Mort als crítics. 



Poesia 



Nominals i gargotes 

Extravies extraradis i cúbits per enèssima vegada. Desconfigures simbòliques de paper 
de vidre; no endebades, estan deslligades de qualsevol queafer de raó pura, larvada o 
desvirgada a cops de verga grandiloqüent. 

Tergiverses brins de metall i li canvies els ulls a David Bowie. És que no pot ser que tan 
sovint estiguis (en subjuntiu) a favor dels psicotròpics de Càncer o Capricorn, alada 
Niva! Recorda que, fugisseres, les tràcies fèmines cabdellen espurnes espúries 
d’Empúries i que, malgrat el rebombori d’ivori, avancen vers (blanc) l’ombra allargas¬ 
sada, arrabassada (pel Tibidabo), malintencionada i desratitzada -des del 97- de l’ho¬ 
me que va poder regnar els crucigrames tenyits de porpra suau. 

Lo regidor de Font Ollera 


BARCELONA 

►X a Marxa contra les presons - 31 de Desembre de 2006 
Prou Presons - Llibertat pres@s 

1 2h. WAD-RAS. Presó Dones. 
c/Dr. Trueta. L4 Bogatell. 

Marxa, Vermut, Postals. 

1 7h. ZONA FRANCA.Centre d'Internament d'Inmigrants. 

Carrer E Zona C. Bus 110-109-21. 

Concentració i Batukada. 

20h. MODEL. Presó Homes, 
c/ Entença. L2 Entença. 

Marxa de Torxes amb l'Orquesta del Metal. 

BAGES 

► Festa amb dj’s 

Dia i hora: 31 de desembre a partir de la 01 h. 

Lloc: CNT Manresa-CSO Valldaura (c/Jorbetes, núm. 1 5, Manresa). 

► Kafeta Tremenda 


Dia i hora: cada divendres de 20h. a 02h. 

Lloc: CSO La Tremenda (c/Hospital núm. 24-26, Manresa). 

VALLÈS ORIENTAL 

Dijous 5 de gener 2006 a les 1 2 h trobada al cementiri de Sant Celoni en 
record del company Quico Sabaté. 

FES-TE SOCIA DEL 


CENTRE D’ESTUDIS 
JOSEP ESTER BORRÀS 


Jo. com a 

titular del següent número de compte: 


S I ( l_ I ) L_ ^ I L U IJ 1 D L/ AC Autoritzo el cobrament mensual com a soci del Centre d’Estudis Josep Ester Borràs 

JCVoLl Lli^ 1 LlV Dc0rvlv/\0 de la quantitat de: 

, “ . 3e 6e 10è .e (indica quantitat, superior a 

El Centre d Estudis Josep Ester Borràs es una entitat cultural i sense anim de lucre, ded- 10 euros) 

icada a la recerca, documentació i difusió de la història social de l’Alt Llobregat. 

Igualment, fomenta el debat sobre història i pensament, en especial l’antiautoritati, Carrer.Número.Pis. .. 

alhora que organitzen actes de difusió cultural diversos i ofereim recursos pedagògics. Localitat.CP.Província. 

Per poder tirar endavant aquest ampli projecte cal que hi siguem totes. Correu electrònic. 


OMPLE LA BUTLLETA I FES-NOS-LA ARRIBAR A L’APARTAT DE CORREUS 16 DE 

BERGA 08600. 


Firma 
















Entrevista 



Ateneu Columna Tena i llibertat 

“Pecat i incivisme són categories que serveixen per estigmatitzar en aquelles persones que no es sotmeten 
i tots dos conceptes responen a la mateixa moral cristiana i a la mateixa lògica del poder. 



Berga, desembre 2006 

Pep i Tu, Barríkada 

ns trobem a la seu social 
de l’Ateneu Columna 
Terra i Llibertat de 
Berga, situat al carrer 
del balç numero 4 baixos esque¬ 
rra, amb membres d’aquest 
col·lectiu. Aquest col·lectiu 
també ha estat sancionat en apli¬ 
cació de la normativa de civisme 
i bon govern. 

Què és l’Ateneu Columna 
Terra i Llibertat? 

L'ateneu és una organització 
social i cultural sense ànim de 
lucre dedicada a la difusió dels 
pensaments i les pràctiques 
anarquistes. 

Des de quan existiu? 

Existim des del 2001, tanma¬ 
teix aquesta seu social la vam 
inaugurar al 2003. Abans del 
2003 compartíem el local amb 
el Centre d’Estudis Josep Ester 
Borràs, aquí al costat. 

Quines activitats dueu a 
terme? 

Fem activitats molt variades. 
Xerrades, exposicions, cinefò- 
rums i debats sobre temàtiques 
molt diverses des de l’òptica de 
l’antiautoritarisme, també fo¬ 
mentem el debat sobre el pen¬ 
sament i les pràctiques anar¬ 
quistes. També fem campanyes 
de difusió de la Idea i de denún¬ 
cia de les injustícies d'aquest 
sistema que ens ha tocat viure. 
Fem sopars antirepressius i 
fomentem la creació artística en 
tots els terrenys, en funció dels 
interessos dels associats. 

Vosaltres també heu estat 
multats en aplicació de la 
nova ordenança de civisme... 

Si, nosaltres també hem estat 
víctimes de l’arbitrarietat muni¬ 
cipal i diríem que hem sigut uns 
dels primers en patir la indefen- 
sió que aquesta ordenança pro¬ 
voca. 

I per què us han multat? 

Realment no sabem de què 
se’ns acusa, ja que a la multa no 
queda clar i tampoc la data i 
l’hora en què se suposa què es 
va cometre la infracció cap poli¬ 
cia ens va cridar l’atenció per 
res. Entenem, per tant, la sanció 
com una persecució política cap 
a la nostra entitat, a causa de la 
nostra postura crítica cap a les 
actituds autoritàries del consis¬ 
tori. 


Quina es la vostra opinió 
sobre aquesta ordenança? 

Com a anarquistes estem en 
contra de qualsevol norma que 
atempti contra la llibertat. I 
aquesta ordenança n’és un clar 
exemple (com tantíssimes 
altres lleis) com ha estat provat 
en la seva aplicació. Aquesta 
normativa és una cobertura 
legal per als reiterats abusos de 
poder de l’Ajuntament de Berga 
i permet que l’arbitrarietat i el 
caciquisme es perpetuïn a la 
nostra ciutat. Però és que a més 
aquesta ordenança, plagiada de 
la de Barcelona, pretén restrin¬ 
gir l'ús de l’espai públic només 
a aquelles activitats que generin 
benefici econòmic o que en tot 
cas estiguin sota el control del 
polític de torn. 

Per tant sempre ha estat així la 
relació amb l’Ajuntament de 
Berga? 

Que quedi clar que som un 
col·lectiu totalment autogestio- 
nari no depenem ni econòmica¬ 
ment ni políticament de cap ins¬ 
titució ni poder. Es per això que 
les relacions que hem tingut fins 
ara eren merament relacions per 
desenvolupar la nostra activitat 
de manera independent, no 
demanàvem favors, simplement 
que no ens posessin traves a la 
hora de fer actes, concerts, 
xerrades o allò que decidíssim 
fer. Però des de fa temps i sobre¬ 
tot a partir dels tràgics fets de 


patum del 2005 se’ns han negat 
permisos i posat tota mena de 
pals a les rodes per poder desen¬ 
volupar la nostra activitat. Se’ns 
aplica un tracta totalment discri¬ 
minatori ja que els impediments 
que patim no els pateixen les 
altres associacions (servils tot i 
que moltes s’autodefineixin com 
apolítiques) que sí que poden 
desenvolupar la seva activitat i 
ara, a més, s’han dotat d’aques¬ 
ta nova ordenança per justificar- 
se. Volem que ens deixin en pau, 
no volem ajudes, simplement 
que no ens posin traves. Com 
que això sembla ser que no és 
possible (la nostra ideologia i 
constants denúncies cap a les 
injustícies sembla que molesten 
a l’Ajuntament i en aquelles clas¬ 
ses socials i persones a les quals 
representa) les relacions amb el 
consistori són inexistents. És per 
denunciar tot això i per demanar 
la retirada de la normativa en sí 
(ja que té molts altres aspectes 
que donarien per parlar) que 
alguns integrants del nostre 
col·lectiu participaren en l’ocu¬ 
pació de la plaça de les Fonts del 
dia 30 de setembre. 

Així doncs alguns dels multats 
eren del vostre col ■ lectiu. 

Sí. 

Què va passar el 30 de setem¬ 
bre? 

Crec que es conegut per tots, 
de fet al pèsol anterior trèieu un 


article explicant-ho bastant, 
però bé, es van dignificar els 
carrers (es canviar el nom de 
carrers amb noms de capellans, 
enemics de la llibertat i sempre 
servils als poders i defensors de 
l’alienació social, per obrers lli¬ 
bertaris la majoria morts en 
mans del feixisme i ara oblidats 
per la història oficial) jocs per 
nens, xocolatada i va actuar el 
Comandante Rock, el poeta 
Enric Cassasses, músics de la 
berguedana... Però resulta que 
per la moral -ara plasmada en 
forma de normativa- del poder 
aquests actes son incívics. 

Quines accions emprendreu 
davant les sancions i la nor¬ 
mativa en general? 

Pel que fa a la sanció a l’Ateneu 
Columna Terra i Llibertat per 
una banda tenim la part legal 
-al ■ legació de la multa- i la part 
de denúncia pública d'aquest 
fet. Hem fet les al ■ legacions als 
càrrecs que se’ns imputaven i 
ara han invalidat aquests pri¬ 
mers càrrecs i ens acusen d’uns 
càrrecs nous, amb la qual cosa 
se’ns ha creat una indefensió 
total, ja que ells que fan la llei 
fan la trampa i ha quedat 
demostrat que els canals que 
ofereixen perquè et defensis 
se’ls passen pel forro. És a dir 
que no respecten ni les seves 
pròpies lleis. Amb la qual cosa 
queda demostrat que per al 
poder tot s’hi val. Pel que fa a la 


denuncia social formem part de 
l’Assemblea d’afectats per les 
multes del civisme i participem 
com a col·lectiu de totes les 
protestes que s’organitzen con¬ 
tra les multes i la ordenança. 
Serà una lluita dura però no 
pensem defallir. 

Heu rebut solidaritat d’altres 
col ■ lectius o persones? 

No la que un tema tant impor¬ 
tant com aquest pensem que es 
requereix, en tot cas, ja estem 
acostumats. També es cert que 
la solidaritat que hem rebut no 
ha sigut massiva però sí de 
molta qualitat. 

Sobre la última concentració a 
la porta del teatre, membres 
de l’Ateneu portaven una pan¬ 
carta que deia: “som incívics i 
pecadors perquè som lliures” 
ens podríeu explicar el signifi¬ 
cat d’aquest lema? 

Pecat i incivisme són categories 
que serveixen per estigmatitzar 
en aquelles persones que no es 
sotmeten i tots dos conceptes 
responen a la mateixa moral 
cristiana i a la mateixa lògica 
del poder. Nosaltres som cons¬ 
cients de tot això i també som 
conscients que per mitjà d’a¬ 
questa normativa o de la que 
sigui, es seguirà impedint l’au¬ 
togestió, des del poder munici¬ 
pal i com es sol dir des de “les 
forces vives" de Berga. 

Tanmateix, nosaltres ens sen¬ 
tim lliures, per això som incí¬ 
vics, som pecadors i som 
rebels. Ahir, avui i demà. D’altra 
banda, estem acostumats a la 
repressió de baixa intensitat a 
la que ens sotmeten l’Ajunta¬ 
ment de Berga, la Guàrdia 
Urbana i els Mossos d’Esquadra 
i cal aprendre a desenvolupar la 
nostra tasca en aquestes condi¬ 
cions ja que som conscients 
que no es pot esperar cap acti¬ 
tud democràtica de l’Ajunta¬ 
ment de Berga, governi qui 
governi i als fets ens remetem. 
La qüestió és ben simple, no 
pensem rendir-nos, nosaltres 
no juguem als revolucionaris, 
creiem en el nostre projecte fer¬ 
mament i continuarem la lluita 
fins a les darreres conseqüèn¬ 
cies. 

No ho dubtem, sort i ànims en 
la vostra lluita que hauria de 
ser de totes! 






